Published on January 11, 2019 | News Source: Janambhumi News Desk\nনাগৰিকত্ব আইন সংশোধনী বিধেয়কৰ বিৰোধিতা কৰি উত্তাল হৈ থকা ৰাজ্যৰ পৰিস্থিতি নিয়ন্ত্রণৰ বাবে নিকৃষ্ট কৌশল ৰচনা কৰিছে চৰকাৰী পক্ষই৷ প্রতিবাদী কণ্ঠ ৰোধ কৰিবৰ বাবে আজি ৰাজ্যৰ বিশিষ্ট বুদ্ধিজীৱী ড০ হীৰেন গোহাঁইৰ বিৰুদ্ধে ৰাষ্ট্রদ্রোহৰ অভিযোগ তুলি অসম আৰক্ষীয়ে নিজাববীয়া গোচৰ ৰুজু কৰিছে৷\nবিশিষ্ট বুদ্ধিজীৱীজনে বিগত ৮ জানুৱাৰীত মহানগৰীৰ দীঘলীপুখুৰীৰ পাৰত নাগৰিক সমাজে অনুষ্ঠিত কৰা ধিক্কাৰ দিৱসত স্বাধীন ৰাষ্ট্রৰ দাবী তোলাৰ অভিযোগ তুলি আজি লতাশিল আৰক্ষী থানাত ৰাষ্ট্রদ্রোহৰ গোচৰ ৰুজু কৰা হয়৷ তেওঁৰ উপৰি কৃষক নেতা অখিল গগৈৰ বিৰুদ্ধেও একে অভিযোগ কৰি গোচৰ ৰুজু কৰা হৈছে৷ প্রতিবাদী সভাখনৰ আয়োজক হিচাপে মনজিৎ মহন্তৰ বিৰুদ্ধেও একে অভিযোগ তুলি গোচৰ ৰুজু কৰা হৈছে৷\nলক্ষণীয় যে যিজন হীৰেন গোহঁাইৰ বিৰুদ্ধে আজি চৰকাৰে ৰাষ্ট্রদ্রোহৰ অভিযোগত গোচৰ ৰুজু কৰিছে সেইজন বুদ্ধিজীৱীৰ পৰাই চৰকাৰ চলোৱাৰ বাবে মুখ্যমন্ত্রী সর্বানন্দ সোণোৱাল আৰু ৰাজ্যিক বিজেপিৰ সভাপতি ৰঞ্জিত কুমাৰ দাসে পৰামর্শ লৈছিল৷ বিগত ৭ জুনত চৰকাৰৰ জনসম্পর্ক অভিযানৰ অংশ হিচাপে দুয়ো ড০ গোহঁাইৰ ঘৰলৈ গৈ চৰকাৰখনক জনমুখী কৰিবৰ বাবে পৰামর্শ গ্রহণ কৰিছিল৷ ইফালে তেওঁলোকৰ বিৰুদ্ধে তোলা ৰাষ্ট্রদ্রোহৰ অভিযোগৰ বিৰুদ্ধে ৰাজ্যজুৰি তীব্র প্রতিক্রিয়াৰ সৃষ্টি হৈছে৷\nউল্লেখযোগ্য যে নাগৰিক সমাজৰ ধিক্কাৰ দিৱসত স্বাধীন ৰাষ্ট্রৰ দাবী তুলি দেশ-বিৰোধী মন্তব্য কৰাৰ অভিযোগত আজি লতাশিল আৰক্ষী থানাত আৰক্ষীয়ে নিজাববীয়াকৈ ১৫২০১৯ নং গোচৰ ৰুজু কৰে৷ তিনিওজনৰ বিৰুদ্ধে ভাৰতীয় দণ্ড বিধিৰ ১২০(খ)১২১১২৩১২৪(ক) ধাৰাৰ অধীনত গোচৰ ৰুজু কৰে৷ তেওঁলোকৰ ওপৰত জাপি দিয়া ১২০ (খ) ধাৰাত অপৰাধমূলক ষড়যন্ত্র কৰাৰ অভিযোগ অনা হৈছে৷\nএকেদৰে ১২১ ধাৰা অনুসৰি ৰাষ্ট্রৰ বিৰুদ্ধে যুদ্ধ বা প্রৰোচনাৰ অভিযোগ, ১২৩ ধাৰা অনুসৰি ৰাষ্ট্রৰ বিৰুদ্ধে যুদ্ধৰ ব্যৱস্থাৰ অভিযোগ আৰু ১২৪ (ক) ধাৰা অনুসৰি ৰাষ্ট্রদ্রোহৰ অভিযোগ উত্থাপন কৰা হৈছে৷ প্রণিধানযোগ্য যে পূর্বেও অখিল গগৈৰ বিৰুদ্ধে এই অভিযোগ উত্থাপন কৰি তেওঁক কংগ্রেছ চৰকাৰে গ্রেপ্তাৰ কৰি বহু দিন কাৰাগাৰত বন্দী কৰি ৰাখিছিল৷\nআজি ৰাষ্ট্রদ্রোহৰ অভিযোগ তুলি গোচৰ ৰুজু কৰা সম্পর্কত নিজৰ প্রতিক্রিয়া প্রকাশ কৰি বিশিষ্ট বুদ্ধিজীৱী ড০ গোহঁায়ে কয় যে তেওঁৰ বিৰুদ্ধে স্বাধীন ৰাষ্ট্রৰ দাবী তোলাৰ অভিযোগত গোচৰ ৰুজু হোৱাৰ কথা শুনিছে৷ অৱশ্যে তেওঁ এই সম্পর্কত অৱগত নহয়৷ আচলতে সভাখনত কোনো কোনোৱে স্বাধীন অসমৰ দাবী এতিয়া প্রাসংগিক হোৱা বুলি উত্তেজিত বক্তব্য ৰাখিছিল৷\nসেই প্রসংগতে তেওঁ কৈছিল যে যদি গণতান্ত্রিক সকলো পদ্ধতি ব্যর্থ হয় আৰু ভাৰতীয় ৰাষ্ট্রৰ গণতান্ত্রিক দল-সংগঠনবোৰৰ ধাৰাত অসমৰ ন্যায্য দাবীক সম্পূর্ণ উপেক্ষা কৰা হয়, তেতিয়াহে স্বাধীন অসমৰ দাবী প্রাসংগিক হ’ল হয়৷ ধর্মনিৰপেক্ষতাৰ ভিত্তিত নাগৰিকত্বৰ বাবে আৰু অসমৰ ক্ষেত্রত সংঘ ৰাষ্ট্রৰ উচিত মর্যাদাৰ বাবে আন্দোলন কৰি সমগ্র ভাৰতৰ গণতান্ত্রিক ব্যৱস্থাৰ সৈতে সংগ্রাম কৰিছে বুলি তেওঁ কোৱা বক্তব্যৰ সাৰমর্ম আছিল বুলি তেওঁ স্পষ্ট কৰে৷\nভাৰতীয় সংবিধানৰ মূল আধাৰ ৰক্ষাৰ বাবেহে সংগ্রাম কৰা বুলিও তেওঁ কৈছিল বুলি প্রকাশ কৰে৷ ইফালে এই গোচৰ সন্দর্ভত কৃষক নেতা অখিল গগৈয়ে প্রতিক্রিয়া প্রকাশ কৰি কয় যে যদি অসমীয়াৰ চূড়ান্ত আত্মত্যাগকো দিল্লীয়ে নামানে তেতিয়া কি কৰিব? অসমীয়াই স্বাধীন অসম বিচাৰিব লাগিব৷ তাৰ বাহিৰে বিকল্প কি? সংসদীয় ব্যৱস্থাত যদি খিলঞ্জীয়াই ন্যায় নাপায়, বাৰম্বাৰ বিশ্বাসঘাতকতাৰ বলি হয়, কেন্দ্রই যদি সদাই এনেদৰে প্রতাৰিত কৰে তেতিয়া অসমীয়া জাতিয়ে ভাৰতৰ বাহিৰলৈ ওলাই যোৱাৰ কি বিকল্প থাকিব?\nসেয়ে তেওঁ সমগ্র অসমবাসীক ৰাজপথলৈ ওলাই আহিবলৈ পুনৰ আহবান জনায়৷ প্রণিধানযোগ্য যে অন্য বিভিন্ন পক্ষৰ লগতে আজি গুৱাহাটী চিকিৎসা মহাবিদ্যালয়ৰ শিক্ষার্থী সমাজে চৰকাৰৰ এই ভূমিকাৰ বিৰুদ্ধে তীব্র প্রতিক্রিয়া প্রকাশ কৰি বিশিষ্ট বুদ্ধিজীৱীজনক গ্রেপ্তাৰ কৰিলে তীব্র আন্দোলন কৰাৰ ভাবুকি দিয়ে৷ আনহাতে আজি জি এম চি এইচত বিজেপিৰ প্রৱেশ নিষিদ্ধও কৰে ছাত্র সমাজে৷\nড০ গোহঁাইৰ পক্ষত থিয় হ’ল নগাঁৱৰ বৌদ্ধিক মহল: নগাঁৱৰ: নিজা প্রতিবেদক: প্রখ্যাত বুদ্ধিজীৱী ড০ হীৰেন গোহঁাইক দেশদ্রোহী সজাই আৰক্ষী থানাত গোচৰ ৰুজু কৰাৰ বিৰুদ্ধে সমগ্র ৰাজ্যখনৰ লগতে নগাঁও জিলাতো তীব্র প্রতিক্রিয়াৰ সৃষ্টি হৈছে৷ জিলাখনৰ কেইবাগৰাকী বিশিষ্ট শিক্ষাবিদ, লেখক, কবি-সাহিত্যিকৰ লগতে বিভিন্ন সংগঠনে চৰকাৰৰ এনে অবিবেচক কার্যৰ বিৰুদ্ধে জাঙুৰ খাই উঠাৰ লগতে প্রতিক্রিয়া প্রকাশ কৰিছে৷\nবিশিষ্ট শিক্ষাবিদ তথা সাহিত্য সমালোচক প্রভাত বৰাই কয়, ‘ড০ হীৰেন গোহাঁইক সোণোৱাল চৰকাৰে গ্রেপ্তাৰ কৰিবলৈ যো-জা কৰাটোৱেই এই চৰকাৰখন যে এক চূড়ান্ত অবিবেচকী বহুৱাৰ চৰকাৰ, তাকেই প্রতিপন্ন কৰিছে৷ দিল্লীৰ পদলেহনকাৰী চৰকাৰখনক তথা শাসনাধিষ্ঠিত দলটোক সাৰি-পুচি অসমৰ চাৰিসীমাৰ বাহিৰত নর্দমাত দলিয়াই দি আমি স্বচছ অসম গঢ়াৰ সময় হ’ল আৰু অসমৰ জনগণে অধিক তীব্রতৰ প্রতিবাদ কৰি দিল্লীৰ এই অসম আক্রমণ প্রতিহত কৰক৷’\nবিশিষ্ট কবি তথা অধ্যাপক জীৱন নৰহে নিজৰ প্রতিক্রিয়া প্রকাশ কৰি কয়, ‘স্বজাতিক প্রতাৰণা কৰি ৰাজপাট খোৱাতকৈ হীৰেন গোহাঁই ছাৰৰ দৰে স্বজাতিৰ হকে মাত মাতি দেশদ্রোহী হোৱাই হাজাৰগুণ মংগল৷ ড০ হীৰেন গোহঁাইৰ বিবেক আজিলৈ কোনো ৰাজনৈতিক দলে কিনিব পৰা নাই, তেওঁ কাৰো স্তাৱক নহয়৷ তেওঁক পুলিচে দিয়া ‘দেশদ্রোহ’ৰ গোচৰ অসমীয়া মানুহৰ সততা আৰু সাহসৰ কঠিন কণ্ঠস্বৰ৷ যি কণ্ঠস্বৰে স্বজাতিৰ বিপদত বিবেক হৈ থিয় দিয়ে৷ ছাৰৰ প্রতি কৰা ষড়যন্ত্র শাসকবর্গৰ টুলুঙা চিন্তাৰ পৰিচয়৷ আমি চৰকাৰক ধিক্কাৰ দিছোঁ আৰু ‘দেশদ্রোহ’ত আমিও ছাৰৰ লগত আছোঁ৷’\nবিশিষ্ট লেখক-সমালোচক অৰিন্দম বৰকটকীয়ে কয়, ‘ৰাজনীতি বুজা হোৱাৰে পৰা গণতন্ত্রতকৈ স্বৈৰতন্ত্রই বেছি দেখিলোঁ৷ সকলোতে প্রতিবাদৰ মাত এটাই– হীৰেন গোহঁাই৷ যি এই সময়ৰ একমাত্র নিলোর্ভ নেতৃত্ব৷ গতিকে গোহঁাই ছাৰৰ বিৰুদ্ধে আৰম্ভ হোৱা চৰকাৰী ষড়যন্ত্রত আমি আচৰিত হোৱা নাই৷ ধিক্কাৰ দিছোঁ৷’ লেখক-অধ্যাপক ড০ মিলন নেওগে এই সন্দর্ভত প্রতিক্রিয়া প্রকাশ কৰি কয়, ‘গোহঁাই ছাৰৰ বিৰুদ্ধে গোচৰ তৰা কথাটোৱে চৰকাৰ যন্ত্রৰ চৰম স্বৈৰতন্ত্রকে উদঙাই দিছে৷ এটা আচলতে গণতান্ত্রিক সংগ্রামী সত্তাৰ কামিহাড় ভঙাৰ নিকৃষ্ট ষড়যন্ত্র৷\nআশীৰ ঊধর্বৰ গোহঁাই ছাৰৰ প্রতি এনে আচৰণে দেখুৱাই দিছে চৰকাৰে ছাৰলৈ ভয় কৰে, ভয় কৰে ছাৰৰ আপোচহীন, ভীতিহীন গণতান্ত্রিক চেতনা আৰু জনভিত্তিক৷ ৰাইজ ছাৰৰ লগত থাকিব লাগিব৷’ বিশিষ্ট বুদ্ধিজীৱীগৰাকীৰ বিৰুদ্ধে চৰকাৰে গোচৰ ৰুজু কৰাত সদৌ নগাঁও জিলা ছাত্র সন্থা, অসম জাতীয়তাবাদী যুৱ-ছাত্র পৰিষদৰ নগাঁও জিলা সমিতি, অসম প্রগতিশীল নাৰী সন্থা, অসম জাতীয়তাবাদী যুৱ পৰিষদ আদিকে ধৰি বিভিন্ন সংগঠনে প্রতিক্রিয়া প্রকাশ কৰি সর্বানন্দ সোণোৱাল নেতৃত্বাধীন ৰাজ্য চৰকাৰখনক ধিক্কাৰ দিয়ে৷\nসদৌ নগাঁও জিলা ছাত্র সন্থাৰ সভাপতি গৌৰীশংকৰ শইকীয়াই বিশিষ্ট বুদ্ধিজীৱীগৰাকীৰ প্রতি চৰকাৰে কৰা আচৰণে গণতান্ত্রিক ব্যৱস্থাক কুঠাৰাঘাত কৰিছে বুলি মন্তব্য কৰে৷ যুৱ-ছাত্র পৰিষদৰ নগাঁও জিলা সমিতিৰ সভাপতি দ্বীপমণি বৰাই কয়, ‘চৰকাৰে গ্রহণ কৰা অবিবেচক কার্য অকল দুর্ভাগ্যজনকেই নহয়, ই অতি নিন্দনীয়৷’ প্রগতিশীল নাৰী সন্থাৰ সম্পাদিকা মৃণালিনী দেৱীয়ে ড০ গোহঁাইৰ বিৰুদ্ধে চৰকাৰে আৰক্ষী থানাত গোচৰ তৰা কার্য অগণতান্ত্রিক আখ্যা দি চৰকাৰখনে ফেচিষ্ট চৰিত্র গ্রহণ কৰিছে বুলি মন্তব্য কৰিছে৷\nজিলাখনৰ বহু সচেতন নাগৰিক আৰু বিভিন্ন সংগঠনে ড০ গোহঁাইৰ লগতে সাংবাদিক মনজিৎ মহন্ত, কৃষক নেতা অখিল গগৈৰ বিৰুদ্ধে গোচৰ ৰুজু কৰা কার্যৰো তীব্র গৰিহণা দি শীঘ্রেই এই গোচৰ প্রত্যাহাৰৰ দাবী জনাইছে৷\nবিতর্কিত বিধেয়কৰ বিৰুদ্ধে গৰজি উঠিল কর্মচাৰী পৰিষদ\nইস্তানবুলৰ ট’পকাপি পেলেচ আৰু হজৰত মহম্মদ\nArunachal CM flags off National Super League rally\nDelhi HC cancels disqualification of 20 AAP MLAs, asks EC to decide afresh\nAll Rights Reserved 2019 © The Janambhumi | Total visits : 9496027


নিলছ্ ব'ৰ - অসমীয়া ৱিকিপিডিয়া\nনিলছ্ হেনৰিক ডেভিদ ব'ৰ (ইংৰাজী: Niels Henrik David Bohr; ৭ অক্টোবৰ ১৮৮৫ – ১৮ নৱেম্বৰ ১৯৬২) এগৰাকী প্ৰখ্যাত ডেনিছ পদাৰ্থবিজ্ঞানী আছিল। ব'ৰে পৰমাণুৰ গঠন আৰু কোৱাণ্টাম তত্ত্বৰ ক্ষেত্ৰখনত মৌলিক অৱদান আগবঢ়াইছিল যাৰ বাবে তেওঁ ১৯২২ চনত পদাৰ্থবিজ্ঞানৰ নোবেল বঁটা লাভ কৰিছিল। ইয়াৰ উপৰি তেওঁ এগৰাকী দাৰ্শনিক আৰু বিজ্ঞান গৱেষণাৰ প্ৰচাৰৰ ক্ষেত্ৰত আগৰণুৱা ব্যক্তি।\nনিলছ্ হেনৰিক ডেভিদ ব'ৰ\n৭ অক্টোবৰ, ১৮৮৫\n১৮ নৱেম্বৰ, ১৯৬২\nত্ৰিণিটি কলেজ, কেম্ব্ৰিজ\nভিক্ট'ৰিয়া ইউনিভাৰ্ছিটি অৱ্ মানচেষ্টাৰ\nজে. জে. থমছন\nআন উল্লেখযোগ্য বিদ্যাৰ্থী\nপদাৰ্থ বিজ্ঞানলৈ অৱদান\nপুৰণি কোৱাণ্টাম তত্ত্ব\nব'ৰ-ভান লিউৱেন তত্ত্ব\nপদাৰ্থবিজ্ঞানৰ নোবেল বঁটা (1922)\nহিউজ মেডেল (১৯২১)\nফ্ৰেংকলিন মেডেল (১৯২৬)\nForeign Member of the Royal Society (1926)\nMax Planck Medal (1930)\nফেৰাডে লেকচাৰশ্বিপ প্ৰাইজ (1930)\nকপলে মেডেল (১৯৩৮)\nAtoms for Peace Award (১৯৫৭)\nমাৰ্গেথ নৰ্লাণ্ড (বি. ১৯১২)\nএ'জ ব'ৰ, আৰ্নেষ্ট ব'ৰ আৰু আন চাৰিটা ল'ৰা\nনিলছ্ ব'ৰে পৰমাণুৰ গঠন সম্পৰ্কে তেওঁৰ বিখ্যাত ব'ৰৰ আৰ্হি দাঙি ধৰিছিল। এই আৰ্হিটোৰ দ্বাৰা ব'ৰে প্ৰস্তাৱ কৰিছিল যে ইলেকট্ৰনৰ শক্তিস্তৰবোৰ পৃথক পৃথক, ইহঁত অবিচ্ছিন্ন নহয়। তদুপৰি ইলেকট্ৰনবোৰে পৰমাণুটোৰ নিউক্লিয়াছৰ চৌদিশে কিছুমান সুনিৰ্দিষ্ট কক্ষপথত ঘূৰি থাকে, কিন্তু ইলেকট্ৰনবোৰে এটা শক্তিস্তৰৰ পৰা আন এটা শক্তিস্তৰলৈ জপিয়াব পাৰে। যদিও ব'ৰৰ আৰ্হিটো পিছলৈ আন উন্নত আৰ্হিৰ দ্বাৰা সংশোধন কৰা হৈছে, ইয়াৰ মূল অন্তৰ্নিহিত নীতিটো এতিয়াও প্ৰাসংগিক হৈয়েই আছে। তেৱেঁই পৰিপূৰকতা ( complementarity) নীতিটোৰ ধাৰণা আগবঢ়াইছিল। এই ধাৰণাটো মতে বস্তু এটাক কিছুমান পৰস্পৰবিৰুদ্ধ ধৰ্মৰে বিশ্লেষণ কৰিব পাৰি। উদাহৰণস্বৰূপে- একেটা বস্তুৱে তৰংগ বা কণিকাৰূপে আচৰণ কৰিব পাৰে বুলি ধৰি লোৱাটো। বিজ্ঞান আৰু দৰ্শন উভয় ক্ষেত্ৰতে ব'ৰৰ চিন্তাধাৰাত তেওঁৰ পৰিপূৰকতাৰ ধাৰণাটোৱে প্ৰভাৱ বিস্তাৱ কৰিছিল।\n১৯২০ চনত ব'ৰে কোপেনহেগেন বিশ্ববিদ্যালয়ত ইনষ্টিটিউট অৱ্ থিয়ৰিটিকেল ফিজিক্স প্ৰতিষ্ঠানটো স্থাপন কৰিছিল। এতিয়া এই প্ৰতিষ্ঠানটোক নিলছ্ ব'ৰ ইনষ্টটিউট নামেৰে জনা যায়। হানছ্ ক্ৰেমাৰ, অস্কাৰ ক্লেইন, জৰ্জ দে' হে'ভে'ছে', ৱাৰ্নাৰ হাইজেনবাৰ্গ আদিকে ধৰি অনেক গণমান্য পদাৰ্থবিজ্ঞানীৰ তেওঁ পৰামৰ্শদাতা হোৱাৰ উপৰি তেওঁলোকৰ লগত সহযোগিতাৰে কাম কৰিছিল। নিলছ্ ব'ৰেই জাৰ্ক'নিয়ামৰ নিচিনা আন এটা মৌলৰ ভৱিষ্যৎবাণী কৰিছিল যিটোৰ নাম পিছলৈ হাফণিয়াম ৰখা হয়। কোপেনহেগেনত আৱিষ্কাৰ হোৱা বাবে ইয়াৰ লেটিন নামটোৰে পৰমাণুটোৰ নাম হাফণিয়াম ৰখা হৈছিল। পিছলৈ ব'ৰৰ সন্মানত এটা মৌলৰ নাম ব'ৰিয়াম ৰখা হয়।\n১৮৮৫ চনৰ ৭ অক্টোবৰত ডেনমাৰ্কৰ কোপেনহেগেনত নিলছ্ ব'ৰৰ জন্ম হৈছিল। ব'ৰ আছিল ক্ৰিষ্টিয়ান ব'ৰৰ তিনিটা সন্তানৰ দ্বিতীয় সন্তান।\n↑ (Danish ভাষাত) Politiets Registerblade. প্ৰকাশক Copenhagen: Københavns Stadsarkiv.7June 1892. Station Dødeblade (indeholder afdøde i perioden). Filmrulle 0002. Registerblad 3341. ID 3308989. Archived from the original on 29 November 2014. https://web.archive.org/web/20141129033630/http://www.politietsregisterblade.dk/en/component/sfup/?controller=politregisterblade&task=viewRegisterblad&id=3308989.\n↑ Pais 1991, পৃষ্ঠা. 44–45, 538–539.\n↑ There is no truth in the oft-repeated claim that Bohr emulated his brother, Harald, by playing for the Danish national team. Dart, James (27 July 2005). "Bohr's footballing career". The Guardian (London). https://www.theguardian.com/football/2005/jul/27/theknowledge.panathinaikos। আহৰণ কৰা হৈছে: 26 June 2011.\n"https://as.wikipedia.org/w/index.php?title=নিলছ্_ব%27ৰ&oldid=312161"ৰ পৰা অনা হৈছে\nশেষ সম্পাদনা কৰা হৈছে 28 January 2022 তাৰিখে 14:12 বজাত\nএই পৃষ্ঠাখন ২৮ জানুৱাৰী, ২০২২ তাৰিখে ১৯:৪২ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=48078।


মৰণৰ বান! পলকতে উটি গৈছে সপোনৰ ঘৰখন, কঙাল জনতাই বিচাৰিছে জিৰাবলৈ থল... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nক্ৰমান্বয়ে অধিক জটিল হৈ পৰিছে ৰাজ্যৰ বান পৰিস্থিতি। প্ৰতিবাৰৰ দৰে এইবাৰো লাখ লাখ জনতা পৰিছে বানৰ কবলত। লাখ লাখ মানুহৰ সপোনৰ ঘৰ উটি গৈছে বানৰ প্ৰৱাল সোঁতত। যোৱা ১৪ জুনৰ পৰা ৰাজ্যত হোৱা নেৰানেপেৰা বৰষুণৰ ফলত ৰাজ্যৰ মুঠ ২৫খন জিলাত মহাপ্লাৱনৰ সৃষ্টি কৰিছে বানে। চলিত বৰ্ষত বান, গৰাখহনীয়া আৰু ভূমিস্খলনৰ ফলত ৬৩ গৰাকী লোকে প্ৰাণ হেৰুৱাইছে। শনিবাৰৰ দিনটোত প্ৰাণ হেৰুৱাই ৮ জনে।\nইতিমধ্যে ৩২ খন জিলাৰ প্ৰায় ৩০.৯৯ লাখ লোক, ৪,২৯৬ খন গাঁও আৰু ২০ হেজাৰৰো অধিক হেক্টৰ কৃষিভূমি ভয়ানক ভাৱে ক্ষতিগ্ৰস্ত হৈছে বানপানীত। কিন্তু ইমানৰ পাছতো চকু মুদা কুলিৰ ভাও ধৰি আছে কেন্দ্ৰীয় চৰকাৰে। প্ৰধানমন্ত্ৰী নৰেন্দ্ৰ মোডীয়ে মুখ্যমন্ত্ৰী হিমন্ত বিশ্ব শৰ্মাৰ সৈতে ফোনযোগে বাৰ্তালাপ কৰি বান পৰিস্থিতিৰ বুজ লয় যদিও অসমৰ বান পৰিস্থিতি পৰিদৰ্শন কৰিবলৈ আহৰি নাই মোডীৰ।\nবানমুক্ত অসমৰ প্ৰতিশ্ৰুতি দি এবছৰৰ পূৰ্বে দ্বিতীয়বাৰলৈ গাদী দখল কৰিবলৈ সক্ষম হোৱা ৰাজ্য চৰকাৰো এতিয়া অসহায় হোৱা যেন পৰিলক্ষিত হয়। প্ৰতিশ্ৰুতি বহুত কৰিছিল, কিন্তু বছৰটোৰ প্ৰথমটো বানতে জুৰুলা হ’ল অসমবাসী।\nসময়মতে মথাউৰি নিৰ্মাণ কৰা বা নিৰ্মাণৰ কাম সম্পূৰ্ণ কৰিব নোৱাৰাৰ ফল ভুগিছে জনতাই। প্ৰাণ হেৰুৱাইছে বহু লোকে, উটি গৈছে ঘৰ –দুৱাৰ, নষ্ট হৈছে খেতি-পথাৰ। বানৰ দ্বিতীয়টো ঢৌ অহাৰ আশংকাও আছে। পৰৱৰ্তী সময়ত এই বানে আকৌ কি কালৰূপ ধৰি আহে সেয়া কল্পনাতীত।\nউজনি নামনিকে ধৰি কেইবাখনো জিলাৰ নদী সমূহৰ পানী বিপদসীমাৰ স্তৰ অতিক্ৰম কৰি এক প্ৰকাৰ ভাবুকি মাতি আনিছে।ইয়াৰোপৰি ভূটানৰ বান্ধৰ পানী এৰি দিয়াৰ ফলত নামনিত এক তাণ্ডৱৰ সৃষ্টি কৰিছে বানপানীয়ে।\nউল্লেখ্য যে, এতিয়ালৈকে ৰাজ্যৰ প্ৰায় ৮০ টা ৰাজহ চক্ৰৰ অন্তৰ্গত১,৭০০০ ৰো অধিক গাঁৱত মহাপ্লাৱনৰ সৃষ্টি কৰিছে বানে। ভাঙিছে মথাউৰি।কেৱল ইমানেই নহয় চহৰ সমূহতো বানৰ প্ৰভাৱ যথেষ্ঠ হোৱা পৰিলক্ষিত হয়।\nঅৱশ্যে এয়া প্ৰথম বাৰৰ বাবে নহয়। প্ৰতিবাৰেই অসমবাসীয়ে দুৰ্ভোগ ভুগি আহিছে। হেৰুৱাইছে মাটি সম্পত্তি লগতে আপোনজনকো। কিন্ত তাৰ পাছতো চৰকাৰে কোনো ধৰণৰ উচিত ব্যৱস্থা লোৱা পৰিলক্ষিত নহয়।\nপ্ৰতিবাৰেই চৰকাৰ আহে, চৰকাৰ যায়। প্ৰতিখন চৰকাৰেই প্ৰতিশ্ৰুতি দিয়ে বানমুক্ত অসমৰ কিন্তু সেয়া কেৱল নিৰ্বাচনৰ প্ৰতিশ্ৰুতিৰ বাদে আন একো নহয়।অসমৰ বিধানসভা নিৰ্বাচনৰ পূৰ্বে অসমৰ নিৰ্বাচনী প্ৰচাৰ সভাত অংশগ্ৰহণ কৰিছিল প্ৰধানমন্ত্ৰী নৰেন্দ্ৰ মোডী, কেন্দ্ৰীয় গৃহ মন্ত্ৰী অমিত শ্বাহে। তেওঁলোকে আশ্বাস দিছিল বানমুক্ত অসম গঢ়াৰ।\nকিন্তু সেই প্ৰধানমন্ত্ৰী আৰু কেন্দ্ৰীয় গৃহ মন্ত্ৰীৰ চেষ্টা কেৱল কথাতেই থমকি ৰ’ল।নিৰ্বাচনী প্ৰচাৰৰ বাবে সঘনাই অসমলৈ অহা কেন্দ্ৰীয় মন্ত্ৰী, প্ৰধানমন্ত্ৰীৰ এতিয়া সময় নাই। কিয়নো এতিয়া অসমবাসী আছে যন্ত্ৰনাত।\nপ্ৰতিবছৰে অসমে যন্ত্ৰনা ভুগি আহিছে। বানে উটুৱাই নিছে গাঁও, সুখৰ ঘৰখন। চৰকাৰৰ কেৱল কেৱল নিৰ্বাচনী ইচ্যুতে সীমাবদ্ধ নেকি অসমৰ বান? ৫ বছৰ বিচাৰিছিল মোডী চৰকাৰে কিন্তু কথাৰ ফুলজাৰি চটিওৱা চৰকাৰ এতিয়া ব্যস্ত অন্য এক নাটক ৰচনা কৰাত।\nনৰেন্দ্ৰ মোডীয়ে প্ৰতিশ্ৰুতি দিছিল নতুন অসম গঢ়াৰ, প্ৰতিশ্ৰুতি দিছিল পিড়ীত বঞ্চিত সকলৰ সকলক সকলো ক্ষেত্ৰতে সহায় কৰাৰ। কিন্তু এতিয়া ক’ত প্ৰধানমন্ত্ৰী নৰেন্দ্ৰ মোডী? কিয় নাই বান পিড়ীতাৰ ওচৰত?\nবহু প্ৰতিবাদৰ পাছতো অসমৰ বানপানীক ৰাষ্ট্ৰীয় সমস্যা হিচাপে ঘোষণা কৰা নহ’ল। একাংশৰ বিশ্বাস থকা মুখ্যমন্ত্ৰী হিমন্ত বিশ্ব শৰ্মাও এই ক্ষেত্ৰত অসফল। এজন দক্ষ, প্ৰতিভাশালী মুখ্যমন্ত্ৰী গৰাকীয়ে ৰাষ্ট্ৰীয় সমস্যা হিচাপে ঘোষণা কৰাৰ ক্ষেত্ৰত সম্পূৰ্ণ অসফল।\nকিন্তু এই সময়ত মুখ্যমন্ত্ৰী গৰাকীকে ধৰি একাংশ মন্ত্ৰীয়ে কেৱল তৰল মন্তব্যহে কৰা দেখা যায়। কেৱল তৰল মন্তব্যৰ ওপৰতে কিয় ভৰষা কৰে মুখ্যমন্ত্ৰী, মন্ত্ৰী সকলে। জনতাই বিশ্বাসত জনপ্ৰতিনিধি নিৰ্বাচন কৰে। কিন্তু দুৰ্দশাৰ সময়ত সেই জনপ্ৰতিনিধি সকলেই তৰল মন্তব্য কৰি তেওঁলোকৰ মানসিকতাৰ পৰিচয় দিয়ে।\nপ্ৰতিদিনেই বানত প্ৰাণ হেৰুৱাইছে কোনোবাই নহয় কোনোবাই। প্ৰতিদিনেই খবৰ আহে বানত নিৰুদ্দেশ হোৱা লোকৰ। কেতিয়া বুজিব চৰকাৰে আৰু ল’ব বান নিয়ন্ত্ৰণৰ বাব উচিত সিদ্ধান্ত।হয়তো সময়মতে মথাউৰি নিৰ্মাণৰ কাম সম্পূৰ্ণ হ’লে বা আন কোনো উচিত ব্যৱস্থা ল’লে ৰাইজে ইমান দুৰ্ভোগ ভূগিব লগীয়া নহ’লহেতেন।\nইয়াৰ মাজতে চৰকাৰে লৈ গৈছে কিছুমান হঠকৰী সিদ্ধান্ত।সোৱণশিৰি জলবিদ্যুত প্ৰকল্পই যে ভৱিষ্যতে অসমৰ কি অৱস্থা কৰিব সেই আভাষ প্ৰকৃতিয়ে নিজৰ মতে দি গ’ল। প্ৰকৃতিৰ কোপদৃষ্টি পৰিছে নদী বান্ধটো।শুকুৰবাৰে নদীবান্ধটোৰ কেইবাফুট ওপৰেৰে সোৱনশিৰিৰ ঢল নামি অহা দেখিবলৈ পোৱা যায়।\nভূমিস্খলন আৰু বৰষুণৰ ফলত বান্ধটোৰ অঞ্চলৰ কেইবাখনো ঠাই খহি যায়।নদীৰ প্ৰৱল সোঁতে মূল বান্ধৰ আন্ত:গাঠনিত বিৰুপ প্ৰভাৱ পেলাইছে সেয়া পৰিলক্ষিত হৈছে। উল্লেখ্য যে ২০২৩ চনৰ জানুৱাৰী মাহৰ প্ৰথম পৰ্যায়ত ৫০০ মেগাৱাট বিজুলী উৎপাদনৰ লক্ষ্য লৈছিল কেন্দ্ৰীয় শক্তি মন্ত্ৰালয়ে। কিন্তু এই কাম হয়তো এতিয়া হৈ উঠাত বাধা দিছে প্ৰকৃতিয়ে।\nতদুপৰি আগন্তুক দিনত এই প্ৰকল্পৰ ফলত উত্তৰ অসমতে ধৰি কাজিৰঙা ৰাষ্ট্ৰীয় উদ্যান আৰু কলিয়াবৰলৈ কি মহাবিপদ কঢ়িয়াব তাৰ আভাষ যেন দি গ’ল এই জলপ্ৰলয়ে।\nএতিয়া প্ৰশ্ন হয় কিহৰ বাবে চৰকাৰে আৰু ভয়াবহতা আনিব বিচাৰিছে অসমৰ বাবে? সোৱনশিৰি নদী বান্ধ প্ৰকল্পৰ বাবে ইমান প্ৰতিবাদ সাৱ্যস্ত হোৱাৰ পাছতো কিয় নিজৰ স্থিতিত অটল আছে চৰকাৰ? নিজৰ শক্তিৰ অপব্যৱহাৰ কৰি চৰকাৰে ধ্বংসৰ গৰাহলৈ ঠেলি দিছে নেকি অসমবাসীক? নে হয়তো এনে এটা সময় আহিব যেতিয়া কেৱল ভাৰতৰ মানচিত্ৰহে থাকিব অসমৰ নাম? এতিয়া কেৱল প্ৰশ্ন অসমৰ ভৱিষ্যৎ।\nআৰু পঢ়ক: জুনিয়ৰ এছিয়ান পাৱাৰলিফটিং চেম্পিয়নশ্বিপত অসমৰ নিৰজ বৰাৰ সোণৰ পদক লাভ\nassamfloodguwahatihimanta biswa sarmanalbari\nবিটিচিৰ ভূমি-তথ্য আৰু জৰীপ বিভাগত কেলেংকাৰী, ৩ কোটি ৪৫ লাখ ৯৮,৯৬৭ টকাৰ আত্মসাৎ


(চন্দ্ৰপ্ৰভা শ‍ইকীয়ানীৰ পৰা পুনঃনিৰ্দেশিত)\nচন্দ্ৰপ্ৰভা শইকীয়ানী (ইংৰাজী: Chandraprabha Saikiani; ১৬ মাৰ্চ, ১৯০১ – ১৬ মাৰ্চ, ১৯৭২) এগৰাকী স্বাধীনতা সংগ্ৰামী, সমাজসেৱী আৰু সাহিত্যসেৱী। অসমীয়া সমাজত নাৰীৰ সন্মান তথা মৰ্যাদা ৰক্ষাৰ বাবে আগভাগ লৈছিল। 'অসম মহিলা সমিতি'ৰ প্ৰতিষ্ঠাতাসকলৰ অন্যতম। পদ্মশ্ৰী বিজয়িনী।\n↑ শিৱনাথ বৰ্মন (২০০৯). চন্দ্ৰপ্ৰভা শইকীয়ানী. প্ৰকাশক ডিব্ৰুগড়: বনলতা. পৃষ্ঠা. ৭১.\n↑ 3.0 3.1 3.2 3.3 3.4 3.5 3.6 যামিনী দেৱী, বজালীৰ গৌৰৱ পদ্মশ্ৰী চন্দ্ৰপ্ৰভা শইকীয়ানী, স্মৃতিগ্ৰন্থ: পাঠশালা ছোৱালী হাইস্কুল, (২০১২), পৃ: ৫১-৫৩\n↑ 4.0 4.1 4.2 শিৱনাথ বৰ্মন, অসমীয়া জীৱনী অভিধান, (১৯৯২), ছ'ফিয়া প্ৰেছ এণ্ড পাব্লিচাৰ্ছ প্ৰা:লি:, পৃষ্ঠা: ৮৯-৯০\n"https://as.wikipedia.org/w/index.php?title=চন্দ্ৰপ্ৰভা_শইকীয়ানী&oldid=256912"ৰ পৰা অনা হৈছে\nএই পৃষ্ঠাখন ৩০ ডিচেম্বৰ, ২০২০ তাৰিখে ১৯:২৯ বজাত অন্তিম সংশোধন কৰা হৈছিল।


নিৰ্দয়! নিৰ্মমভাৱে হত্যা বন্যপ্ৰাণী – প্ৰথম খবৰ\nHome/ অসম/নিৰ্দয়! নিৰ্মমভাৱে হত্যা বন্যপ্ৰাণী\nনিৰ্দয়! নিৰ্মমভাৱে হত্যা বন্যপ্ৰাণী\nপ্ৰথম খবৰ, বোকাজান: ২০১৭ বৰ্ষৰ শেষৰটো দিনত অৰ্থাৎ ৩১ ডিচেম্বৰ তাৰিখৰ বোকাজান মহকুমাৰ বালিপথাৰৰ সমীপত ৩৯ নং ৰাষ্ট্ৰীয় ঘাইপথৰ কাষত এচাম লোকে লাঠী, জোং, দা আদি লৈ ব্যস্ত হৈ থকা দেখা গ’ল৷ প্ৰায় ১২/১৫ জনীয়া দলটো ব্যস্ত হৈ পৰিল নিৰ্মমভাৱে বন্যপ্ৰাণী বধ কৰাত।\nএইসকল দয়া-মমতাহীন ব্যক্তিয়ে এনেদৰে দল বান্ধি হত্যা কৰিলে এটা আপুৰুগীয়া জহামাল৷ আনহাতে দলটোৱে পাহাৰৰ দাঁতিত হত্যা কৰিলে দুটাকৈ আপুৰুগীয়া লতামেকুৰী বাঘ৷ দলটোৱে এনেদৰে প্ৰায়ে চিকাৰ কৰি বন্য প্ৰাণী হত্যা কৰি আহিছে৷\nপ্ৰকৃততে অঞ্চলটোত সজাগতাৰ অভাৱ৷ যাৰ বাবে এইসকল ব্যক্তিয়ে এনেদৰে বন ধ্বংস তথা বন্যা প্ৰাণী হত্যা কৰি আহিছে৷ বনবিভাগে এই ক্ষেত্ৰত অতি শীঘ্ৰে এই অঞ্চলত বন ধ্বংস তথা বন্য প্ৰাণী হত্যাৰ বিৰুদ্ধে এক সজাগতা অনাৰ বাবে ব্যৱস্থা ল’ব লাগে প্ৰকৃতিপ্ৰেমীসকলে আহ্বান জনাইছে।\nখুমটাই আঞ্চলিক সাংবাদিক সন্থা গঠন\nNRCক লৈ তৎপৰ চৰকাৰ-প্ৰশাসন: প্ৰথম পৰ্যায়ত তিতাবৰত ১,৯৯,৩১৯ৰ নাম: ৰাইজৰ আদৰণি।\nডিগবৈত ৩৮ নং ৰাষ্ট্ৰীয় ঘাই পথ অৱৰোধ\nধুবুৰীত ২২২ খন গাঁও বানপানীত প্ৰভাৱিত\nলেঙ্গেৰীয়াঝাৰ কৃষক উচ্চ মাধ্যমিক বিদ্যালয়ৰ অষ্টাবিংশতিতম বাৰ্ষিক অধিৱেশন সম্পন্ন


তুমি কিয় এনে কৰিলা ০৭~ উপন্যাস- সঞ্জীত দাস\nby©AdminPosted at Wednesday, December 09, 2020\nগাড়ীৰ পৰা নামি মই হোষ্টেলৰ গেটৰ ফালে চালো। হোষ্টেলৰ গেটৰ ওপৰত লিখা আখৰবোৰ আকৌ এবাৰ পঢ়িলো। লিখা আছে মিলিজুলি ছাত্ৰবাস , পাণবজাৰ। আমাৰ হোষ্টেলখন চৰকাৰী হোষ্টেল নহয়, ব্যক্তিগত। ব্যক্তিগত হ'লেও আমাৰ হোষ্টলখন নিপুণ। আন হোষ্টলবোৰৰ নিচিনা হুলুস্থুলীয়া নহয়। শান্ত- শিষ্ট পৰিবেশ। অৱশ্যে হোষ্টেলৰ জুনিয়ৰবোৰৰ লগত চিনিয়ৰবোৰে ধেমালি নকৰা নহয়। কিন্তু অইন হোষ্টেলবোৰৰ নিচিনা আমাৰ ইয়াত ৰেগিং নকৰে! গুৱাহাটী মহানগৰীৰ মাজ মজিয়াত আমাৰ হোষ্টেলখন। চৌদিশে সৰু সৰু কিছুমান গছ আছে , সেই গছবোৰত অকাই-পকাই ফুলি আছে কেইজোপামান অপৰাজিতা। মই থমকি ৰোৱা দেখি দেউতাই মোক ক'লে\n: বাবা যা, ভালদৰে থাকিবি, কিবা প্ৰয়োজন হ'লে ক'বি মই আহিম।\nএয়া তোৰ বেগবোৰ লৈ যা।\nদেউতাই মোৰ হাতত বেগ কেইটা দি দেউতাই ৱাৰ্ডেনৰ লগত কথা পতিলে। মই দেউতাক মাত লগাই হোষ্টেলৰ ভিতৰলৈ সোমাই গ'লো। 2nd sem ৰ পৰীক্ষা দি যোৱাৰ পৰা হোষ্টেল অহা নাই। আজি দুই দহ দিন হ'ল। এই কেইদিনতে হোষ্টেলখন কিবা বেলেগ বেলেগ লাগিছে মোৰ । সৰু গছ কেইজোপা অলপ জোপোহা হৈ ডাল পাত বিলাক ভৰি পৰিছে। অৱশ্যে ঠাইখিনি লেতেৰা হোৱা নাই। হয়তো ল'ৰাবিলাক নাথাকিলেও হোষ্টেলখন চাফ চিকুনিয়াই আছে সেই বাবে হোষ্টেলৰ চৌহদটো পৰিস্কাৰ হৈ আছে।\nএইবাৰ আমি জুনিয়ৰ নহয় । এইবাৰ আমি চিনিয়ৰ। এইফালে হোষ্টলৰো, আনফালে কলেজৰো। এইবাৰ আমি আৰু আমি। মোৰ মনতো আনন্দত ভৰি পৰিল। মই এবাৰ দেউতাৰ ফালে চালো দেউতাই গাড়ীখন ঘুৰাই যাবলৈ লৈছে মোক দেউতাই হাতখন জোকাৰি দিলে বিদায় দি গাড়ীখন চলাই গুছি গ'ল। মই মনোজক চালো, তাক দেখা নাই। ক'ত গ'ল সি। মই বেগবোৰ লৈ আমাৰ কোঠালিত সোমালো। কোঠালিত সোমাই মই আচৰিত। মনোজে ফোনত কথা পাতি আছে। মই কোঠালিৰ খিৰিকীখন মেলি দিলো ....আমাৰ কোঠালিৰ খিৰিকীৰে ব্ৰহ্মপুত্ৰ নদীখন সম্পুৰ্ণকৈ দেখি। মই নৈখনৰ ফালে চাই মনোজক ক'লো\n: কিহে ভাই কাৰ লগত কথা পাতি আছা।\nমই মাত দিয়াত সি ফোনটো কাটি দিলে। আৰু সি বিচনাৰ পৰা থিয় হৈ মোৰ ফালে চাই মোক ক'লে\n: তোক মই অলপ আগতে ফোন কৰিছিলো তই নধৰা দেখি মই আকৌ ফোন নকৰিলো। মোৰ বিচনাখন পাৰিলো। চাওঁ তোৰখনো পৰি দিওঁ।\n: বাৰু বিচনাৰ কথা পাছত ক'বি। এতিয়া ক তই কাৰ লগত কথা পাতি আছিলি।\n: নাই, গাৰ্ল ফ্ৰেণ্ড আৰু কোন হ'ব।\n: হয় নেকি । তহঁতৰে দিন দেই । বাকী খৱৰ কি ?? ঘৰত ভালে আছেনে?\nসি মোৱাইলত ব্যস্ত থাকিয়েই মোৰ কথাখিনি উত্তৰ দিলে। সি মোক ক'লে\n: ভালেই দে। তহঁতৰ ভাল নে নাই।\n: উম ভালেই আমাৰো। বাৰু তই ফোন ক'ৰ মই মুখ-হাত কেইটা ধুই আহোঁ।\nএনেতে মোৰ ফোনটো বাজি উঠিল। মই পকেটৰ পৰা ফোনটো উলিয়াই দেখিলো মায়ে ফোন কৰিছে। মই ফোনটো ৰিচিভ কৰিলো। সেই ফালৰ পৰা মায় ক'লে\n: hlw বাবা তহঁত গৈ পালি নে নাই।\n: উম মাঁ পালো দিয়া আহি।\n: দেউতাৰাই ক'ত আছে।\n: দেউতাই মোক থৈ গৈছেহি দিয়া।তুমি চিন্তা নকৰিবা মই আৰু মনোজ একেলগে আছো।\nমই আৰু মাৰ লগত বিশেষ কথা নাপাতিলো। মই ফোনটো কাটি মোৱাইলটো টেবুলৰ ওপৰত থৈ .... বাথৰুমত সোমালো। মনত ভাবিলো ফেচবকুত request পঠোৱা ছোৱালীজনী বাগানত দেখা চনীয়া নামৰ ছোৱালীজনীয়েই নেকি? যদি হয় আজি আহি থাকোতে কলেজৰ সন্মুখত দেখা পোৱা ছোৱালীজনী কোন ? একেবাৰে চনীয়াৰ মুখখনেই দেখোন ? চনীয়াই নেকি সেই ছোৱালীজনী? অলেখ প্ৰশ্ন আহি মোক আমনি কৰিব ধৰিলে। মই বাথৰুমৰ পৰা ওলাই আহি দেখিলো মনোজ সম্পুৰ্ণ সলনি হৈ পৰিছে। সি আকৌ মোৱাইলত কথা পাতি আছে। কিন্তু কাৰ লগত কথা পাতিছে সি। গাৰ্ল ফ্ৰেণ্ড লগত হ'লে মই আহিলে ফোন কাটি দিলে হয় জানো। বাৰু যি হওঁক দেখা যাব। মই তাক ক'লো\n: তই কলেজ যাবি নে নাই।\nসি হামিয়াই উত্তৰ দিলে\n: আজি নো কলেজ ক'ত হ'ব। মই নেজাও দে তইয়েই যা।\nতাৰ কথা শুনি মই আচৰিত হ'লো। ক্লাছ নকৰিলে থাকিব নোৱাৰা ল'ৰাটোৱে আজি ক্লাছ নকৰা কথা কৈছে কিয়?\nমই তাক ক'লো\n: মনোজ তই ক্লাছ কৰিব নাযাৱ কিয়?\n: মোৰ গাটো ভাল লগা নাই তই যা মই অলপ শুম।\nসি তেনেকৈ কোৱাত মই আকৌ তাক দুনাই প্ৰশ্ন নকৰিলো। মোৰ মনত আহি থাকিল যে সি ক্লাছ কৰিব কিয় নাযায় যিজন ল'ৰাই ক্লাছৰ বাবে বিয়াকুল হৈ থাকে সেই জন ল'ৰাই আজি এনেকৈ কৈছে। এয়া কি আচৰিত কথা মই কোঠালিৰ পৰা ওলাই আহিলো। ৱাৰ্ডেনক চালো। দেখা নাই মই ৱাৰ্ডেনক। হোষ্টলৰ বাৰাণ্ডাত কিছুসময় ৰৈ মই বহীখন আকৌ আনিবলৈ কোঠালিত সোমালো আকৌ মনোজে কাৰবাৰ লগত কথা পাতি থকা দেখিলো। মই এইবাৰ অনুমান কৰিলো যে হয় সি গাৰ্ল ফ্ৰেণ্ডৰ লগতে কথা পাতি আছে মই আৰু তাক নামাতিলো। বহীখন লৈ কোঠালিৰ পৰা কলেজলৈ বুলি ওলাই আহিলো।


আঁঠুৰ বিষ আৰু ইয়াৰ ঘৰুৱা চিকিৎসা – Mahabahoo\nHome/ Assam News & Articles/আঁঠুৰ বিষ আৰু ইয়াৰ ঘৰুৱা চিকিৎসা\nআঁঠুৰ বিষ আৰু ইয়াৰ ঘৰুৱা চিকিৎসা\nডাঃ অনুপ বৈশ্য\nআঁঠুযুৰি আমাৰ গোটেই শৰীৰৰ ভাৰ বহন কৰে কাৰণে ইয়াক ভাৰ বহনকাৰী সন্ধি (weight bearing joints) বুলি কোৱা হয়। আমাৰ বিভিন্ন কৰ্ম, যেনে—খোজ কঢ়া, দৌৰা, আঁঠু কঢ়া ইত্যাদি বিভিন্ন নিত্য-নৈমিত্তিক কৰ্মত আঁঠুযুৰিৰ ভূমিকা বহুত। বৰ্তমান জীৱনশৈলীৰ ফলত বহুতো ৰোগী আঁঠুৰ বিষত ভোগা দেখা যায়। আজি এই লিখনিটোৰ জৰিয়তে আমি আঁঠুৰ বিষ সম্পৰ্কে কিছু আলোচনা কৰিম। আলোচনাৰ প্ৰাৰম্ভতে আমাৰ আঁঠুযুৰিৰ শাৰীৰিক গঠন সম্পৰ্কে কিছু জানি লওঁ আহক।\nআমাৰ আঁঠু চাৰিডাল হাড় একগোট হোৱা এটি সন্ধি। ওপৰৰ হাড়ডালৰ নাম femer, তলৰ দুডাল হাড়ৰ\nডাঙৰ ডালক tibia আৰু সৰুডালক fibula বুলি কোৱা হয়। বাচন-বৰ্তনৰ ঢাকনিৰ দৰে patela নামৰ এটি গোলাকাৰ হাড়ে এই সন্ধিটোক ওপৰৰপৰা ঢাকি ৰাখে। হাড়বোৰক এডালৰ লগত আন এডাল সংযোগ কৰি ৰখাটোত সহায় কৰে কেতবোৰ সূক্ষ্ম ৰছীৰ দৰে বস্তুৱে যাক কোৱা হয় ligaments। সন্ধিটোৰ বাহিৰৰ পিনে LCL(lateral collateral ligament) আৰু ভিতৰৰ পিনে MCL (medial collateral ligament) থাকে, যিয়ে মুখ্যতঃ ডাঙৰ হাড় তিনিডালক সন্ধিটোৰ বাহিৰে-ভিতৰে বান্ধি ৰাখে। সন্ধিটোৰ ভিতৰত দুটি সৰু ligament, যেনে—anterior crucial ligament আৰু posterior crucial ligament-এ ভিতৰৰপৰা সন্ধিটোক বান্ধি ৰাখি শক্তি প্ৰদান কৰে।\nFemur আৰু tibia হাড় দুডালৰ যিটো অংশ সন্ধিটোক বনাওঁতে সহায় কৰে, সেই অংশটো অৰ্থাৎ হাড় দুডালৰ অন্তিম অংশত দুয়োডাল হাড় যাতে ঘঁহনি নাখায় তাৰ বাবে এটি স্পঞ্জ সদৃশ পদাৰ্থ থাকে, যাক hyaline cartilage বুলি কোৱা হয়। তদুপৰি দুয়োডাল হাড়ৰ ঘঁহনিৰপৰা ৰক্ষা কৰিবলৈ আন এবিধ আঁহযুক্ত তাৰুণাষ্ঠী (fibro cartilage) অসমীয়া চাৰিটোৰ আকৃতিত গাঁঠিটোৰ মাজত সোমাই থাকে, যাক meniscus বুলি কোৱা হয়। এই meniscus-এ shock absorber-অৰ দৰে কাম কৰে আৰু হাড় দুডালক নষ্ট হোৱাৰপৰা বচাই ৰাখে। গোটেই আঁঠুটোক এখন চামনিৰ দৰে আৱৰণে আৱৰি ৰাখে যাক synovial membrane বুলি কোৱা হয়। এই synovial membrane-অৰ কোষবোৰে এটি তৰল পদাৰ্থ নিঃসৰণ কৰে যাক synovial fluid বুলি কোৱা হয়। এই synovial fluid-এ গাড়ীৰ ইঞ্জিনত থকা মবিলৰ দৰে কাম কৰে অৰ্থাৎ হাড়বোৰক ঘঁহনি খোৱাৰপৰা ৰক্ষা কৰে। এই ৰসবিধক কম-বেছি নোহোৱাকৈ synovial membrane খনে সন্তুলন বজাই ৰাখে। তদুপৰি bursa, tendon আদি অন্যান্য কেতবোৰ তত্ত্বৰে আঁঠুৰ সন্ধিৰ গঠন হয়।\nআঁঠুৰ বিষৰ কাৰণ\n১) অষ্টিও আৰথ্ৰাইটিজ\nআঁঠুৰ বিষৰ মুখ্য কাৰণটোৱেই হৈছে আঁঠুৰ অৱয়ৱসমূহৰ ক্ষয় হোৱা। শৰীৰৰ ওজন বৃদ্ধি, বৰ্ধিত বয়স, অত্যাধিক পৰিশ্ৰম, ৰোগ প্ৰতিৰোধ-ক্ষমতাৰ অভাৱ, বংশানু ভাবে তথা খাদ্যৰ বিসংগতি, কেলছিয়াম আৰু ভিটামিন আৰু মিনাৰেলৰ অভাৱত আঁঠুৰ অৱয়ৱসমূহ ক্ষয় হ’বলৈ ধৰে। পোনতে shock absorber সদৃশ cartilageসমূহৰ ভাঙোন আৰম্ভ হয়। যাৰ লগে লগে আঁঠুটোক বান্ধি ৰখা ligaments আৰু কন্দৰাসমূহৰো ক্ষয় হ’বলৈ ধৰে। এটা সময়ত আঁঠুটোৰ ভিতৰত থকা তেল সদৃশ জলীয়াংশৰ (synovial fluid) পৰিমাণ কমিবলৈ ধৰে আৰু ওপৰৰ হাড়ৰ লগত তলৰ হাড় ঘঁহনি খাবলৈ ধৰে।এই ঘঁহনিৰ ফলত হাড়ৰ বাহ্যিক আৱৰণ, যাক peiostium বুলি কোৱা হয়, সেই আৱৰণখন বিদীৰ্ণ হোৱাৰ ফলত সেই ঠাইতে কাঁইট সদৃশ হাড়ৰ সৃষ্টি হয় যাক ostrophyte অৰ্থাৎ হাঁড়ৰ কাঁইট বুলি কোৱা হয়। খোজ কাঢ়িলে বা দৌৰিলে এই কাঁইটবোৰে কাষৰ মাংশপেশী তথা লিগামেণ্ট আৰু টেন্দনসমূহক খুঁচিবলৈ ধৰে কাৰণে ৰোগীজনে অসহ্য বিষ অনুভৱ কৰে।\n*আঁঠুৰ বিষ। আঁঠুটো লৰচৰ কৰাত অসুবিধা হোৱা।\n*বহাৰ পৰা উঠা বা উঠাৰ পৰা বহা কার্যত অসুবিধা হোৱা।\n*কেতিয়াবা বহাৰ পৰা উঠিলে বিজুলী মৰাৰ দৰে বিষ অনুভৱ হোৱা।\n*গাঁঠিটো লৰচৰ কৰিলে মৰক মৰক শব্দ হোৱা।\n*আঁঠু ফুলা। কেতিয়াবা পানী জমা হোৱা।\n*বৰ্ধিত অৱস্থাত ভৰি দুখন ধেনুভিৰীয়া হোৱা।\n*খোজৰ বিসংগতি হোৱা।\n*গাঁঠিটোৰ আশে পাশে থকা মাংসপেশীসমূহ শুকাই যোৱা।\n২) আঁঠুৰ আঘাত\nকিবা কাৰণত আঁঠু আঘাতপ্ৰাপ্ত হ’লে, হাড় ভাঙিলে, tendon, ligaments, meniscus, bursa আদি আঘাতপ্ৰাপ্ত হলে আঘাত অনুযায়ী বিভিন্ন ধৰণৰ বিষ হ’ব পাৰে।\n৩) পপলিটিয়েল চিষ্ট\nআঁঠুটোৰ পিছফালৰ অংশক poplitial অংশ বুলি কোৱা হয়। চিষ্ট হৈছে এখন আৱৰণৰ ভিতৰত পানী জমা হোৱা। কেতিয়াবা আঁঠুৰ এই অংশত চিষ্ট হোৱা দেখা যায় যিয়ে আঁঠুটোৰ চলন-ফুৰণত ব্যাঘাত জন্মায় আৰু পৰৱৰ্তী সময়ত বিষৰ সৃষ্টি কৰে। এনে ক্ষেত্ৰত চিষ্টটো উঠাই দিলে ৰোগীয়ে বিষৰ পৰা আৰাম পায়।\n৪) কেতবোৰ অন্য ৰোগৰ লক্ষণ হিচাপে\nকেতবোৰ ৰোগ, যেনে—rheumatoid arthritis, SLE, rheumatic arthritis ইত্যাদি অন্য ৰোগ যি মুখ্যতঃ আঁঠুত বিষৰ সৃষ্টি নকৰে, এনে ৰোগতো কেতিয়াবা আঁঠুৰ বিষ হয়।\n৫) আঁঠুৰ সংক্রমণ\nসাধাৰণতে বেক্টেৰিয়াৰদ্বাৰা সংক্ৰমণ হ’লেও আঁঠু ফুলি যায় আৰু বিষ আৰম্ভ হয়। তদুপৰি বিভিন্ন ৰোগত আঁঠুৰ বিষ হব পাৰে।\nহেজাৰ হেজাৰ বছৰ পুৰণি আয়ুৰ্বেদ শাস্ত্ৰত আঁঠুৰ বিষৰ লক্ষণ, চিকিৎসা সম্পৰ্কে বৰ্ণনা পোৱা যায়। আয়ুৰ্বেদত সন্ধিগত বাত, জানুসন্ধি শূল, জানুসন্ধি শোথ, ক্ৰষ্টক শীর্ষক ইত্যাদি বিভিন্ন আঁঠুৰ ৰোগৰ বৰ্ণনা পোৱা যায়। আজিৰ লিখনিটোত আমি যিহেতু অষ্টিও আৰথ্ৰাইটিছৰ ওপৰতহে বেছি গুৰুত্ব দিছো, সেয়েহে ইয়াৰ সম্পৰ্কত আয়ুৰ্বেদিক দৃষ্টিভংগী দাঙি ধৰিলো। আঁঠুক আয়ুৰ্বেদত জানুসন্ধি বুলি কোৱা হয়। অত্যধিক পৰিশ্ৰম, বার্ধক্যজনিত কাৰণ আৰু বায়ু দোষৰ বিসংগতিৰ কাৰণসমূহৰ ফলত শৰীৰৰ বায়ু দোষৰ বিসংগতি হ’বলৈ ধৰে; যাৰ ফলস্বৰূপে হাড়বোৰ দুৰ্বল হয়, সন্ধিটোৰ আশে-পাশে থকা মাংসপেশী তথা স্নায়ুকণ্ডৰাসমূহৰ ৰাচনাত্মক বিসংগতি হ’বলৈ ধৰে। ফলত জানুসন্ধি দুৰ্বল হৈ পৰে আৰু কালক্ৰমত আঁঠুৰ বিষৰ আৰম্ভণি হয়। এয়া হৈছে সহজ ভাষাত এক থূলমূল আভাস।\n১) শৰীৰৰ ওজন কমাওক।\n২) খোজ কাঢ়োতে সদায় চিধা হৈ খোজ কাঢ়িব।\n৩) ওখোৰা-মোখোৰা ৰাস্তাত বেছিকৈ খোজ নাকাঢ়িব।\n৪) বেছিকৈ ছিৰি নবগাব।\n৫) কেলছিয়ামযুক্ত তথা পুষ্টিকৰ আহাৰ খাব।\nআঁঠুযুৰি শক্তিশালী কৰি ৰখাটো অতি দৰকাৰী। নিতৌ কেতবোৰ ব্যায়াম কৰিলে আঁঠুৰ বিষৰপৰা পৰিত্ৰাণ পাব পাৰি। আঁঠুৰ বিষৰ যিহেতু কাৰণ বহুত, সেয়েহে কাৰণসমূহ জানি ব্যায়ামসমূহ কৰিলে বেছি উপকাৰ পোৱা যায়। আঁঠুৰ বিষৰ উপশমৰ বাবে তলত উল্লেখ কৰা কেইটামান ব্যায়াম কৰি চাব পাৰে।\n১) ওপৰমুৱাকৈ শুই লওক। এতিয়া হাত দুখনৰ সহায়ত এখন ভৰি কোঁচাই গাৰ পিনে টানক। কিছুসময় ৰাখি এখন ভৰি চিধা কৰি আনখন ভৰি কৰক। এনেকৈ দহ বাৰমান কৰক (ছবি নং-২)।\n২) ওপৰমুৱাকৈ শুই লৈ আঁঠুযুৰিৰ তলত এটি গাৰু ৰাখক। এতিয়া আঁঠুযুৰিৰে গাৰুটোৰ ওপৰত জোৰ দিয়ক অৰ্থাৎ মজিয়াৰ পিনে জোৰ দিয়ক (ছবি নং-৩)।\n৩) চিধাকৈ শুই ভৰি দুখন এখন চকীৰ ওপৰত ৰাখক। এতিয়া কঁকালটো ওপৰৰ পিনে দাঙি ভৰি দুখন চিধা কৰক। পুনৰ আগৰ অৱস্থালৈ আহক। এনেদৰে দহ বাৰ কৰক (ছবি নং-৪)।\n৪) এতিয়া ওলোটাকৈ শুই লওক। হাত দুখন শৰীৰৰ দুয়োকাষে ৰাখি এখন ভৰি কোঁচাওক। কিছুসময় ৰাখি পুনৰ আগৰ অৱস্থালৈ যাওক। এনেদৰে আনখন ভৰিও কৰক। এনেদৰেই দহ বাৰমান কৰক (ছবি নং-৫)।\n৫) এতিয়া থিয় হৈ লওক। এটা ছিৰিত এখন ভৰিৰে থিয় হওক। কিছু সময় থাকি পুনৰ আগৰ অৱস্থালৈ আহক। এতিয়া আনখন ভৰিৰে কৰক। এনেদৰে দহ-বাৰ বাৰমান কৰক (ছবি নং-৬)।\n৬) থিয় হৈ এখন ভৰি বুকুলৈ কোঁচাওক। কিছু সময় ৰখি পুনৰ আগৰ অৱস্থালৈ আহক। এনেদৰেই আনখন ভৰিও কৰক। এনেদৰে দহ বাৰমান কৰক (ছবি নং-৭)।\n৭) এতিয়া বহি লওক। দুয়োখন ভৰিৰ মাজত গাৰু এটি ৰাখক (দুয়ো আঁঠুৰ মাজত)। এতিয়া গাৰুটোক আঁঠুদুটাৰে জোৰকৈ হেঁচক। কিছু সময় পিছত পুনৰ কৰক। এনেদৰে পাঁচ বাৰমান কৰক (ছবি নং-৮)।\n৮) কাপোৰত দুই কিলোমান বালি ভৰ্তি কৰি সৰু গাৰু এটি বনাই লওক। এতিয়া এখন ওখ ঠাইত বহক যাতে ভৰি দুখন ওলমি থাকে। এতিয়া বালিভৰ্তি গাৰুটো এখন ভৰিৰ পতাত ৰাখি ভৰিখন চিধাকৈ মেলি দিয়ক। কিছু সময় চিধাকৈ ৰাখি পুনৰ আগৰ অৱস্থালৈ আহক। এনেদৰে এখন ভৰিৰে দহ বাৰমান কৰি আনখন ভৰিৰেও দহ বাৰমান কৰক। এনে কৰিলে আঁঠুটোৰ মাজৰ ঠাইখিনি বাঢ়ি যায় যাৰ ফলত হাড়বোৰৰ ঘঁহনি খোৱা কমি যায় আৰু আৰু আঁঠুৰ বিষ কমিবলৈ ধৰে। অৱশ্যে চিকিৎসকৰ পৰামৰ্শ ল’ব কিমান পৰিমাণৰ বালি ল’ব লাগিব সেয়া জানিবলৈ।\nআগতেই উল্লেখ কৰিছো যে আয়ুৰ্বেদত এই বেমাৰৰ বিষয়ে সুন্দৰ বৰ্ণনা পোৱা যায়। আমি চিকিৎসা কৰোতে দুটা কথাৰ ওপৰত বেছি গুৰুত্ব দিওঁ। সেই দুটা হৈছে—গাঁঠিটো ফুলিছে নে ফুলা নাই। ফুলিলে কফ আৰু বায়ুৰ চিকিৎসা কৰা হয় আৰু নুফুলিলে অকল বাতনাশক চিকিৎসা কৰা হয়। ইয়াৰ কাৰণে চিকিৎসকৰ পৰামর্শ ল’ব লাগে। তথাপি কেইটামান ঘৰুৱা দিহা আগবঢ়ালো—\n১) ধঁতুৰাৰ পাত, পছতিয়াৰ পাত, এৰা গছৰ পাত সম পৰিমাণত লৈ হালধিৰ গুৰিৰ লগত আঁঠুটোৰ চাৰিওপিনে প্ৰলেপ লগাই চাফা কাপোৰেৰে বান্ধি থ’ব তিনি-চাৰি ঘণ্টা সময়। এনেকৈ কেইদিনমান কৰিব।\n২) এটা প্ৰেছাৰ কুকাৰত উপৰিউক্ত গছৰ পাতসমূহ দি কুকাৰৰ হুইছেল খুলি এডাল গেছৰ পাইপত সংযোগ কৰিব। এতিয়া কুকাৰটো চৌকাৰ ওপৰত ৰাখি মিশ্ৰণসমূহ উতলিবলৈ দিলে পাইপেৰে বাষ্প বাহিৰ হব। এই বাষ্প দূৰৰপৰা আঁঠুটোৰ চাৰিওপিনে লগাওক। এনেদৰে আধা ঘণ্টাকৈ সদায় পোন্ধৰ দিনৰপৰা এমাহমান কৰিলে যথেষ্ট আৰাম পোৱা যায়।\n৩) অকণমান শুকান বালি ৫০গ্ৰাম সৈন্ধৱ নিমখৰ লগত ভাজি এখন মাৰ্কিন কাপোৰত টোপোলা বনাই আঁঠুটোৰ চাৰিওপিনে সেকি দিলে যথেষ্ট আৰাম পাব।\n(এই আটাইখিনি কৰ্ম দেখাত যদিও সহজ যেন লাগে তথাপি আৰম্ভণিতে এজন আয়ুৰ্বেদিক চিকিৎসকক দেখুৱাই কৰা উচিত।)\nআয়ুৰ্বেদৰ অন্যান্য ফলপ্ৰসূ চিকিৎসা\nআয়ুৰ্বেদিক মহাবিদ্যালয়সমূহত এই ৰোগ সংক্ৰান্তত বহুতো গৱেষণা হৈছে। ইয়াৰে ভিতৰত কেতবোৰ পিণ্ড স্বেদ চিকিৎসা, বস্তি চিকিৎসা, স্নেহন চিকিৎসা আদি প্ৰধান। আয়ুৰ্বেদ চিকিৎসাত ৰোগ আৰু ৰোগীৰ বালাবল চাইহে চিকিৎসা কৰা হয়। সেয়েহে ৰোগীক নোচোৱাকৈ আয়ুৰ্বেদিক চিকিৎসা কৰাটো উচিত নহয়।\nআয়ুৰ্বেদিক চিকিৎসাত এই ৰোগৰ চিকিৎসাৰ বাবে বহুতো ঔষধি আছে। এজন অভিজ্ঞ চিকিৎসকৰ পৰামৰ্শ ল’লে আঁঠুৰ বিষৰপৰা পৰিত্ৰাণ পাব পাৰি।\nসদৌ শেষত prevention is better than cure কথাশাৰী মনত ৰাখি আঁঠুৰ বিষ নোহোৱাৰ বাবে ওপৰত উল্লিখিত কৰণীয়সমূহৰ লগতে ব্যায়ামসমূহ নিয়মীয়াকৈ কৰক; নহলে আঁঠুৰ বেমাৰ বাঢ়ি গ’লে আঁঠু পুনঃসংস্থাপন (knee transplant) কৰাৰ বাহিৰে গত্যন্তৰ নাথাকিব। মনত ৰখা দৰকাৰ যে knee transplant কৰিও সম্পূৰ্ণ সুস্থ হ’ব বুলি আশা কৰিব নোৱাৰি।\nচৰকাৰী আয়ুৰ্বেদিক মহাবিদ্যালয়\nভাৰতৰ স্বৰাজতকৈ অসমৰ স্বৰাজ হীন নে?\nWith Rituraj Phukan-aface to face interview\n10 MUST TO FOLLOW CYBERSECURITY TIPS TO KEEP YOUR DIGITAL LIFE SAFE\nU.S. Domestic Uranium Production versus Imports 1950 to 2018.\nহিমালয় ট্ৰেকিং ডায়েৰী(৬)


Hysoft in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Hysoft ar byavahar, ppali, parshwakriya, upkaar, kriya-pratikriya aaru satarkatabani\nHysoft ৰ লাভ আৰু ব্যৱহাৰসমূহ- Hysoft Benefits & Uses in Assamese- Hysoft ar laabh aaru byavaharsamuh\nHysoft ৰ পালি আৰু সেয়া কেনেদৰে ল'ব- Hysoft Dosage & How to Take in Assamese - Hysoft ar paali aaru xeya kenedore lobo\nHysoft ৰ পাৰ্শ্চক্ৰিয়াসমূহ- Hysoft Side Effects in Assamese- Hysoft ar parshwakriyasamuh\nHysoft সংক্ৰান্ত সতৰ্কতাবাণীসমূহ- Hysoft Related Warnings in Assamese- Hysoft xonkranta xatarkatabanisamuh\nঅইন দৰৱৰ সৈতে Hysoftৰ গুৰুতৰ ক্ৰিয়া-প্ৰতিক্ৰিয়া- Severe Interaction of Hysoft with Other Drugs in Assamese- Oinor xoite Hysoft ar gurutor kriya-pratikriya\nHysoft মতভেদসমূহ- Hysoft Contraindications in Assamese- Hysoft nishedhsamuh\nHysoft ৰ বিষয়ে সততে সোধা প্ৰশ্নসমূহ- Frequently asked Questions about Hysoft in Assamese- Hysoft ar bikhoye satate xodha prashnasamuh\nখাদ্য আৰু মদৰ সৈতে Hysoft ক্ৰিয়া-প্ৰতিক্ৰিয়া- Hysoft Interactions with Food and Alcohol in Assamese- khadya aaru modor xoite Hysoft kriya-pratikriya\nHysoft ৰ লাভ আৰু ব্যৱহাৰসমূহ - Hysoft Benefits & Uses in Assamese - Hysoft ar laabh aaru byavaharsamuh\nHysoft তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nHysoft ৰ পালি আৰু সেয়া কেনেদৰে ল'ব - Hysoft Dosage & How to Take in Assamese - Hysoft ar paali aaru xeya kenedore lobo\nHysoft-ৰ উপাদানসমূহ - Hysoft Active Ingredients in Assamese - Hysoft-ar upadaansamuh\nHysoft ৰ পাৰ্শ্চক্ৰিয়াসমূহ - Hysoft Side Effects in Assamese - Hysoft ar parshwakriyasamuh\nগৱেষণাৰ ভিত্তিত, Hysoft ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nHysoft সংক্ৰান্ত সতৰ্কতাবাণীসমূহ - Hysoft Related Warnings in Assamese - Hysoft xonkranta xatarkatabanisamuh\nHysoft-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nHysoftৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Hysoft নাখাব আৰু আপোনাৰ চিকিতসকৰ পৰামৰ্শ লওক।\nHysoft-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Hysoftৰ বৈজ্ঞানিক গৱেষনাৰ অভাৱত, Hysoftৰ সুৰক্ষাৰ বিষয়ে তথ্য উপলব্ধ নহয়।\nবৃক্কত Hysoft কি প্ৰভাৱ দেখা গৈছে?\nHysoftএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Hysoft কি প্ৰভাৱ দেখা গৈছে?\nHysoftৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Hysoft ৰ কি প্ৰভাৱ দেখা গৈছে?\nHysoftৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Hysoftৰ গুৰুতৰ ক্ৰিয়া-প্ৰতিক্ৰিয়া - Severe Interaction of Hysoft with Other Drugs in Assamese - Oinor xoite Hysoft ar gurutor kriya-pratikriya\nHysoft তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nHysoft মতভেদসমূহ - Hysoft Contraindications in Assamese - Hysoft nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Hysoft লোৱা অনুচিত যাতে -\nHysoft ৰ বিষয়ে সততে সোধা প্ৰশ্নসমূহ - Frequently asked Questions about Hysoft in Assamese - Hysoft ar bikhoye satate xodha prashnasamuh\nএই Hysoft-এ অভ্য়াস বা নিচাৰ সৃষ্টি কৰে নেকি?\nনহয়, আপনি Hysoftৰ প্ৰতি আসক্ত নহয়।\nহয়, আপুনি Hysoft লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু Hysoft লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Hysoftয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Hysoft ক্ৰিয়া-প্ৰতিক্ৰিয়া - Hysoft Interactions with Food and Alcohol in Assamese - khadya aaru modor xoite Hysoft kriya-pratikriya\nখাদ্য আৰু Hysoftৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Hysoft আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Hysoftৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Hysoftৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nHysoft ৰ অনুকল্প - Substitutes for Hysoft in Assamese\nআপুনি বা আপোনাৰ পৰিয়ালৰ কোনোবাই Hysoft লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Hysoft ব্যৱহাৰ কৰিছিল নেকি?\nআপুনি কিমান পৰিমাণে Hysoft সেৱন কৰিছিল?\nআপুনি Hysoft ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Hysoft সেৱন কৰে?


ধনেৰে নহয় মনেৰে ধনী হওঁক-হেমেন হাজৰিকা\nউচ্চ মন এটাৰ অধিকাৰী হ'বলৈ সাধনা লাগিব; মনেৰে ধনী হ'ব লাগিব।।\nধনেৰে ধনী এজন মানুহ মনেৰে ধনী নহ'বও পাৰে তাৰ বিপৰীতে ধনৰ ভিক্ষাৰী হ'লেও কোনো এজন ব্যক্তি মনেৰে ঐশ্বৰ্য্যশালী হ'ব পাৰে ।\nধনী মনৰ মানুহ এগৰাকী সকলোৰে প্ৰিয় পাত্ৰ হয়, কাৰণ তেওঁৰ উদাৰতাই সকলোকে আকোঁৱালি লয় । তেওঁৰ মনত কোনো উচ্চ-নীচ নাই । সকলো সমান , কিন্তু কেৱল টকাৰে ধনী এজন মানুহে তেনেদৰে ভাবিব নোৱাৰিব পাৰে ।\nআমি সমাজত দেখি আহিছোঁ,সোঁৱে বাওঁৱে টকা পইচা ঘটি নিজকে ধনাঢ্য ব্যক্তি বুলি চিনাকি দিয়া মানুহে তেওঁতকৈ কম টকা পইচা থকা মানুহক অলপ হেয় চকুৰে চাই। তেওঁতকৈ যেন সেই ব্যক্তি গৰাকী সৰু মানুহ । তেওঁৰ লগত ভালদৰে মাতবোল কৰিবলৈ ইচ্ছা প্ৰকাশ নকৰে ।\nতেনেবোৰ মানুহক অন্য মানুহে টকাৰ বাবেহে দেখুৱাই সন্মান কৰে । তেওঁলোকে আন্তৰিক সন্মান নাপায় । তেনেবোৰ মানুহৰ ঘৰত নাৰায়ণ স্বৰূপ মানুহ দেখিবলৈ পোৱা নাযায় । কিন্তু মনৰ ধনী মানুহৰ ঘৰত খাবলৈ একো নাপালেও তাত মানুহৰ সমাগম পোৱা যায় । মানুহৰ পদধুলি পোৱাটো সৌভাগ্যৰ কথা!এইটো ইমান সহজে পোৱা নাযায় ।\nধনী মনৰ এগৰাকী মানুহৰ অন্তৰখন উদাৰ,অকপটে অন্যক সহায় কৰিবলৈ আগবাঢ়ি যায় নি়ঃস্বাৰ্থ ভাৱেৰে । আনক সহায় কৰি ভাল পায় । সৰু ডাঙৰ সকলোবোৰ তেওঁৰ বন্ধু । আনক আপোন কৰি ল’ব পৰা বাবে সকলোৰে পৰা আদৰ পায় । সেই যে কবিতা ফাকি পৰক আপোন কৰিব পাৰিলে সংসাৰ সুখৰ ঠাই সেয়া তেওঁৰ ক্ষেত্ৰত প্ৰযোজ্য ।\nমনেৰে ধনী হ'বলৈ টকা পইচা নালাগে । মনেৰে ধনী হ'বলৈ আটক ধুনীয়া ঘৰ নালাগে, বিলাসী গাডী নালাগে, নালাগে দামী পোচাক লাগে মাথো এটা উদাৰ মন । ঘৰলৈ এজন ভিক্ষাৰী আহিলে দাবী ধমকি দি ঘৰৰ পৰা খেদি বাহিৰ কৰি দিব পৰা ধনী মানুহজন মানসিক ভাবে তেওঁ কিমান দুখীয়া সেয়া তেওঁ বুজিব কেতিয়া । আনহাতে নিজে নাখায়ো তেনে এজন লোকে ঘৰলৈ মাতি নি ঘৰত যি আছে তাকে সেই ভোকাতুৰ আত্মাটোক তৃপ্তি কৰাই যিমান প্ৰশান্তি লভে ঠিক তেনেদৰে সেই লোক জনেও লভে । তেন্তে তেওঁ মনেৰে এজন সমৃদ্ধিশালী লোক নহয়নে?\nকথা প্ৰসঙ্গত উনুকিয়াব খুজিছোঁ, সেয়া কিছু বছৰৰ আগৰ কথা, পুৰণা হ'ল, তথাপি শব্দ ব্ৰহ্ম সদায়েই নতুন ।অজস্ৰ ধন সম্পদৰ মালিক, পেচাত শিক্ষয়িত্ৰী,যাক টকাৰ ওপৰত বহি থকা বুলি ক'ব পাৰি । তেখেতে পাঠশালা বিদ্যালয়ৰ নিজৰ কণ-কণ দুখীয়া ছাত্ৰ-ছাত্ৰীসকলক হেনো শুধিছিল, ঐ তঁহতে ৰৌমাছ দেখিছ, খাই পাইছ ৰৌমাছ?? তেতিয়া ৰৌমাছ সেইচাম মানুহৰ বাবে দুৰ্লভ । গতিকে এনে এটা মহান বৃত্তিত জড়িত থাকিও তেখেতৰ মনটো কিমান দুখীয়া ভাবি চাওক । সেয়া শিশু কেইটাক তাচ্ছিল্ল্য কৰা নহ'লনে , মনত আঘাত কৰা নহ'লনে , ধনী হ'ল তাতে কি হ'ল তেওঁ কাহানিও মানসিক ভাবে ধনী হ'ব নোৱাৰিলে এগৰাকী শিক্ষয়িত্ৰী হৈও!\nআমি শিক্ষিত হৈছোঁ হয় । কিন্তু জ্ঞানী হ'ব পাৰিছোনে , শিক্ষিত হ'বৰ বাবে জ্ঞান লাগে নে জ্ঞানী হ'বৰ বাবে শিক্ষিত হোৱাটো প্ৰয়োজন । সমস্যাটো ক'ত? আচলতে আমি সকলো বুজো কিন্তু নকৰোঁ । তেনে কৰিলে মানুহে কি ক'ব , মানুহে কি ক'ব সেইটো ভাবি থাকিলে সমাজত একো কামেই নহ'ব । কাৰণ আমি এতিয়াও বাপেক পুতেক আৰু গাধ সাধুটোৰ পৰ্যায়তে আছোঁ , তাৰ পৰা আমি আগুৱাব পৰা নাই । আনে কি ভাবিব সেই ভাৱটো এৰি , মই কি কৰিছোঁ, আনতকৈ কিবা এটা বেলেগ কৰিব পাৰিছোনে যিটো আনৰ বাবে আদৰ্শ হৈ পৰিব পাৰে । কিবা এটা ভাল কাম প্ৰথমে কোনোবা এজনে কৰি দেখুৱাব লাগিব আৰম্ভ তেতিয়াহে হ'ব । মনৰ দিগন্ত আমি প্ৰসাৰিত কৰিব পাৰিব লাগিব ।\nআমাৰ এটা সৰু কামে, সৰু কথাই, অলপ সহায়ে যদি কাৰোবাৰ কিবা উপকাৰ হয় তাতকৈ আনন্দৰ কথা কিবা থাকিব পাৰেনে! তেতিয়া সেইজন মানুহৰ অন্তৰত চিৰদিন সেইজন নমস্য হৈ থাকিব ।\nলাহে লাহে আমাৰ সমাজখনো কংক্ৰিট হ'বলৈ আৰম্ভ কৰিছে । আগৰ সেই সহজ সৰল উদাৰ মনৰ মানুহবিলাকক ক'ত জানো হেৰাই থাকিল । এনে কংক্ৰিটৰ সমাজত মনেৰে ধনী মানুহ ক'ত বিচাৰি পাব । হয়, ভাবিলে আচৰিত লাগে । অ তেনে উদাৰ মনৰ বহল অন্তৰৰ মানুহ বিচাৰিবলৈ হ'লে গাঁৱলৈ যাৱ লাগিব । প্ৰাকৃতিক সৌন্দৰ্যৰ মাজত বসবাস কৰা, পথাৰ, নদী, পাহাৰ, চৰাইৰ মাতত সাৰ পোৱা পৃথিৱীতে ধনী মনৰ মানুহ বিচাৰি পোৱা যাব । লখিমী সদৃশ মানুহ বোৰ আমাৰ আপোন হয় । সেই যে এটা গীত আছিল , কোনখন চলচ্চিত্ৰ জানো নামটো মনত নপৰা হ'ল । ঘৰৰে লখিমী গাঁৱতহে থাকে বোপাই সদৃশ । তাৰ বাবে আমি গাঁৱলৈ যাব লাগিব মনেৰে ধনী মানুহ বিচাৰি ।


Budget Archives - News Network Private Limited\nআজি গুৱাহাটী ক্লাবত AASU প্ৰতিবাদ\nAssam, Budget, Politics\nপেট্ৰল ডিজেল, ৰন্ধন গেছ আৰু অত্যাৱশ্যকীয় সামগ্ৰীৰ অস্বাভাৱিক মূল্যবৃদ্ধিকলৈ গুৱাহাটী ছাত্ৰ সন্থাই গুৱাহাটী ক্লাবত আজি প্ৰতিবাদত কৰে। আৰু মূল্যবৃদ্ধি ৰোধৰ দাবীত বিক্ষোভ কাৰ্যসূচী ৰূপায়ণ কৰে ।\nRBI ৰ নতুন নিয়ম!\nRBI এ সলনি কৰিলে ধন লেনদেনৰ নিয়ম। ২ লাখৰ সলনি এতিয়া ৫ লাখ টকা কৰিব পাৰিব ট্ৰান্সফাৰ।\nদীপাৱলীৰ পূৰ্বে চৰকাৰৰ বিশেষ উপহাৰ ! কেন্দ্ৰীয় চৰকাৰৰ কৰ্মচাৰীৰ ৩ শতাংশ বাঢ়িব DA\nকেন্দ্ৰীয় চৰকাৰে দেৱালীৰ পূৰ্বে চৰকাৰী কৰ্মচাৰীসকলক DA, DR আৰু HRA বৃদ্ধিৰ উপহাৰ দিয়াৰ সম্ভাৱনা। কেন্দ্ৰই জুলাই মাহত DA ১৭ শতাংশৰ পৰা ২৮ শতাংশলৈ আৰু HRA ২৪ শতাংশৰ পৰা ২৭ শতাংশলৈ বৃদ্ধি কৰিছিল। এতিয়া কেন্দ্ৰীয় কৰ্মচাৰীসকলৰ DA পুনৰ ৩ শতাংশ বৃদ্ধি…\nভোটগণনাৰ বাবে সাজু মণিৰাম দেৱান ট্ৰেড চেন্টাৰ ।\nAssam, Budget, Featured\nক'ভিড প্ৰট'কলৰ মাজেৰে কামৰূপৰ চাৰিটা সমষ্টিৰ ভোটগণনাৰ ব্যৱস্থা কৰা হৈছে মণিৰাম দেৱান ট্ৰেড চেন্টাৰত । পূৰ্বতকৈ কিছু পৃথক ৰূপত অনুষ্ঠিত হ'ব ভোটগণনাৰ প্ৰক্ৰিয়া ।


minister-pijush-hazarika-criticozed-kamal-medhi-tv-ajay-skd– News18 Assam\nৰাজনীতিৰ ন্যূনতম জ্ঞানো নাই কমল মেধিৰ, প্ৰথমে ৰাজনীতিৰ জ্ঞান লওক – কিয় ক’লে পীযূষ হাজৰিকাই?\nUpdated:January 5, 2021, 5:01 PM IST\nকংগ্ৰেছ আৰু এআইইউডিএফ দলকো কঠোৰ ভাষাৰে সমালোচনা কৰে পীযূষ হাজৰিকাই৷\nLast Updated: January 5, 2021, 5:01 PM IST\nঅসমৰ ৰাজনৈতিক মানচিত্ৰৰ বিষয়ে নজনা মানুহে অসম কেনেকৈ চলাব? কংগ্ৰেছ এৰি ৰাইজৰ দলত যোগদান কৰা কমল মেধিক কটাক্ষ মন্ত্ৰী পীযূষ হাজৰিকাৰ৷ ৰাজনীতিৰ ন্যূনতম জ্ঞান নাই তথাকথিত নেতা কমল মেধিৰ ৷ প্ৰথমে কমল মেধিক ৰাজনীতিৰ জ্ঞান ল’বলৈ আহ্বান মন্ত্ৰীগৰাকীৰ৷\nউল্লেখ্য যে মুখ্যমন্ত্ৰী সৰ্বানন্দ সোণোৱাল যি সমষ্টিতে নিৰ্বাচনত অৱতীৰ্ণ হ’ব অখিল গগৈয়েও সেই সমষ্টিৰ পৰা প্ৰতিদ্বন্দ্বিতা আগবঢ়াব বুলি মন্তব্য কৰিছিল কমল মেধিয়ে৷ যিহেতু মুখ্যমন্ত্ৰী সৰ্বানন্দ সোণোৱাল এগৰাকী জনগোষ্ঠীয় ব্যক্তি, সেয়ে অনুসূচিত জাতিৰ বাবে সংৰক্ষিত সমষ্টিতহে প্ৰতিদ্বন্দ্বিতা আগবঢ়াব পাৰিব৷ কিন্তু সেই সমষ্টিত সাধাৰণ শ্ৰেণীৰ ব্যক্তি অখিল গগৈ কেনেদৰে নিৰ্বাচনত অৱতীৰ্ণ হ’ব বুলি প্ৰশ্ন কৰে মন্ত্ৰীগৰাকীয়ে৷\nইফালে, কংগ্ৰেছ আৰু এআইইউডিএফ দলকো কঠোৰ ভাষাৰে সমালোচনা কৰে পীযূষ হাজৰিকাই৷ অখিল গগৈ নামৰ ইনজেকচন ন’ললে হেনো চলিব নোৱাৰে কংগ্ৰেছ-এআইইউডিএফ দলে৷ বিটিচি আৰু তিৱা স্বায়ত্ত পৰিষদীয় নিৰ্বাচনত এখনকৈ আসনৰ উদ্ধৃতি দি কংগ্ৰেছ দলে বিগত সময়ত ৰাইজৰ বাবে কাম নকৰাৰ প্ৰত্যুত্তৰ ৰাইজে প্ৰতিটো নিৰ্বাচনত দি আছে বুলি কটাক্ষ কৰে মন্ত্ৰী পীযূষ হাজৰিকাই৷ লগতে অজন্তা নেওগে বিজেপিত যোগদান কৰাৰ লগে লগে কংগ্ৰেছৰ আৰু এখন আসনত বিজেপিৰ হাতলৈ আহিল বুলিও কয় পীযূষ হাজৰিকাই৷\nআনহাতে অখিল গগৈক লৈ কোনো চিন্তাৰ কাৰণ বিজেপিৰ নাই ৷ অখিল গগৈ, কংগ্ৰেছ, এ আই ইউ ডি এফ কোনেও চৰকাৰ গঠন কৰিব নোৱাৰে, অসমৰ ৰাইজ বিজেপিৰ লগত আছে আৰু ২০২১ ত অসমত পূনৰ বিজেপিয়েই চৰকাৰ গঠন কৰিব ৷ অৱশ্যে য’ত বদৰুদ্দিন আজমলৰ সমৰ্থন আছে সেই আসনত কংগ্ৰেছ জয়ী হব বুলিও মন্তব্য কৰে জাগীৰোড সমষ্টিৰ বিধায়ক তথা অসম চৰকাৰৰ মন্ত্ৰী পীযূষ হাজৰিকাই ৷\nউল্লেখ্য যে মঙ্গলবাৰে জাগীৰোডৰ জাগীভকতগাওঁ সমূহীয়া ভৱনত অনুষ্ঠিত এক সভাত অগপ আৰু কংগ্ৰেছ দলৰ পৰা প্ৰায় পাঁচ শতাধিক কৰ্মীয়ে বিজেপি দলত যোগদান কৰে ৷\nFirst published: January 5, 2021, 5:01 PM IST


হেয়াৰ কাট: সুস্মিতা দাস - সাহিত্য ডট অৰ্গ\nদেউতাই চুলি কটোৱা চেলুনখনত যেতিয়া “বাতি কাট” নতুবা “বয়জ কাট” দি হাতৰ মুঠিত ” স্বাদ” চকলেট লৈ ঘৰ পাওঁ, ওৰেটো বাট ভাবি আহো, কোনটো এংগলৰ পৰা বাৰু মোক ধুনীয়া দেখিছে ? তিনিটা দেওবাৰ ভালে ভালে পাৰ হয়, চতুৰ্থটো দেওবাৰে ৰক্ষা নাই , চুলিখিনি\nকটাবই লাগিব | বুজি নাপাওঁ, পৃথিৱীৰ কোনখন সংবিধান নতুবা ধৰ্মগ্ৰন্থত লিখা আছে যে দেউতাই চুলি কটোৱাৰ দিনা পুতেক জীয়েকেও কটোৱাব লাগিব ? অলিখিত নিয়ম, নামানিলে যেন প্ৰলয় আহিব ! অৱশ্যে প্ৰক্ৰিয়াটোৰ কিছূ সুবিধাও নোহোৱা নহয়-\n১) মূৰৰ ওকণিৰ সংখ্যা ১০০ৰ পৰা ৫০লৈ হ্ৰাস পায় লগে লগেই আৰু\n২) পঢ়া নোৱাৰিলে স্কুলত ছাৰ বাইদেউৱে চুলিত ধৰি টানিব নোৱাৰে |\nএইখিনিতে এটা কথা ঠিক যে আমাৰ বয়সৰ প্ৰায় সকলো ছোৱালীয়ে তিনিটা দেওবাৰেহে চুলিখিনি দীঘল কৰাৰ সুযোগ পাইছিল | চতুৰ্থ দেওবাৰে জাল্লাদ নাপিত্টোৱে চুলিখিনিত “ডিজাইন” দিয়ে | আজিকালি প্ৰায়ে মনলৈ আহে, ল’ৰা হোৱা হ’লে পাক্কা “মৰমৰ দেউতা”ৰ বিপুলৰ নিচিনাকৈ নাপিতটোক ময়ো “ডিজাইন” দেখুৱালো হয় |\nসি যি কি নহওক, ” মিলিটাৰী টাইপ” ঠগ নোহোৱা চুলি লৈ দুখে বেজাৰে পঞ্চম শ্ৰেণীমান পালো | নানা তৰহৰ সঁচা-মিছা কথা কৈ পাঁচমাহমান চুলিখিনি নকটাকৈ আছিলো | কিমান যে বাহানা ! মনত মৰিলে হাঁহি উঠে | আইজনীয়ে “লেডিচ পাৰ্লাৰ”ত “ব্লাণ্ট কাট ” দিয়ে | কাণৰ তলৰ পৰা কান্ধলৈকে চুলিখিনি গোলকৈ কাটি, সন্মুখৰ চুলিখিনি এটা চকু ঢাক খোৱাকৈ কাটি দিয়ে | সৰু ছোৱালীৰ পপুলাৰ হেয়াৰ কাট | মৰম লাগে |\nচুলিখিনি দীঘল কৰিছিলো ” লেডিছ পাৰ্লাৰত” ব্লাণ্ট কাট দিবলৈ | পাৰ্লাৰত হেনো ডাঙৰ ডাঙৰ আইনা থাকে | পিছফালে চুলিখিনি ডাঙৰ আইনাত চাব পাৰি | পাৰ্লাৰত চুলি কটালে হেনো গা নুধুলেও হয় | আইজনীয়ে কয় | মাক কুটুৰি থাকো পাৰ্লাৰলৈ নিবলৈ | নাই, পাত্তা নিদিয়ে | দুখ লাগি যায় | চুলিখিনি দীঘল হৈ পিঠি পাৰ হ’ল | মায়ে দেওবাৰে দিনত ধুই দিয়ে আৰু ৰাতি চেপচেপিয়াকৈ নাৰিকল তেল ঘঁহি দিয়ে | আইজনীয়ে কয়, চুলিত তেল ঘঁহি ৰাতিটো থৈ দি পিছদিনা চেম্পুৰে ধুই দিলে চুলি মিহি আৰু চিকচিকিয়া হয় টিভিত দেখুওৱাৰ দৰে | হ’বও পাৰে | তাই বহুত জানে এইবোৰ কথা, শিকি লৈছে বায়েকৰ পৰা ।\nএদিন দেওবাৰে দুপৰীয়া ভাত খাই কিবা এটা পঢ়ি আছিলো | মায়ে আহি ক’লে যে এক্সপাৰ্ট নাপিত এজন আহিছে, তেওঁ হেনো একদম ব্লাণ্ট কাট দিব জানে, পাৰ্লাৰৰ নিচিনা | মই নামানো, মায়ে নেৰে | মই নাছোৰবান্দা পাৰ্লাৰতহে কটাম, মায়ে ফুচুলালে, একদম পাৰ্লাৰ টাইপ কাটি\nদিব | ওলাই গ’লো | চকুত অযুত সপোন | মায়ে পাৰি দিয়া পীৰাখনত বহিলো | কেঁচী চলিল | মতা মানুহৰ চুলি কটা নাপিত | গৰুৱে তহিলং কৰা খেতিডৰাৰ দৰে চুলিকোচা কৰি নাপিতটো পলাল | বাওঁফাল চুটি, সোঁফাল দীঘল হৈ ৰ’ল চুলিকোচা | চিঞঁৰি চিঞঁৰি কান্দিলো গোটেই\nআবেলিটো | ৰাতি মা-দেউতা কাকো নামাতিলো | ভাতো নাখালো |\nপিছদিনা সোমবাৰ | স্কুল যাব ওলালো | দেউতা আহিল কাষলৈ, হাতত কেঁচী লৈ | চুলিখিনি সমান কৰি দিব হেনো | অনুমতি দিলো, উপাই নাই, নহ’লে স্কুল যাব নোৱাৰো, এনেহেন আপচু চেহেৰা লৈ | দেউতাই খাস্তাং কৰিলে চুলিখিনি | দেখিবলৈ কিবা ছাৰ আইজাক নিউটন টাইপ হ’লো দেখিবলৈ | নাপিতে চুটি কৰা চুলিখিনি আৰু চুটি হৈ গ’ল | কান্দি কান্দি স্কুল গ’লো সিদিনা ।\n. মঙলবাৰে চুলি কটাব নাপায় | বুধবাৰে মায়ে ওস্তাদি মাৰিব আহিল | কাণৰ বহু ওপৰলৈ কাটি বহু সময়লৈ চেষ্টা কৰিলে ব্লাণ্ট কাট দিবলৈ, কাষেৰেও নগ’ল । আইজনী, বুমণি, পিংকি, ৰূপ্ম, গৌতম চুনু, চুনা, বুলি চবেই হাঁহিলে সিদিনা গধূলি খেলিবলৈ যাওতে, মৰি যাও মৰি যাও ফিলিং আহিছিল সঁচাকৈয়ে ।\nশুকুৰবাৰে পিছবেলা মায়ে সকলোৱে মিলি খাস্তাং কৰা চুলিকোচা প্ৰপাৰ হেয়াৰ কাট দিয়াবলৈ পাৰ্লাৰ এখনলৈ লৈ গ’ল | পাৰ্লাৰৰ বাইদেউজনীয়ে আধাঘণ্টামান ডাক্টৰে ৰোগী পৰীক্ষা কৰাৰ দৰে চুলিখিনি চালে | ভাবিলে চাগৈ ক’ৰ পৰা আৰম্ভ কৰো কাটিবলৈ ! শেষত বাতি কাট জাতীয় কিবা এটা কৰি এৰিলে চুলিখিনি | দুখ লাগি গ’ল | আইঔ মোৰ ব্লাণ্ট কৰাৰ হেঁপাহটো ! আজিও অনুভৱ কৰো সেইদিনা বুকুখন বৰ বেয়াকৈ বিষাইছিল । বৰ অসহনীয় আছিল সেই বিষ । প্ৰথম প্ৰেমত পৰি প্ৰেমিকে ৰামঠগন দি গুছি যোৱা টাইপ অসহনীয় দুখ ।\nসপ্তম শ্ৰেণীত উঠিহে ধুনীয়া হেয়াৰ কাট এটা লৈছিলো, “ষ্টেপ কাট”, ওখ ছোৱালীক হেনো ভাল দেখি, আইজনীয়ে কৈছিল…. !\n← উদ্ভট উবাচ: অমিতাভ মহন্ত\nএইইইই ! – জ্যোতিৰুপম দত্ত →


[ ৮২ ] ওজা ছাত্ৰ— নহয় দেও! ই হলধৰেও মচিব লাগিছিল। সিও একো নকৰিলে।\nসোমেশ্বৰ— (প্ৰবেশ কৰি আৰু অধ্যাপকৰ ভৰিত পৰি) দেও, ক্ষমা কৰক। মোৰহে জগৰ। মই মূৰ্খই এনেটো কৰিব নাপাওঁ। আপুনি ঘৰ মচো বোলাঁতে মোৰ পাপ লাগিল। আৰু নকব। মই এতিয়াই ঘৰ মচি দিম। কিবা অলপ কামতহে অলপ দেৰি হ’ল। (সোমেশ্বৰ ভৰিৰ পৰা উঠে) হেৰা হলধৰ, যোৱা, গোবৰ-মাটি আনাগৈ; মই এতিয়াই পানী আনি দিওঁ।\nঅধ্যাপক— ৰ’বা গিৰিধৰ। খং নাখাবাচোন। মই ইহঁতক সুধি-পুছি চাওঁ। (ছাত্ৰবিলাকৰ প্ৰতি) হেৰ তহঁতে মোক ইয়াৰ পৰা খেদাইহে এৰিবি। বামুণৰ গাওঁখনতে [ ৮৬ ] থাকি কোনোমতে এমুঠি চাউল খাইছিলোঁ। তহঁতৰ উৎপাতত তাৰ মুদা মৰিল। গিৰিধৰ বাপা, যোৱা তুমি ঘৰলৈ যোৱা। কলথোকাৰ দাম যি হয় ময়েই দিম। আৰু আজিৰ পৰা মই পঢ়াশালি এৰিলোঁ। কিবাকিবি বহী-কাকত আছে; আজি ভাটী-পৰলৈ হৰকান্ত বাপুক মাতি আনিবা। তোমালোক দুজনক চমজাই দি মই আজিয়েই যাম।\nওজা— বাৰু ৰ’ব, মই দেওক মাতি লৈ আহোঁ। (ওজা ওলাই যায় আৰু অধ্যাপকক মাতি আনে।)\nগিৰিধৰ— দেও, আপুনি মোক খং কৰে কিয়? বাৰু ছাত্ৰহঁতক একোবাৰ সোধক।


মহম্মদ শ্বামি - অসমীয়া ৱিকিপিডিয়া\nমহম্মদ শ্বামি আহমেদ\n৯ মাৰ্চ, ১৯৯০ (৩২ বছৰ)\nচাহচপুৰ অমৰোহা, পশ্চিম উত্তৰ প্ৰদেশ, ভাৰত\nটেষ্ট অভিষেক (মুঠ খেল ২৭৯)\nODI অভিষেক (মুঠ খেল ১৯৫)\n৬ জানুৱাৰী ২০১৩ বনাম পাকিস্তান\n২০১২–২০১৩ কলকাতা নাইট ৰাইডাৰ্ছ\n২০১৪–বৰ্তমান দেল্হি ডে'ৰডেভিল্‌ছ\n১২ ৪৫ ২৭ ৬১\n১৬৬ ১০৮ ৩৯৬ ১৯৩\n১২.৭৬ ১০.৮০ ১২.০০ ৮.৭৭\n৫১* ২৫ ৫১* ২৬\n২৬৭৯ ২১৮৩ ৬,৩৬৮ ৩০৭৬\n৪৭ ৮৫ ১১৮ ১১৫\n৩৬.১৪ ২৪.৫৪ ৩০.৪৯ ২৪.২৩\n৫/৪৭ ৪/৩৫ ৭/৭৯ ৪/২৫\n১/– ১৪/– ৭/– ২৩/–\nউৎস: ESPN Cricinfo, ৬ March ২০১৫\nমহম্মদ শ্বামি আহমেদ (জন্ম ৯ মাৰ্চ ১৯৯০) এজন ভাৰতীয় আন্তৰ্জাতিক ক্ৰিকেটাৰ আৰু তেওঁ ঘৰুৱা ক্ৰিকেটত বংগক প্ৰতিনিধিত্ব কৰে। তেওঁ এজন সোঁহতীয়া বেগী-মধ্যমবেগী ছুইং আৰু ছীম বলাৰ আৰু তেওঁ একেৰাহে ১৪০ কি.মি. প্ৰতি ঘণ্টা বেগত বলিং কৰিব পাৰে। এজন 'ৰিভাৰ্ছ ছুইং বিশেষজ্ঞ' হিচাপেও তেওঁ জনাজাত। ২০১৩ চনৰ জানুৱাৰী মাহত পাকিস্তানৰ বিপক্ষে এদিনীয়াত আত্মপ্ৰকাশ কৰে আৰু সেইখন খেলত তেওঁ অভিলেখসংখ্যক চাৰি অ'ভাৰ মেইডেন কৰে। একে বছৰৰে নৱেম্বৰ মাহত ৱেষ্ট ইণ্ডিজৰ বিৰুদ্ধে টেষ্ট অভিষেকত তেওঁ ৫ উইকেট দখল কৰে।\n2 টেষ্টৰ এক ইনিংছত ৫ উইকেট\n3.1 এদিনীয়া মেন অৱ দ্য মেচ\nশ্বামিৰ জন্ম হয় উত্তৰ প্ৰদেশৰ মোৰাদাবাদৰ চাহচপুৰ গাঁৱত। তেওঁৰ দেউতাক তৌচিফ আলি এজন খেতিয়ক আৰু ডেকা বয়সত তেৱোঁ এজন বেগী বলাৰ আছিল। শ্বামিৰ এগৰাকী ভগ্নী আৰু তিনিজন ককাই-ভাই আছে। গোটেইকেইজন ককাই-ভায়েই বেগী বলাৰ আশা পুহিছিল। ২০০৫ চনত দেউতাকে শ্বামিৰ প্ৰতিভাৰ উমান পাই গাঁৱৰপৰা ২২ কি.মি. নিলগৰ মোৰাদাবাদত থকা এজন প্ৰশিক্ষক বদৰুদ্দিন ছিদ্দিকিৰ ওচৰলৈ লৈ যায়।তাতে প্ৰশিক্ষণ লৈ থকা শ্বামিয়ে উত্তৰ প্ৰদেশ অনুৰ্দ্ধ-১৯ দলত স্থান নোপোৱাত ছিদ্দিকিয়ে তেওঁক কলকাতালৈ পঠায় আৰু তাতে তেওঁ 'ডেলহাউচি এথলেটিক ক্লাব'ত খেলিবলৈ লয় আৰু তাৰপৰাই তেওঁ লাহে লাহে বংগ অনুৰ্দ্ধ-২২ দলত স্থান পায়।\nটেষ্টৰ এক ইনিংছত ৫ উইকেট[সম্পাদনা কৰক]\nমহম্মদ শ্বামিৰ টেষ্টত ৫-উইকেট দখলসমূহ\n১ ৫-৪৭ ১ ১৩.১ ০ ৱেষ্ট ইণ্ডিজ ঘৰুৱা ইডেন গাৰ্ডেন, কলকাতা, ভাৰত ২০১৩ বিজয়ী\n২ ৫-১১২ ১২ ২৮.৩ ৩ অষ্ট্ৰেলিয়া বিদেশ ছিডনী ক্ৰিকেট গ্ৰাউণ্ড, ছিডনী, অষ্ট্ৰেলিয়া ২০১৫ ড্ৰ\nএদিনীয়া মেন অৱ দ্য মেচ[সম্পাদনা কৰক]\n১ ৱেষ্ট ইণ্ডিজ ফিৰোজ শ্বাহ কোটলা গ্ৰাউণ্ড, দিল্লী, ভাৰত ১১ অক্টোবৰ ২০১৪ ৯.৩ অ'ভাৰ, ৩৬ ৰাণ, ৪ উইকেট বিজয়ী \n২ ৱেষ্ট ইণ্ডিজ WACA গ্ৰাউণ্ড, পাৰ্থ, অষ্ট্ৰেলিয়া ৬ মাৰ্চ ২০১৫ ৮ অ'ভাৰ, ৩৫ ৰাণ, ৩ উইকেট বিজয়ী\nঅভিষেক টেষ্টত ইনিংছত ৫ উইকেট লোৱা ভাৰতীয় বলাৰসকল\n↑ "The rise and rise of Mohammed Shami, in his own words". NDTV. http://sports.ndtv.com/south-africa-vs-india-2013-14/features/217716-the-rise-and-rise-of-mohammed-shami-in-his-own-words। আহৰণ কৰা হৈছে: 15 February 2015.\n↑ Laha, Somshuvra. "Farmer's son Mohammad Shami swings it for team India". Hindustan Times. http://www.hindustantimes.com/cricket/farmer-s-son-mohammad-shami-swings-it-for-team-india/article1-1139806.aspx। আহৰণ কৰা হৈছে: 15 February 2015.\n↑ "Shami's rise from small-time club to country". ESPNcricinfo. http://www.espncricinfo.com/magazine/content/story/687215.html। আহৰণ কৰা হৈছে: 15 February 2015.\n↑ "India v West Indies at Delhi, Oct 11, 2014". http://www.espncricinfo.com/ci/engine/match/770123.html.\n↑ "India vs West Indies ,CWC, 2015". India Today. March 6, 2015. http://indiatoday.intoday.in/story/world-cup-2015-india-vs-west-indies-live-score-pool-b-match-28-waca-perth/1/422540.html। আহৰণ কৰা হৈছে: March 6, 2015.\nখেলুৱৈ প্ৰফাইল: মহম্মদ শ্বামি ই এচ পি এন ক্ৰিকইনফ'ৰ পৰা।\nখেলুৱৈ প্ৰফাইল: মহম্মদ শ্বামি ক্ৰিকেট আৰ্কাইভৰ পৰা।\nসাঁচ:Bengal cricket squad সাঁচ:Delhi Daredevils Squad\n"https://as.wikipedia.org/w/index.php?title=মহম্মদ_শ্বামি&oldid=235490"ৰ পৰা অনা হৈছে\nএই পৃষ্ঠাখন ০৪ জুন, ২০২০ তাৰিখে ১৫:৪৭ বজাত অন্তিম সংশোধন কৰা হৈছিল।


অসমে শীঘ্ৰে লাভ কৰিব “ভাল খবৰ”\nকেন্দ্ৰীয় গৃহ মন্ত্ৰী অমিত শ্বাহক সাক্ষাতৰ পিছতে হিমন্ত বিশ্ব শৰ্মাৰ ঘোষণা\nJanuary 2, 2020 3:54 pm\nঅমিত শ্বাহৰ সৈতে হিমন্ত বিশ্ব শৰ্মাৰ ফাইল ছবি।\nকা-বিৰোধী প্ৰতিবাদৰ চাপত বিজেপিয়ে অসমত ইয়াৰ “দাগলগা ভাবমূৰ্তি” উদ্ধাৰৰ বাবে শীঘ্ৰেই “কিবা এক ডাঙৰ” ঘোষণা কৰিব পাৰে।\nবিজেপিয়ে ৰাজ্যখনত ২০১৬ চনৰ বিধান সভা নিৰ্বাচন আৰু ২০১৪ আৰু ২০১৯ৰ লোক সভা নিৰ্বাচনত অসাধাৰণ নিৰ্বাচনী সাফল্য অৰ্জন কৰিছিল।\nএতিয়া নাগৰিকত্ব (সংশোধন) আইনক লৈ গেৰুৱা দলটো শ’লঠেকত পৰিছে।\nঅসমৰ মন্ত্ৰী হিমন্ত বিশ্ব শৰ্মাই বুধবাৰে কেন্দ্ৰীয় গৃহ মন্ত্ৰী অমিত শ্বাহক সাক্ষাতৰ পিছতে ঘোষণা কৰিছে যে অসমক লৈ শীঘ্ৰেই “ভাল খবৰ” আহি আছে।\n“অসমীয়াৰ পৰিচয়ৰ সমস্যা, আমাৰ জনজাতীয় সম্প্ৰদায়সমূহৰ আশা-আকাংক্ষা আৰু উত্তৰ-পূবত ৰাষ্ট্ৰীয়তাবাদী চিন্তা প্ৰক্ৰিয়াক সবল কৰা সন্দৰ্ভত তেওঁ (শ্বাহ)ৰ সৈতে এক দীঘলীয়া আলোচনা কৰিলো। সোনকালেই কিছু ভাল খবৰ শুনিবলৈ পাম,” শৰ্মাৰ টুইট।\nHappy to spend this #NewYear afternoon with Sri @AmitShah whom I adore for his clear thoughts. Hadalong discussion with him about identity issues of Assamese, aspirations of our tribals community and strengthening nationalist thought process in NE. Will hear some good news soon\n— Himanta Biswa Sarma (@himantabiswa) January 1, 2020\nশৰ্মাই নতুন দিল্লীত বুধবাৰে অনুষ্ঠিত বিজেপি নেতাসকলৰ এক বৈঠকতো অংশগ্ৰহণ কৰে।\nঅমিত শ্বাহে বিজেপিৰ বৈঠকখনৰ সভাপতিত্ব কৰিছিল, আৰু খবৰমতে কা-ৰ প্ৰচাৰ কাৰ্য্যসূচী সম্পৰ্কে আলোচনা হৈছিল।\nকিন্তু, বিজেপিয়ে ভালকৈ জানে যে অসমত আৰু বিশেষকৈ ব্ৰহ্মপুত্ৰ উপত্যকাত ইয়াৰ প্ৰচাৰ কাৰ্য্যসূচী কোনেও গ্ৰহণ নকৰিব।\nগেৰুৱা দলটোৰ নেতাসকল পতিয়ন গৈছে যে অসমত কা-বিৰোধী আকস্মিক প্ৰতিবাদ দেশজুৰি বৃহত্তৰ প্ৰতিবাদলৈ পৰ্য্যৱসিত হ’ল।\nহিমন্ত বিশ্ব শৰ্মাৰ টুইট এক স্পষ্ট ইংগিত যে বিজেপিয়ে অসমৰ কা-বিৰোধী প্ৰতিবাদক প্ৰশমিত কৰিবলৈ “কিবা এটা ডাঙৰ” পৰিকল্পনা কৰিছে।\nঝাৰখণ্ডৰ নিৰ্বাচনী পৰাজয়ৰ পিছত বিজেপি নেতাসকল অসমত প্ৰতিটো খোজতে সতৰ্ক হ’ব যিহেতু ২০২১ চনত ৰাজ্যখনত বিধান সভা নিৰ্বাচন হোৱাৰ কথা।\nব্ৰহ্মপুত্ৰ উপত্যকাৰ লোকসকল উদ্বিগ্ন হৈ আছে যে কা-ৰ বাবে অসমত ১.৩ কোটি হিন্দু বাংলাদেশীয়ে সংস্থাপন পাব।\nহিমন্ত বিশ্ব শৰ্মাকে ধৰি একাংশ বিজেপি নেতাই ধাৰাবাহিকভাৱে দাবী কৰি আহিছে যে কেৱল ৫.৪ লাখ মানুহহে অসমত নাগৰিকত্ব পোৱাৰ বাবে যোগ্য হ’ব, কিন্তু এই প্ৰতিশ্ৰুতি কোনেও গ্ৰহণ কৰা নাই।


Richest Kid: ৯ বছৰীয়া এই শিশুটিৰ আৰাম দেখিলে আপুনিও আচৰিত হ'ব ! প্ৰাইভেট জেটত ব্ৰেকফাষ্ট কৰে শিশুটিয়ে, কেইবাখনো বিলাসী গাড়ীৰ মালিক ...– News18 assam\n৯ বছৰীয়া এই শিশুটিৰ আৰাম দেখিলে আপুনিও আচৰিত হ'ব ! প্ৰাইভেট জেটত ব্ৰেকফাষ্ট কৰে শিশুটিয়ে, কেইবাখনো বিলাসী গাড়ীৰ মালিক ...\nRichest Kid: মম্ফা জুনিয়ৰ হৈছে ৯ বছৰীয়া শিশুটোৰ নাম, যি আফ্ৰিকাৰ আটাইতকৈ ধনী সন্তান হৈ পৰিছে। এই বয়সত, তেওঁ কোটি কোটি টকাৰ সম্পত্তিৰ গৰাকী হৈ পৰিছে।\nLast Updated : January 27, 2022, 15:49 IST\nকম বয়সতে, যদি আপুনি বহুমুখী প্ৰতিভাৰে সমৃদ্ধ, বহুতো শিশু দেখিছে। কিন্তু কম বয়সতে, সম্পত্তিৰ গৰাকী হোৱাটো খুব কম দেখা গৈছিল। শিশুটোৰ বয়স মাত্ৰ ৯ বছৰ, কিন্তু তেওঁৰ ইমান সম্পদ আছে যে দৰ্শকৰ চকু থৰ হয়। ব্ৰেণ্ডেড কাপোৰ, ব্ৰেণ্ডেড জোতা, দামী ঘড়ী, বাংলো, তেওঁৰ সকলো বোৰ গাড়ী। যদি অভাৱ হয়, কেৱল বয়সৰ সেই পৰ্যায়ত, যেতিয়া তেওঁলোক তেওঁলোকৰ নিজৰ গাড়ী চলাব পাৰিব।\nআটাইতকৈ ধনী ব্যক্তিজনৰ পুত্ৰইও আটাইতকৈ ধনী শিশুৰ তালিকাত যোগদান কৰিছে। কিন্তু যি সময়ত দেউতাকৰ খাপ খাবলৈ বহু বছৰ লাগিছিল, এই শিশুটোৱে ৯ বছৰ বয়সত উপনীত হৈছে আৰু আফ্ৰিকাৰ আটাইতকৈ ধনী সন্তান হৈ পৰিছে।\n৯ বছৰীয়া শিশু\nমম্ফা জুনিয়ৰ হৈছে ৯ বছৰীয়া শিশুটোৰ নাম, যি আফ্ৰিকাৰ আটাইতকৈ ধনী সন্তান হৈ পৰিছে। এই বয়সত, তেওঁ কোটি কোটি টকাৰ সম্পত্তিৰ গৰাকী হৈ পৰিছে। তেওঁ এই সম্পদ বহুত উপভোগ কৰে। মম্ফাৰ দেউতাক ইছমাইলিয়া মুস্তাফা নিজেই এজন কোটিপতি। এতিয়া আপোনাক কওঁ মোম্ফাৰ কি আছে যিয়ে তেওঁক বাকী শিশুবোৰতকৈ পৃথক কৰে আৰু ধনী সকলৰ তালিকাত অন্তৰ্ভুক্ত কৰে। মম্ফাৰ নিজৰ এক বিলাসী প্ৰাসাদ আছে। গাড়ীৰ এটা দীঘলীয়া শাৰী আছে। নিজা এখন বিমান আছে, সন্মুখত আৰু ভিতৰত বহি আছে, মম্ফাৰ ছবি প্ৰায়ে দেখা যায়। ৫ বছৰ বয়সত তেওঁৰ মালিকানাধীন প্ৰথমখন গাড়ী আছিল ছিলভাৰ বেন্টলী (Silver Bentley)।\nতেওঁৰ দেউতাকক ধন্যবাদ, তেওঁ আটাইতকৈ ধনী হৈ পৰিছে\nতেওঁৰ পুত্ৰৰ দৰে, মম্ফা ছিনিয়ৰ অৰ্থাৎ ইছমাইলিয়া মুষ্টেলিয়া মুস্তাফাও বিলাসিতাৰ অনুৰাগী। ৰাইচিৰ প্ৰতিনিধিৰ বাছনি তেওঁৰ দেউতাকৰ পৰা মম্ফাক দিয়া হয়। এই ক্ষেত্ৰত, পিতৃ আৰু পুত্ৰ একে। দুয়োজনে প্ৰায়ে তেওঁলোকৰ ব্যক্তিগত জেট, গাড়ীৰ উপস্থিতি আৰু তেওঁলোকৰ ছ'চিয়েল মিডিয়া একাউণ্টত বাংলোৰ উপস্থিতিৰ সৈতে ফটো শ্বেয়াৰ কৰে। মম্ফাৰ ২৫ হাজাৰৰো অধিক ইনষ্টাগ্ৰাম অনুসৰণকাৰী আছে। যিসকল লোকৰ মাজত তেওঁ বিলাসিতা ভাগ বতৰা কৰে তেওঁলোকেও তেওঁলোকক বহুত ভাল পায়। অৱশ্যে, যদি আমি ৯ বছৰীয়া মম্ফাৰ কথা কওঁ, তেন্তে তেওঁ লাগোছ দ্বীপৰ মমবৰবাহ ডি চেঞ্জৰ মুখ্য কাৰ্যবাহী বিষয়া হিচাপে তেওঁৰ নামত সকলো সম্পত্তি সৃষ্টি কৰিছে। একে সময়তে, দেউতাক ইছমাইলিয়া মুস্তাফাই ডুবাই আৰু নাইজেৰিয়াকে ধৰি সমগ্ৰ বিশ্বতে বাংলো নিৰ্মাণ কৰিছে।\nFirst published: January 27, 2022, 15:48 IST\nCrorepatiShocking newsViral News


বিজেপিৰ নিৰ্বাচনী ইছ্যু জম্মু-কাশ্মীৰৰ পৰা ধাৰা ৩৭০ বিলুপ্তি! ঝাৰখণ্ডত অমিত শ্বাহে বজালে ৰণশিঙা… - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nবিজেপিৰ নিৰ্বাচনী ইছ্যু জম্মু-কাশ্মীৰৰ পৰা ধাৰা ৩৭০ বিলুপ্তি! ঝাৰখণ্ডত অমিত শ্বাহে বজালে ৰণশিঙা…\nডিজিটেল ডেস্কঃ আগন্তুক কেইটামান দিনৰ ভিতৰতে দেশৰ ৩ ৰাজ্যত অনুষ্ঠিত হ’ব বিধানসভা নিৰ্বাচন। বিধানসভা নিৰ্বাচনক লৈ ইতিমধ্যে প্ৰস্তুতি আৰম্ভ কৰিছে ৰাজনৈতিক দলসমূহে। বিজেপিয়ে এইবাৰ বিকাশ আৰু উন্নয়নৰ উপৰিও জম্মু-কাশ্মীৰৰ পৰা ধাৰা ৩৭০ আৰু ৩৫ (এ) বিলুপ্তিক নিৰ্বাচনী ইছ্যু হিচাপে ব্যৱহাৰ কৰি কাষ চাপিব জনতাৰ।\nতাৰেই প্ৰমাণ দেখা পোৱা গ’ল ঝাৰখণ্ডৰ জামতড়াত কেন্দ্ৰীয় মন্ত্ৰী তথা বিজেপিৰ ৰাষ্ট্ৰীয় অধ্যক্ষ অমিত শ্বাহে প্ৰদান কৰা ভাষণত। ঝাৰখণ্ডৰ মুখ্যমন্ত্ৰী ৰঘুবৰ দাসৰ ‘জন আশীৰ্বাদ যাত্ৰা’ৰ শুভাৰম্ভ কৰি প্ৰদান কৰা ভাষণত কেন্দ্ৰীয় মন্ত্ৰীগৰাকীয়ে কয়, ‘এইবাৰ নিৰ্বাচনত প্ৰমাণ হ’ব জনতাই কাৰ সৈতে থাকিব বিচাৰে। অনুচ্ছেদ ৩৭০ৰ পক্ষত থকা সকলৰ সৈতে নে যিয়ে ৩৭০ ধাৰাৰ বিলুপ্তি ঘটাই পাকিস্তানক উচিত শিক্ষা দিবলৈ সক্ষম হৈছে, তাৰ সৈতে থাকিব বিচাৰে সেয়া এইবাৰ নিৰ্বাচনত জনতাই প্ৰমাণ কৰি দেখুৱাব।’\nভাষণত অমিত শ্বাহে কয় যে কেন্দ্ৰীয় চৰকাৰে জম্মু-কাশ্মীৰৰ পৰা ধাৰা ৩৭০ৰ বিলুপ্তি ঘটোৱাৰ পিছত বিশ্বৰ মজিয়ালৈ এটা বাৰ্তা গৈছে যে জম্মু-কাশ্মীৰ ভাৰতৰ অভিন্ন অংগ। অমিত শ্বাহে কংগ্ৰেছ আৰু জে এম এমক আক্ৰমণ কৰি সদনৰ মজিয়াত ধাৰা ৩৭০ৰ বিলুপ্তি ঘটোৱাৰ বাবে চৰকাৰে লোৱা সিদ্ধান্তৰ বিৰোধিতা কৰা সকলে পৰোক্ষভাৱে পাকিস্তানক সমৰ্থন জনোৱা বুলি মন্তব্য কৰে।\nভাৰত-দক্ষিণ আফ্ৰিকাৰ টি-২০ মেচ, টছত জিকি প্ৰথমে বলিঙৰ সিদ্ধান্ত টীম ইণ্ডিয়াৰ…\nহোৱাটছএপ ব্যৱহাৰকাৰীলৈ সুখবৰ, ষ্টেটাছ দিওতে লাভ কৰিব এই নতুন সুবিধা…


Job6| AsmULB | STEP | তেতিয়া ইয়োবে উত্তৰ কৰি কলে,\n1তেতিয়া ইয়োবে উত্তৰ কৰি কলে, 2অস, মোৰ মনৰ বেজাৰ জুখিব পৰা হলে, আৰু তাৰ লগতে এফালে মোৰ ক্লেশকো দিব পৰা হলে, কেনে ভাল আছিল। 3কিয়নো সেয়ে হোৱা হলে, ই সমুদ্ৰৰ বালিত্কয়ো গধুৰ হলহেঁতেন; এই হেতুকে মোৰ বাক্য অবিবেচনাযুক্ত।\n4কিয়নো সৰ্ব্বশক্তিমান জনাৰ বাণবোৰ মোৰ অন্তৰত সোমাল, মোৰ প্ৰাণে সেইবোৰৰ বিষ পান কৰিছে; ঈশ্বৰীয় ত্ৰাস-সৈন্যসমুহে মোৰ বিৰুদ্ধে বেহু পাতিছে। 5বনৰীয়া গাধই ঘাঁ পালে জানো চিঞৰে? বা গৰুৱে দানা পালে জানো হেম্বেলিয়ায়? 6যিহৰ সোৱাদ নাই, তাক জানো লোণ নিদিয়াকৈ খোৱা যায়? বা কণীৰ বিজত জানো আস্বাদ আছে?\n7মোৰ প্ৰণে যি যি চুবলৈ অসন্মত, সেইবোৰেই মোৰ ঘিণলগীয়া আহাৰস্বৰূপ হল। 8অস, মোৰ নিবেদন সাম্ফল হোৱা হলে, আৰু ঈশ্বৰে মোৰ বাঞ্ছনীয় দিয়া হলে, কেনে ভাল আছিল। 9অস, ঈশ্বৰে অনুগ্ৰহ কৰি মোক গুড়ি কৰা হলে, তেওঁ হাত মেলি মোক কাটি পেলোৱা হলে, কেনে ভাল আছিল।\n10সেয়ে হোৱা হলেও মই শান্তনা পালোহেঁতেন, এনে কি, মই নিদাৰুণ যান্ত্ৰণাতো উল্লাস কৰিলোহেঁতেন; কিয়নো মই পবিত্ৰ জনাৰ বাক্য অস্বীকাৰ কৰা নাই। 11মোৰ বলনো কি, যে, মই অপেক্ষা কৰিম? আৰু মোৰ শেষগতি নো কি, যে, মই সহি থাকিম?\n12মোৰ বল জানো শিলৰ বল? বা মোৰ মাংস জানো পিতলৰ? 13মই একেবাৰেই উপায়হীন নহওঁ নে? আৰু বুদ্ধি-কৌশল মোৰ পৰা সমুলি দূৰ কৰা নহল নে?\n14নিৰাশ হৈ যোৱা জনে নিজ বন্ধুৰ পৰা দয়া পাব লাগে; সেয়ে নহলে, কিজানি তেওঁ সৰ্ব্বশক্তিমান জনাৰ ভক্তি ত্যাগ কৰিব। 15মোৰ ভাইবিলাক পৰ্ব্বতৰ জুৰিৰ নিচিনা বিশ্বাস-ঘাতক, বৈ শুকাই যোৱা জুৰিৰ লোৰৰ নিচিনা অবিশ্বাসী। 16সেইবোৰ বৰফৰ কাৰণে ঘোলা হৈ পৰে, আৰু হিম সেইবোৰত লীন হৈ যায়; 17কিন্তু জহকাল হোৱামাত্ৰে সেইবোৰ লুপ্ত হয়, আৰু ঘামকালত নিজ ঠাইৰ পৰা নাইকীয়া হয়।\n18সেইবোৰৰ কাষে কাষে যোৱা পতিকদলবোৰে বাট এৰি, উঠি গৈ অৰণ্যত সোমাই বিনষ্ট হয়। 19তোমাৰ পতিকদলবোৰ সেইবোৰক বিচাৰে, আৰু চিবাৰ যাত্ৰীসমূহে সেইবোৰলৈ অপেক্ষা কৰে; 20কিন্তু তেওঁবিলাক আশাত বঞ্চিত হয়, তেওঁবিলাক সেই ঠাইলৈ গৈ হতাশ হয়।\n21কিয়নো এতিয়া তোমালোক একো নোহোৱা; তোমালোকে আপদ দেখি ভয় পাইছা। 22মই জানো তোমালোকক কৈছিলোঁ, যে, মোক কিছু দিয়া, তোমালোকৰ সম্পত্তিৰ পৰা মোক উপহাৰ দিয়া, 23বা শত্ৰূৰ হাতৰ পৰা মোক ৰক্ষা কৰা, নাইবা সত্যাচাৰীহঁতৰ হাতৰ পৰা মোক মুক্ত কৰা?\n24মোক শিক্ষা দিয়া, তাতে মই নিমাতে থাকিম; আৰু মোৰ ভুল কি তাক মোক বুজায় দিয়া। 25ন্যায় বাক্য কেনে বলৱান! কিন্তু তোমালোকৰ তৰ্ক-বিতৰ্কত কি দোষ প্ৰকাশিত হয়?\n26নিৰাশ হোৱা লোকৰ বাক্য বায়ুতুল্য দেখিও, তোমালোককে কথাতেহে দোষ দিব খুজিছা নে? 27তোমালোকে দেখোন পিতৃহীনৰেই চিঠি খেলালাহেঁতেন, আৰু নিজ বন্ধুকো বেপাৰৰ বস্তু কৰিলাহেঁতেন।\n28এতিয়া তোমালোকে অনুগ্ৰহ কৰি মোলৈ চোৱা; কিয়নো মই নিশ্চয়ে তোমালোকৰ আগত মিছা কথা নকওঁ। 29মই মিনতি কৰোঁ, তোমালোকে পুনৰায় আৰম্ভ কৰা, কোনো অন্যায় নহওঁক; আকৌ কওঁ, পুনৰায় আৰম্ভ কৰা, মোৰ ধাৰ্ম্মীকতা এতিয়াও থিৰে আছে। মোৰ জিবাত জানো অন্যায় আছে? মোৰ জিবাই জানো চাকি চায় মন্দ বিষয়ৰ আস্বাদ বুজিব নোৱাৰে?


সংসাৰৰ সোণসেৰীয়া সাধু-মনজিত – ফটাঢোল\nসোণমইনাৰ ফেইচবুকৰ পোষ্ট,\n“লক ডাউনত একেবোৰ মানুহকে দেখি দেখি আমুৱাইছেগৈহে দেই।”\nকমেণ্টত সেই বিষয়ে বিশদ চৰ্চা। হয়ভৰ দি এজাক বন্ধু বান্ধৱ। স্বাভাৱিকভাৱেই মইনামতীৰ শেনচকু পৰিল নহয় তাত। তাৰপিছত মহাভাৰত আৰম্ভ।\n: অঁ, প্ৰেমতপৰাৰ দিনত মোক চাবলৈ ৰাতি আহিও মোৰ ঘৰ ওলোৱাহি, মনিবেগত সদায় মোৰ ফটো আৰু এতিয়া ফেইচবুকত পোষ্ট, মোক দেখি দেখি আমনি পাইছা। সৱ মতা মানুহবোৰ একেই। পতাবৰ বাবে যিকোনো কাম কৰিবলৈ সাজু হৈ যায়। পতাই লোৱাত পিছত দুদিনতে আমুৱালে। নাথাকোঁ তোমাৰ লগত লকডাউন খুলিলেই মাৰ ঘৰলৈ যামগৈ।\nলাইক কমেণ্টৰ আশাত সোণমইনাই ধেমালিকৈ দিয়া পোষ্টটোৱে গৃহকন্দলৰ লেভেল ইমান ওপৰলৈ নিব বুলি ভবা নাছিল সি। যি বুজিলে এতিয়া অকল দুৰদৰ্শনতেই নহয় ঘৰতো মহাভাৰত হ’ব সেয়া খাটাং হৈ গ’ল। নগদ আধা ঘণ্টালৈ মাত-বোল নাই। ৰূম বন্ধ কৰি ৰোহঘৰত। সোণমইনা বাহিৰত দৰ্জা ঢকিয়াই হাইৰাণ। চিন্তাত তত নাই। পৰিবেশ এনেকুৱা যে, আজিকালি সদায় নিগেটিভ চিন্তাহে আহে। নিগেটিভ চিন্তাই পৰিধি ভাঙি ফেইচবুকত পোষ্ট ভাইৰেল হোৱালৈকে দেখি গ’ল যে, ৱেব পৰ্টেলৰ সাংবাদিকে তাৰ মুখখন ৰঙা গোল চিন এটাৰ ভিতৰত সুমুৱাই কাঁড় মাৰি মাৰি দেখুৱাইছে আৰু চিঞৰি চিঞৰি কৈছে,\n: পাৰিবাৰিক কন্দলৰ চৰম পৰিণতি নৱবিবাহিত বোৱাৰীৰ চাঞ্চ্যলকৰ মৃত্যু। চাওক এই নিমাখিত যেন লগা পুৰুষজন। কেনেকৈ নৱবিবাহিত পত্নীক মানসিক অত্যাচাৰ কৰি আত্মহত্যা কৰিবলৈ বাধ্য কৰোৱালে। ব্লা ব্লা ব্লা ব্লা..\nইফালে কমেণ্টত ৰাইজে ধাৰাষাৰ গালি ভৎসনা।\n“এইবোৰ ভদ্ৰতাৰ মুখা পিন্ধা মানুহ ইহঁতক ফাঁচি দিব লাগে।”\n“এনেকুৱাই এইসৱ মানুহ, মনবোৰ বৰ ঠেক। ৰাস্তাত চোঁচৰাব লাগে।”\nইফালে চিনাকিবোৰৰ ইচ-ইচ, আছ-আছ।\n“ইচ! ইমান ভাল ল’ৰাটো এনেকুৱা ওলাব বুলি ভবাই নাছিলোঁ। ছিঃ লাজ পাইছোঁ নিজৰ আগতে।”\n“হে প্ৰভু কি দিন দেখুৱাইছা, মানুহক ধৰিবই নোৱাৰি দেখোন। সঁচাই মুখা পিন্ধা দেই মানুহবোৰ।”\nফেমিনিষ্ট টাইপৰ কেইগৰাকীয়ে সুবিধা পাই গোটেই পুৰুষ জাতিটোকে টাৰ্গেট কৰিছে।\n“সৱ মতা মানুহ একেই all men are dog. সেয়ে বিয়াই হ’ব নালাগে।”\nদুই চাৰিজনে শ্বেয়াৰো কৰিছে।\n“মানুহ চিনা বৰ কঠিন”\nবুলি কেপচন দি।\nমুঠতে মইনামতীৰ আত্মাৰ সদ্গতিতকৈ সোণমইনাক গালিৰে, কথাৰে চোঁচৰাই বগৰাই থুকুচি পেলোৱা মানুহৰ ভীৰ। ইফালে পুলিচ অাহি পদূলিমুখত। চুবুৰিৰ মানুহৰ ভীৰ, ফিচিঙা-ফিচিঙি, ইচ-ইচ, আছ-আছ, লেই-লেই, ছেই-ছেই। মাক বাপেকে তাক চৰিয়াই চৰিয়াই কান্দিছে সকলো শেষ কৰি দিলি বুলি। মইনামতীৰ ভায়েকে দা লৈ কাটিবলৈ আহিছে, দুই এজনে কোনোমতে ধৰি ৰখাইছে নাই সি নামানে ভিনিহিয়েকক কাটি হে শান্ত হ’ব। তেনেতে চাইৰেণ বজাই ফাউচকে আহি পুলিচে কাউচকে হেণ্ডকাফ লগাই লৈ গ’ল সকলোৰে আগেদি। সোণমইনা দাগী অপৰাধীৰ দৰে তলমূৰকৈ গৈ থাকিল।\nতেনেতে সম্বিত ঘূৰি আহিল, ধেৎ কি ভাবিছোঁ বুলি নিজকে নিজে চৰিয়াই দুৱাৰত ঢকিয়ালে। পিচে সিফালে মাতবোল নাই, ভেণ্টিলেটৰে চাই একো নেদেখিলে। নাই এনেকৈ নহ’ব বুলি দৰ্জা ভাঙিবলৈ অলপ দূৰৰপৰা দৌৰি বাউসীৰে খুন্দা মাৰোঁতেই দৰ্জা খোল খালে। সোণমইনাই কিবাকৈ চম্ভালি নপৰাকৈ থাকিল। দৰ্জা খুলি ওলাই আহি মইনামতী নিৰ্বিকাৰ, আপেল এটা চোবাই চোবাই ক’লে,\n: চাওঁ, হটস্পটটো দিয়াচোন, মোৰ\n২ GB শেষ হৈ গ’ল ‘নমামি’খন আধা চোৱা হ’ল। নমামিৰ জীয়েকক আইতাকে লগ পাব আৰু, সেই সময়তে শেষ হ’ব লাগেনে! ধুইৎ, এতিয়া ঘূৰি আছে ঘূৰিয়ে আছে। ফাল্টু নেটৱৰ্ক। নুখুলিছে বেং।\n« মোৰ কবিতাৰ ছন্দ লাগি-অজান অনুভৱ বৰা\nল’ৰালিৰ ধেমালি : পদ্মলোচন ভৰদ্বাজ »


বনেৰ মৰে চ'ৰা কবিতা - ৱিকিউৎস\nবনেৰ মৰে চ'ৰা কবিতা (২০২১ খ্ৰীষ্টাব্দ)\nলেখক: হানিফ আলী\n55472বনেৰ মৰে চ'ৰা কবিতাহানিফ আলী২০২১ খ্ৰীষ্টাব্দ\nআহমেদ বুক ষ্টোৰ\nৰাধুৰাম চাৰিআলি বজাৰ\n[ ২ ] Boner More Chora Kobita, an Assamese and Bengali poetry by Hanif Ali and published by Ahmed Book Store, Radhuram Chariali Bazar : Dhubri, Assam.\nপ্রকাশক : মােস্তাফিজুৰ ৰহমান আহমেদ\nৰাধুৰাম চাৰিআলি বজাৰ, ৭৮৩৩৩০\nপ্রথম প্রকাশ : মে', ২০২১\nগ্রন্থস্বত্ব © : লেখক\nপ্রচ্ছদ : হাফিজুৰ ৰহমান আহমেদ\nপ্রুফ : হানিফ আলী শিকদাৰ\nআৰু : মােল্ল্যা কম্পিউটাৰ চেণ্টাৰ\nমূল্য : ৭৫.০০ টকা\nযিজনীৰ অসীম ত্যাগৰ বাবে বিশ্বজননীক চাবলৈ সক্ষম হৈছোঁ\nসেই সৰলমতি মা আৰু মােৰ দেউতাৰ পদকলমত\n“না ৰাখি মুখে, না ৰাখি কলমেৰ ডগায়\nৰাখিয়াছি গহিন অন্তৰে\nকতো স্বাদেৰ সুৰ\nঅহে কাজি - ৰবি\nসাজিয়াছ কি ছন্দেৰে”\nবহু স্বপন লৈ আৰম্ভ হোৱা মানৱ জীৱনত সময়ৰ গতিত বহুবোৰ বস্তুই সলনি হৈ যায়। এতিয়া যিটো ভাল লাগে পিছলৈ আকৌ বেলেগ। উদাহৰণ দিবলৈ গ'লে ইয়াৰ শেষ নহব। কিন্তু আকৌ এনে নহয় যে একে সময়তে সকলৰ মন সলনি হৈ যাব।\nআমাৰ ওচৰে-পাজৰে এনে বহু মানুহ আছে যিসকল কিতাপ পঢ়ি ভাল পায়। সেই বাবেই আজিও অসমীয়া সাহিত্যত গ্ৰন্থৰ অভাব নাই। তথাপিও সমাজত বহুতেই কনো এখন উপন্যাস, গল্প বা কবিতাৰ কিতাপলৈ তেনে আগ্ৰহ নাই।\nমই সকলো পাঠকক অনুৰোধ জনাও যে, মোৰ গ্ৰন্থখন সকলোৱে আদৰি লয় যেন।\nহয়তো মোৰ সীমিত জ্ঞানৰ বাবে ক’তো মনৰ নিচিনা হোৱা নাই। মোৰ অজানিতে হোৱা ভুলৰ বাবে ক্ষমা খুজিলোঁ। ধন্যবাদ\nজীৱনৰ আচল মেল\nআৰু কিমান দিন\nতােমাক লৈ যাম\nৰঙীন সমাজৰ চিত্ৰ\n[ ৭ ] জন্ম ঠাই\nএইখন মোৰ জন্ম ঠাই\nৰাখিম যতন কৰি,\nমৰিবও লাগে যদি\nতথাপি নাযাওঁ পাহৰি॥\nযি ঠাইত জন্ম লৈছোঁ মই\nসেইটো আপোন দেশ,\nচাই চাই আমনি লাগিলওঁ\nদেখাৰ নাই শেষ॥\nদক্ষিণত আছে দ’সাগৰ\nউত্তৰত আছে পাহাৰ,\nপূবত উঠে বেলি\nপশ্চিমত যায় মাৰ॥\nযদি আহে বিদ্ৰোহ\nযুজিম দেশৰ হকে,\nপ্ৰাণ যদিওঁ যায়\nদেশ যেন থাকে॥\nইয়াতে জন্ম লৈছোঁ মই\nধুমুহা বতাহ আহিলেও\nজন্ম ঠাই বুকুতে ৰাখিম॥\n[ ৮ ] দুপাহ ফুল\nহায়! কি দেখিলোঁ!\nঐ বনৰ মাজত!\nৰঙা ৰঙে সজালে।\nশিমুল ফুলিলে ফাগুনৰ মাহত\nকিমান যে দুঃখ লৈ ফুটি আছে।\nঐ বনৰ কাষত,\nফুলি থকা দুপাহ ফুল,\nকোনেওঁ তোক মূল্য নিদিয়ে\nবুলি তই বনৰ ফুল...\nলগত ললো এজনক\nমূল্য দিম তোক\nসি যেন বুজি নাপালে\nবুলি পাগল কয় মোক।\nচাৰিও পিনে বলিছে বতাহ\nবতাহে লৰাইছে গছৰ সেউজীয়া পাত।\nৰঙালী আহিছে বুলি উলিয়াইছে তাত\nগছ লতিকাই নতুন গজালে\nচ'তৰ শেষ দিন ৰঙালী বোলে।\nৰঙে ৰঙে সজাইছে চাৰিও পিনে।\nযেনেকুৱা সাজিছিল বৃন্দাবনে।\nনতুন ফল, নতুন ফুল আহিল চ'তৰ মাহত\nমালা পিন্দায় ধেনুৰ ডিঙিত\nৰঙালী বিহুৰ দিনত।\nৰঙালীয়ে আদৰিলে নতুন বছৰ\nআনন্দত নাচিছে মোৰ মোন\nপথাৰ ভৰা ধননীত\nধানৰ পাত দেউ দি নাচে\nনচাই মোৰ উৰুণী।\nসূৰ্য্য কিৰণ হাঁহিলে, বতাহ এষাৰ গালে\nপ্ৰকৃতিয়েও এপাক নাচিলে\nইমান আদৰ আমাৰ বিহুটি\nথাকিব নোৱাৰোঁ নাপাতি।\nনতুন ফলে, নতুন পাতে\nসজাইছে গছৰ ডাল\nদুঃখ নাথাকে বিহুৰ দিন\nআহিছে ৰঙালী বিহুৰ কাল।\nভাবিছোঁ আমি কৰিছোঁ আমি\nজীৱনটো মোৰ সুখৰ খনি\nভবাটো মিছাঁ কৰাটো মিছা।\nজীৱনটো যেন পঁখিলাৰ কণী।\nকিমান গঢ়িলোঁ কিমান সাঁচিলো\nএই ধৰাৰ মাজত\nখাইবই পলুৱে ঘূৰে যেনেকৈ\nএৰিলোঁ ধৰা তৰিলোঁ সংসাৰ\nপ্ৰৱেশিলো অন্ধকাৰ ঘৰত\nপলুৱে সজাই ললে বিদায়\nনিজৰ নোমৰ সহায়তা\nবিচাৰ শেষত পাও পূণ্যত\nমিলিব নতুন জীৱন\nএৰিলে পলুৱা হ'ল পখিলা\nপালে আঁচল জনম।\nএই পৃথিৱী এই স্মৃতি\nধুলি বালিৰ খেল\nমৰিচিকাৰ পৃথিৱী নহয় পৰ জনম হয়\nজীৱনৰ আঁচল মেল।\nবন্ধুৰ ঘৰ যাওঁ বুলি\nনাম লগালো বেলেগ,\nগৈ এঠাইত থাকিম মই\nযদিও সময় অলেখ।\nতেওঁৰ ঘৰত যোৱাৰ পথত\nপাৰ এখন নদী,\nসি নাই ঘৰত, দেখা কৰো অলপ\nসময় আছে যদি।\nপঠাই দিলে নিজে আহি\nতেওঁৰ পথৰ সোতত,\nসাক্ষাৎ কৰিব সময়ত আহি\nনাহিল সি মোৰ লগত।\nনদীৰ পাৰে পাৰে\nবালিৰ লগত পানী ধৰি\nবনাইছে এখন দীঘল পথ\nচলাই ডাঙৰ ঘাড়ী।\nপথে পথে আহি আহি\nশেষ হ'ল পথৰ মূৰ\nসমূখত পানী আকৌ পৰিল।\nমাত দিওনো ধৰি কোন সুৰ?\nঅচিন পথে এজন আহিল\nআমাৰ কাষ চাপি\nযাব পাৰিবা এইফালে দি\nপানী আছে তথাপি।\nবালি গুচাই থাক আগুৱাই\nদোষ নাই যানৰ\nসকলো যে আশা মোৰ\nসপোন মোৰ মনৰ।\nআদৰি জনাই পালো ঠাই।\nথাকিম যত আলহি হৈ\nআচলতে যাম বন্ধুৰ ঘৰ\nভাবি আছোঁ মই।\nভাল পাওঁ গোলাপৰ পাহি,\nদেখিবলৈ ধুনিয়া বুলি।\nকিন্তু, তাক বিশ্বাস কৰাটো ভুল!\nকেতিয়া যে সি শুকাই\nমাটিত খহি পৰে.....!\nভালপাওঁ আকাশৰ মেঘ।\nমোৰ হৃদয়ত বৰষুণ দি\nবসন্ত কঢ়িয়াই আনে বুলি।\nকিন্তু, তাক ভৰসা কৰাটো ভুল!\nকেতিয়া বৰষুণ আহিব?\nআকৌ আহি বাৰিষা কৰি\nঅতল তল কৰে মোৰ হৃদয় বাগিচা।\nভালপাওঁ নদীৰ পানী।\nফেনাই উঠে বগা বগা কপাহৰ দৰে৷\nনদীৰ মাজে মাজে বতাহৰ কৱত\nঢেউ উঠে নদীৰ মাজত।\nকিন্তু তাক আপোন কৰাটো ভুল।\nকেতিয়া যে সি নিজৰ ঘৰখন\nভাঙি লৈ যায়......!\nবিদ্ৰোহৰ বহ্নিমান মণিৰাম দেৱান\nহাঁহি মূখে আহুঁতি দিলা তোমাৰ প্ৰাণ।\nতোমাৰ মাটিত তোমাক বন্ধী কৰি\nৰাখে কোন দুঃসাহস, কোন আছিল?\nঐ পিত্তহীন মানৱৰ ষড়যন্ত্ৰ সহিব নোৱাৰি।\nতোমাৰ দুখে বন্ধ কৰিলেও যদি\nকোনে আনি দিব তোমাৰ প্ৰাণ?\nস্ব-দেশ উদ্ধাৰ তুমি মণিৰাম দেৱান।\nআমি অতি লোভনীয়,\nলোভ মোৰ দেশৰ প্ৰতি,\nতোমাৰ লগত নোৱাৰে বুলি\nতোমাক স্বাধীনতাৰ পুৰষ্কাৰ দিব,\nদেখালে মিচাঁ প্ৰতিশ্ৰুতি।\nআসন্ন মৃত্যুৰ বজ্ৰাঘাত বাতৰি পাই\nমনত কিঞ্চিৎমানো বিচলিত নহলা\nবৰং, “জন্মিলে মৰিব লাগে”\nএই কথাৰে তুমি বুজালা।\nতোমাক চাবলৈ গৈ থকা দুখীয়া\nদেখা পাইছিল বুকুত আগুন লৈ\nআছিলা হে গোলাপৰ পাহি হৈ\nবৈছিল বুকুত ফাগুনি নদীৰ নিচিনা কৈ।\n২৬ ফেব্ৰুৱাৰী, বাজিল পুৱা ৯ দণ্ড\nতোমাৰ জীৱনৰ লগতে\nঅসম কৰিছিল খণ্ড খণ্ড।\nকোনোবাই হিয়া-মুৰ কান্দিছিল।\nকোনোবাই হা-হুমনিয়া কাঢ়িছিল।\nকোনোবাই কষ্ট পায় বুলি নাহিছিল।\nউজ্জ্বল বেলি উঠা দিন।\nহঠাৎ আকাশত ছানি পৰিল।\nকলা কাপোৰ মূৰত পিন্ধি\nফাঁচিৰ মঞ্চত থিয় দি\nগাইছিলা জীৱনৰ জয় গীত,\nজীয়া শৰীৰ মৰা হৈ\nবাগৰি পৰিল মাটিত।\nগুচি গ'ল তোমাৰ প্ৰাণ।\nবিদ্ৰোহৰ বহ্নিমান মণিৰাম দেৱান।\nবৰষুণ শেষত মেঘৰ দেশত\nবেলি হাঁহে মিচিকি\nসোনালী পোহৰ লাগিল বেৰত\nজ্বলি উঠিল জিলিকি।\nবিলৰ পাৰত ওখ পথত\nচৰি আছিল ছাগলী\nসৰ্ণ বৰণ সূৰ্য্য কিৰণ\nখাইছিল সি বুটলি।\nক'লৈ গ'ল ডাৱৰ গুচি গ'ল জাবৰ\nমুকুতা এৰিলে কচুৰ পাতত\nআনপিনে আছে ৰৈ ক্ষন্তেকীয়া হৈ\nবিজুলী মাৰে কল পাতত\nনাহিব দুনাই এই গধূলিৰ সময়\nজগত হৈছে কহিনূৰ\nআনন্দ লৈ যাওঁ পাহৰি\nদূৰ বহু দূৰ।\nৰজনী মাজেৰে ঘূৰি ফুৰোঁ\nস্বদেশৰ মাটিত বিদেশীগামন\nহলো বিদেশী মই।\nআজি পাহৰি গল নিজৰ সন্তান\nঅন্ধ হল মাতা\nবেয়া নয়ন বেয়া দৃষ্টি\nবংশ কৰিছে কেতা!\nপৰাধীন গন নিৰহ জন\nজী আছে নিৰাহাৰ হৈ।\nকোন জাতি নাছিল এই দেশত\nকব পাৰিবনে ঐ?\nডালৰ লগত পাত আনিলে।\nদোষনো হয় কাৰ?\nডাল আহিছে পাত আহিছে\nতথাপি মন বেজাৰ।\nনিজৰ ভূমিত বেৰ লগানে\nঅধীন হয় তাৰ\nআমি আছো স্বদেশৰ আঁৰত\nস্বদেশ এইটো আমাৰ।\nযিমানেই যাওঁ তোমাৰ বুকুদি পাৰ হৈ সিপাৰ\nশতবাৰ দেখিছোঁ তথাপি হেপাহ বাৰে বাৰ।\nতোমাৰ দুকাষে থিয় দি থকা দুপাৰ\nমনোমোহাকৈ সজালে কোন কাৰিগাৰ?\nতোমাৰ বুকুত ভালপোৱাৰ বিৰহৰে জলে\nপাৰ লগত কথা হয় তলে তলে।\nনুশুনিলে সেই পাৰৰ কথা\nকলে যে কিমান বাৰ\nঅলপ অলপকৈ খুলি ললে যি আছিল তাৰ।\nকান্দোতে কান্দোতে আগুৱালে অসহয় কণাবালি\nঅৱশেষত দেখা হলগৈ সাগৰৰ তলি।\nকিমান দিনৰ কিমান পাখি বহিছিল যি ঠইত\nনিষ্ঠুৰ জলৰ ঢেউত ভাঙি গল নদীৰ বুকুত।\nসেই পাৰত আছিল কঁহুৱাৰ বন ঝাটি\nজীৱন আছিল সিহঁতৰ সেই পাৰৰ মাটি।\nপৰিষ্কাৰ আকাশত নিৰ্মূল বতাহত\nউৰিছিল নানা ধৰনৰ পাখি নানা সাজত,\nসেই দেখি দুখময় পাৰ হাঁহে আনন্দত।\nআশা মোৰ সপোন মোৰ\nযাওঁ বুলি বন্ধুৰ ঘৰ,\nআগতে ভাৱিছিলোঁ সেই কথালৈ\nআশায় পাৰ হ'ল বছৰ॥\nনেদেখালে বন্ধু মোৰ আপোনৰ আপোন,\nভাৱিলোঁ মই কেনেকৈ\nগঢ়াও মোৰ স্বপন!\nখবৰ পাওঁ, বন্ধু লৈ আছে তাৰ ঘৰত\nমই ভাৱি থকা মিছাঁ আশা\nকিয় লও মোৰ মনত?\nভাৱিছোঁ যদি সফল হম এদিনত।\nভালপাওঁ বুলি দেখিম তাৰ ঘৰ\nনলেও সি, যাম মই তালৈ,\nনিজৰ আশা দুখেৰে হলেও\nযদি আনিছোঁ মোৰ মনলৈ।\nদেখিলোঁ মই স্বপনৰ বস্তু\nনেদেখলে তেওঁ নিজে,\nভাল সময়ত উপস্থিত হ’লে\nভাল পাব খোজে।\nআৰু কিমান দিন?\nকিমান দিন থাকিবা মোক এৰি\nকিমান দিনৰ পন কৰিছা\nতোমাৰ সুখৰ সৰু জীৱনটো\nৰাস্তাৰ কাষত নদীৰ পাৰত\nযিটো ভাহি উঠিছিল\nসিদিনা যোৱাৰ সময়ত\nভাবিলে চকুলো চলচলীয়া হৈ\nসেই ঘাটত গৈ\nতোমাৰ আশাত থাকো\nনদীৰ ফালে মূখ ঘূৰাই আছিলা ৰৈ॥\nচোৱা না , সিদিনাৰ ফটো।\nআছে যদি তোমাৰ কাষত\nপৰ্বতৰ সমান দুখলৈ\nকোন বা থাকে সুখত?\nবহুদিন পিছত আজি হৃদয়টো\nবেছিকৈ তোমাক মনত পেলাইছে।\nহঠাৎ তোমালৈ হিয়া ভৰা ভালপোৱা\nযাঁচিবৰ মন গৈছে।\nমাজলৈ সিমান মন কৰা নাই\nকিন্তু আজি কি হল?\nহয়তো আজি ব'হাগৰ পশত\nমোৰ হৃদয়ত বসন্ত কঢ়িয়াই আনিছে\nতোমাক ভালপোৱা দিবলৈ।\nমনত পৰিছে তোমাৰ সকলো স্মৃতি\nমনত পৰিছে তোমাৰ লগত থকা\nসুখ দুখৰ প্ৰতিটো মুহূৰ্ত।\nহঠাৎ আজিৰ এই বসন্তৰ বাবে।\nপ্ৰাকৃতি সৌন্ধৰ্য্যৰে সজাইছে।\nএপাহ কপৌ ফুলেৰে।\nচোৱা চোৱা, পৃথিৱী আজি নৃত্য কৰি আছে\nস্বাগত জনাই আজি ব'হাগৰ মালাৰে,৷\nআজি ব'হাগৰ এই ধুমুহা বতাহে\nমোৰ হৃদয় চুই চুই যায়,\nমোৰ বুকুৰ ভিতৰত ঘন্টা বাজিলে\nতুমি হেনো বাতৰি নাপায়?\nআজি ব'হাগৰ বৰষুণেৰে\nপৃথিৱী গা ধুই ললে\nসেউজীয়া শাৰী পিন্ধাই\nকপৌফুলৰে তোমাক সজাই\nকুলিৰ গীত এটাৰে নচুৱাই।\nতোমাক লৈ যাম\nফুল দুপাহি ফুলি আছে\nআৱৰি ৰাখিছে কাঁইটেৰে\nআনি দিব পাৰো তোমাক\nহিয়া ভৰা মৰমৰে।\nতোমাক লৈ যাম মেঘৰ দেশত\nমেঘে উৰাই লৈ যাব আমাক\nৰঙা নীলা পৰি আৰু,\nতোমাৰ মোৰ স্বপনৰ দেশত।\nতোমাক লৈ যাম জোনাকীৰ দেশত।\nৰাতিৰ অন্ধকাৰত নিজে জ্বলি\nলাজ মনে তোমাৰ মৰম চাই\nসুভাষ দিব তুলি।\nতোমাক লৈ যাম ফুলনিৰ বাগিচাত।\nতোমাক চাই কলিবোৰে গুচাই,\nখৰ দৰ কৈ ফুটি উঠিব।\nফুলৰ লাগিব তোমাৰ দেখা পাই।\nতোমাক লৈ যাম সাগৰৰ পাৰত ৷\nজলচৰ জীৱ বোৰে পাৰলৈ আহিব\nপানীয়ে ডাঙৰ ডাঙৰ ঢেউ উঠিব\nতোমাৰ গা চুৱলে।\nএক আছিল ককা-আইতা\nআছিল গৰু হাল,\nসুখ শন্তিৰ জীৱন লৈ\nচলি আছিল ভাল।\nদিনৰ ভাগত কাম কাজত\nককাৰ জীৱন যায়,\nৰাতি হ'লত ভাগৰ শৰীৰ\nবিছনাত গৈ পায়।\nহঠাৎ এদিন ৰাতিপুৱা\nককাই দেখিলে হায়,\nগৰু হাল কেনেবাকৈ\nগোহালীত দেখোন নাই।\nশুই থকা ককা যেতিয়া\nসেই সময়ত চোৰে আনিলে\nককাৰ কপালত কাল।\nশূন্য হাতে, দুখ মনে\nককানো কি কৰে,\nককা-আইতা হাত ধৰি\nঅনাই বনাই ফুৰে।\nভাৰতৰ মহাৱলী তুমি\nজানেনো কিমান জন?\nদেশত নাই স্বদেশৰ নাম\nবিদেশী তেওঁৰ আপোন।\nমহৎ তোমাৰ মানৱতা৷\nচিন্তাৰ অসীম সীমা\nগৈছিল যদিও চীনলৈ\nউভতি কিয় নাহিলা?\nসিহঁতৰ জীৱনৰ বাবে\nনিজকে আহুতি দিলা\nসেই জাতি আজি\nভাৰতৰ তেজ কৰিছে নীলা।\nদেশৰ বিদ্যা দেশত নাই\nভাৰতৰ কং-ফু আজি\nতুমি কি জানা?\nতোমাৰ দেশক আজি খঞ্জৰ মাৰিছে\nঐ তোমাৰ বিদ্যাৰ শত্ৰু\nযি তুমি নিজক নিদি\nকলাৰ লগত জীৱন মৃত্যু।\nসিহঁতৰ সাৰ্থৰ বাবে\nপালন কৰিছিল ধৰ্ম\nভাৰত সন্তান তুমি\nমানুহ জনৰ বহুত দুঃখ!\nনিতৌ সাক্ষৎ হয় বজাৰ যোৱাৰ বাটত।\nতেওঁৰ মুখলৈ চালে লাগে যেন বহু বেদনা মনত।\nগা লৈ চালে লাগে যেন বহু কষ্ট সহ্য কৰিব লগা হয়।\nগাৰ ছালবোৰ অলপ অলপ কৈ খাইছে এটা নিকৃষ্ট ৰোগে।\nকাপৰ কানি তেনেই লেতেৰা।\nক'ত থাকে, কি খায়, কি কৰিছে, ক'লৈ গৈছে?\nসেই ক্ষেত্ৰেত কোনোৰেই ভ্ৰক্ষেপ নাই।\nতেওঁ মাথো এটা কথা হে জানে।\nএখন পেট আছে।\nসেই পেটৰ বাবে অনাই বনাই ঘুৰি-ফুৰিছে নিতৌ।\nকিন্তু কাম টো যেন সহজ?\nসমাজে এনেই খাবলৈ দিয়েনে?\nসমাজৰ গালি শপনি, মাৰ খাই আগুৱা গৈ আছে দুঃখৰ জীৱন।\nতথাপি মনত শান্তি!\nহাঁহি থকা দেখা যায় মাজে সময়ে।\nবিষয়টো ভাৱিবলৈ টান লাগে।\nইমান দুঃখৰ মাজতো নিজে কেনেকৈ শান্তি পায়?\nনে তেওঁ ভাৱি লৈছে; এয়াই জী-ৱ-ন?\nবগা বগা কপাহৰ দৰে\nউৰে গধূৰ পানী,\nইমূৰৰ পৰা সিমূৰ লৈ\nআছে পৃথিৱী আৱৰি।\nউৰনীয়া সাগৰ তুমি\nপানীৰ সীমা নাই,\nবিশাল পৃথিৱীৰ পিয়াগ গুচাই\nতোমাৰ পানী পাই।\nৰ'দ দিয়া বেলি মামা\nলুকায় তোমাৰ আঁৰত,\nতুমি যে এখন গতিশীল\nজ্ঞান নাই তাৰ মূৰত।\nৰঙ বিৰঙ চিত্ৰ সাজি\nনিজকে যোৱা পাহৰি,\nইমান সুন্দৰ ডেউকা মেলি\nকলৈ যোৱা আঁতৰি?\nপূৱলীয়া বেলিৰ পশ্চিম ফালে\nমোৰ এখন সুন্দৰ গাঁও,\nসুখ শান্তিৰে ভৰপুৰ, বেদনাহীন\nএনে শোভানো ক'ত পাঁও?\nচকুফুৰাই চালে ধৰালৈ\nদেখা পাঁও মোৰ গ্ৰাম্যভূমি,\nগছ গছনিৰ সেউজীয়া ৰং\nপথাৰ উপচা ধাননি।\nপচিমৰ মুক্ত আকাশত\nডাৱৰে লুকাভাকু খেলে,\nআনফালে ৰঙচুৱা ৰামধনু\nস্থিৰ পানী, নিৰব মনে\nতুমি সৰু বিল,\nকি ভাবিছাঁ, কি কৰিছাঁ\nৰাখিছাঁ কিহৰ মিল?\nস্বাধীন দেশৰ মুক্ত জনগন আমি।\nস্বাধীন পোৱাৰ স্বাধীকাৰ আছে আমাৰ\nতথাপি পোৱা নাই।\nকোনে এই ভূমিত তেজৰ নৈ বোৱাইছিল\nসোণৰ টুকুৰাটো সেই নৈ পাৰ কৰি\nকাৰ হাতত তুলি দিছিল?\nসোণটো লৈছে, কিন্তু আমাক সেই তেজৰ নদীত\nলাঞ্চনাৰ নাৱত গতাই দিলে\nমই সেই অসহায় নাৱত থিয় দি আছোঁ।\nআই তোমাৰ কথা, সুৰ, তোমাৰ চলা পথটো\nমোৰ আমনি নালাগে। মই হও তোমাৰ সন্তান।\nতোমাৰ সন্তানবোৰৰ এটাই উপাধি পাব লাগে।\nনাই, বিচৰা নাই মই ভেদাভেদ\nতথাপি পেলাই থলে এভাগত!\nমই উৎকণ্ঠৰে কব বিচাৰিলোঁ যে\nএইটো আমাৰ শংকৰ-আজানৰ দেশ।\nৰাজনীতিৰ নাম লগাই বিৰাট কলা ব্যৱসায় চলাইছে\nদেশ, জনগন লৈ ব্যৱসায় কৰাটো ঠিক নহয়।\nসেই কথা কোনে কাক বুজাব?\nআমি সকোলোৱে যেন একে নাৱৰে যাত্ৰী!\nসেৱালী ফুলকলিৰ দৰে আবদ্ধহৈ আছিলোঁ\nবতাহৰ প্ৰেম, ৰ'দৰ মায়া, বৰষুণৰ মৰমৰ হেঁচনীয়ে\nমোক থাকিব নিদিলে।\nথাকিব নিদিলে মোক স্বৰ্গপুৰত ৷\nলাহেকৈ পাত মেলি উলিয়াই আনিলে\nএই বিচিত্ৰময় জগতত ,\nয'ত বহুৰূপি দৃশ্যৰে ভৰা।\nতাৰ মাজত তোমাৰো এখন চৰিত্ৰ।\nসময়ৰ গতিত তোমাৰ হেনো আমনি লাগিছে?\nআমনি লাগিছে এই ধৰাৰ নিয়ম?\nমোৰ এই জীৱন চলা পথটো তুমি বেয়া পাইছা নেকি?\nআজি এদিন দুদিনকৈ সপ্তহ মাহলৈকে পাৰ\nহব ধৰিছে কোনো বাৰ্তা নোহোৱাকৈ।\nকিয়,...? কিয় হৈছে,....?\nমিছাঁ আশা আশাঙ্ক, মিছাঁ স্বপন দেখা\nআজি পাহৰি যাব ধৰিছোঁ।\nএইটো কি জীৱনৰ হাল?\nআজি অন্ধকাৰৰ মাজত\nপূবালীয়া পাল তুলি দিছো বলিয়া বতাহৰ সোঁতত।\nলৈ গৈ আছে, গৈ আছে,......\nবসন্ত দেখিবা যদি\nআহিবা বহাগৰ মাহত\nবতাহ-পানীৰ প্ৰেম চাবলৈ\nযাবাগৈ সাগৰৰ পাৰত।\nনদীৰ খং চাবলৈ যাব\nদুঃখীয়া নদীৰ পাৰত।\nবালিৰ লগত মিলিব হলে\nযাও কোনোবা চ'ৰত।\nসূন্দৰ্য্য চাব বিচাৰিলে\nফুলপাহিক আপোন কৰক।\nআকাশ চাব বিচাৰিলে\nচৰাইৰ দৰে উৰক।\nপ্ৰেমৰ গীত শুনিবলৈ\nকুলি চৰাইক লওক।\nদুঃখৰ বাৰ্তা শুনিব হলে\nপৰ্বতৰ শিলক সুধোক।\nবিলাসী জীবন দেখিব যাব\nদুঃখৰ সংসাৰ দেখিবলৈ হলে\nগঢ়াখহনীয়া ৰাইজক চাওক।\nবন্দী জন্তুৰ দুঃখ বুজিবলৈ\nকাৰাবৰণ কৰা জনক সুধোক।\nহিয়া ভাঙাৰ দুঃখ বুজিবলৈ\nপ্ৰেম কৰি চাওক।\nমন বিৰহাগ্নি কুলি তুমি\nআহিছা বসন্তৰ প্ৰেমত\nকোনেনো শুনে তোমাৰ গীত,\nলয়নো এবাৰ মনত?\nবলিয়া হ'ল বৃক্ষ-লতা\nহিয়া উজাৰ কৰি\nশুনিব তোমাৰ মিঠা সুৰ\nগোটেই বসন্ত জুৰি।\nচিঞৰিছে দিনৰ ভাগত।\nমাজে মাজে ৰাতিত\nঅকলশৰীয়া কুলি তুমি\nবন্ধু নাই মানৱ জাতিত।\nকুউ কুউ শুৱলা মাত শুলি\nটোপনিত সাৰ পাই।\nক'লা বৰণীয়া কুলিলৈ\nপ্ৰেমৰ গীত এষাৰ গাই।\n"https://as.wikisource.org/w/index.php?title=বনেৰ_মৰে_চ%27ৰা_কবিতা&oldid=142913"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ৩১ আগষ্ট ২০২১ তাৰিখে ১৯:৩২ বজাত সলনি কৰা হৈছিল।


সফল ব্যৱসায়ী শ্ৰীঅলকেশ ভাগৱতীৰ জীৱনৰ এটা দিন – অভিজিত কলিতা – ফটাঢোল\nমায়দিয়া ভ্ৰমণৰ লটি-ঘটি – অঞ্জলি গগৈ বৰগোহাঞি »\nউচ্চ মানৰ ব্যংগ। পঢ়ি ভাল লাগিল।\n—কিবা এটা মনত পৰি গ’ল। উদাহৰণ আৰু বহুত আছে। বৰ সুন্দৰ ব্যংগ।\nএই ব্যৱসায়ৰ বাবেই এদিন অসমীয়াক ইতিহাসে হাঁহিব। এই ব্যৱসায়ৰ লাল বাতি জ্বলক।\nবৰ গধূৰ চিন্তাৰ দৌৰ। উন্নত মানদণ্ডৰ। ভাল লিখিছে আপুনি……\nAgain Fantastic one\nভাষা নাই দেই কিবা কোৱাৰ৷দীঘল চেলাম এটা দিলোঁ\nঅলপ আঁতৰি বহচোন তই। মোৰ কেতিয়াবা খং উঠি যাব, চৰ মাৰি দিম। যা দূৰত গৈ বহ।”\nএইবাৰ মোৰ সঁচাকৈয়ে খং উঠিল, কি অসভ্য মানুহ। কিবা এটা ছবিয়ে আমনি কৰিলে৷ অতি উন্নত মানৰ ব্যংগ\nটুপী খুলি দিলোঁ৷ (y)\nতামাম লিখিলে দাদা।চাও অলপ আতৰি দিয়ক\nকমেন্ট কৰিবলৈ ভাষা নাই।\nদাদা, কি লিখিম, ৱৰ্ডলেচ।\nবঢ়িয়া দাদা,তীব্ৰ ব্যঙ্গ।\nসুন্দৰ ব্যঙ্গ ৰচনা । পঢ়ি বৰ ভাল লাগিল ।\nবাঃ! কি ব্যংগ! চেলুট দিলোঁ৷\nOne more question “Why you are not contesting election even after formingapolitical party”\nকি ধাৰাল! ৰেপি দিছে একদম।\nএনেকুৱা লেখাই ‘ফটাঢোল’ক অনন্য মাত্ৰা প্ৰদান কৰিছে।\nভাষাই বিচাৰি পোৱা নাই ৷ মজ্জা লাগিল পঢ়ি\nভাল লাগিল পঢ়ি ৷ এই ব্যৱসায়ে আমাক কিদৰে ঠগি আছে জলন্তভাৱে প্ৰকাশিত হ’ল ৷\nসুন্দৰ লিখনি। উচ্চ মানৰ ব্যংগ। এনে ব্যৱসায় ৰ জৰিয়তে কিছুৱে উন্নতি লাভ কৰিব পাৰিছে যদিও সাধাৰণ লোকে কিছু বিষয়ে জানিব পাৰে।\nসচাঁকৈয়ে অসমত আন্দোলনো এটা অতি লাভজনক ব্যৱসায় ! ময়েই সাংবাদিকতাৰ পথ দেখুৱাই দিয়া এজন ‘ছাত্ৰনেতা’ই বহু বছৰ তেনেকৈয়ে পৰিয়াল পুহি আছিল ।\nAbhijit daa Moja lagil…\nসুন্দৰ ব্যংগ লিখিলে\nভাল লাগিলে পঢ়ি , আপোনাৰ লিখনিৰ জবাব নাই । আপুনি উল্লেখ কৰা ব্যৱসায়টো বৰ্তমান অসমত প্ৰত্যক্ষ আৰু পৰোক্ষ ভাৱে বহুতেই কৰি আছে কিন্তু মেকুৰীৰ ডিঙিত টিলিঙা কোনে বান্ধিব ?\nভাল লাগিলে পঢ়ি , আপোনাৰ লিখনিৰ জবাব নাই । আপুনি উল্লেখ কৰা ব্যৱসায়টো বৰ্তমান অসমত বহুতেই প্ৰত্যক্ষ বা পৰোক্ষভাৱে কৰি আছে কিন্তু মেকুৰীৰ ডিঙিত টিলিঙা বান্ধিব কোনে ?\nআৎসা, মানুহজন মানে The অলকেশ ভাগৱতী দা আছিল ।\nমজা মজা, বহুত কনচেপ্ট যুগ যুগান্তৰলৈ ক্লিয়াৰ হৈ গ’ল\nঅতি উন্নত মানৰ ব্যংগ। পঢ়ি বৰ ভাল পালো।\nঅতি উচ্চ মানদণ্ডৰ লিখনি। বাস্তৱক সাংঘাতিকভাৱে উদঙাই দিছে। পঢ়ি যাওঁতে বাস্তৱত দেখা কিছুমান মানুহৰ কথা-কাণ্ডবোৰ মনলৈ আহি থাকিল। অশেষ ধন্যবাদ।\nবাপৰে তামাম৷ বহুুত ভাল লাগিল\nবাস্তৱ ব্যঙ্গ | পঢ়ি উপকৃত হ’লো |\nJyoti Raj Goutam\nBhal lagile dei..\nএনেও অসমীয়া মানুহৰ এটা হীনমন্যতা আছে, সকলোৱে আমাক এনিটাইম শোষণেই কৰি থাকে বুলি ভাবে । – গাত লাগি যোৱা আল্টিমেট সঁচা কথা । লেখনিটোও খুব ভাল লাগিল ।


খিৰিকীৰে দেখা আকাশখন - ২ - Prangon\nধীৰে ধীৰে শীত নামিছে। আনবাৰৰ দৰেই এইবাৰো। বন্যাই আলমাৰীৰ এচুকত ভৰাই থোৱা গৰম কাপোৰ বোৰ উলিয়াই আছে। যোৱা বছৰ এই পৃথিৱী এৰি যোৱা মাকৰ চোৱেটাৰবোৰ , ৰং-বিৰঙী শ্বলবোৰ সামৰি থোৱাৰ ভাগেই আছে। বন্যাই লাহে-লাহে কাপোৰৰ জাপটোৰ ফালে হাতখন আগবঢ়াই নিলে। ইমান চেঁচা! সেইদিনা বগা কাপোৰখনৰ ফাঁকেৰে অকণমানকৈ ওলাই থকা মাকৰ চেঁচা হাতখন স্পৰ্শ কৰোঁতে তাইক যেন পৃথিৱীৰ সমস্ত শীতলতাই হেঁচা মাৰি ধৰিছিল। তাই লৰচৰ কৰিব নোৱাৰাকৈ জঠৰ হৈ পৰিছিল।সেই চিতাৰ জুইকুৰাও আছিল বৰফতকৈ চেঁচা। তাৰ কাষত ৰৈ থাকোঁতে বৰফৰ কণাবোৰে যেন হানি-ঘুচি থকা-সৰকা কৰিছিল তাইক।\nগৰম চাহ একাপ হাতত লৈ তাই বাৰাণ্ডাতে বহিল। দেউতাক অফিচৰ পৰা আহিবৰ সময় হৈছে। অৱশ্যে কিবা কাম থাকিলে পলমো হ’ব পাৰে।বন্যাৰ সমুখত শীৰ্ণ লঠঙা গছবোৰ। মাটিত পৰি থকা ফুলৰ পাহিবোৰে দুনাই ফুলি উঠিব নোৱাৰাৰ কথা বাৰে বাৰে মনত সোঁৱৰাই দিছে। তথাপি অপেক্ষা বসন্তৰ। বসন্তৰ আশাৰেই পাৰ কৰা যায় শীতৰ যাতনা। এইবাৰৰ শীত তাইৰ বাবে বিলাস নহয়। স্মৃতিবোৰে পুৰণি বিষৰ দৰে ওক দিছে।এইবাৰ শীতত গাহৰিৰ মাংস নাই, কম্বলৰ তলত সোমাই ” মাছটেংগ” (mustang) অথবা “লিটল ৱ’মেন” ( Little Women)ৰ দৰে চিনেমা চাই সিঁহৰিত হোৱাৰ অৱকাশ নাই। এই শীতক নীৰাৰ একাকীত্ব আৰু নিসংগতাৰ ঋতু যেন অনুভৱ হ’ল… অথবা অপেক্ষাৰ….. !\nতাইৰ মনত পৰিল চাৰিবছৰ মান আগেয়ে জুলাই মাহৰ কোনো এটা উৎকত গৰম দিনত মাকক লৈ তাই গুৱাহাটীলৈ আহিছিল। মাকৰ অৱস্থা গুৰুতৰ আছিল। হেমোগ্ল’বিন ৪.৩ লৈ নামিছিল। খালেই বমি হৈছিল। পেটত পানীৰ বাহিৰে একো ৰোৱা নাছিল। থাইৰড,ইউৰিক এচিড সকলো অভাৱনীয় হাৰত বাঢ়ি গৈছিল। তেজ কমিছিল বাবে ঘৰৰ ওচৰৰে হস্পিতেলখনত দুই ইউনিট তেজ দিয়া হৈছিল মাকক। ঘৰলৈ আহি তেজ নাইকিয়া হোৱাৰ বাবে কলডিল, কচুশাক, কাচকল আদি খুব খাবলৈ দিয়া হৈছিল। লগতে বিভিন্ন ফলমূল, গাখীৰ আদিও খোৱা হৈছিল। কিন্তু যিয়েই খাইছিল অলপ পিছতে বমি হৈ ওলাই গৈছিল। মাকৰ অৱস্থা দিনে-দিনে বেয়াৰ ফালে ঢাল খাবলৈ ধৰিলে। কিন্তু মাকে তাৰ মাজতো ঘৰৰ কাম-কাজবোৰ যিমান পাৰে কৰি গৈছিল। ইফালে নিজৰ চাকৰিটো আছেই। মাকক ওচৰ-চুবুৰীয়া, সহ শিক্ষক সকলোৱে এবাৰ গুৱাহাটীলৈ গৈ ভালদৰে দেখুৱাই আহিবলৈ বাৰে-বাৰে কৈছিল। কিন্তু ঘৰখন এৰি গুৱাহাটীলৈ ইমান দিনৰ বাবে যোৱাৰ কথা তাইৰ মাকে ভাবিবই পৰা নাছিল। দেউতাকৰ খোৱা-বোৱা, বন্যাৰ স্কুল, নিজৰ চাকৰি। বছৰটোত বাৰ দিনহে ছুটি পোৱা যায়। তাতে দুমাহমান আগতে বন্যাৰ পেহীয়েকৰ বিয়াৰ বাবে পাঁচদিন ছুটী লৈছিল। তাতকৈ ডাঙৰ কথা বন্যাৰ দেউতাকক সকলো বস্তু সঠিক সময়ত আৰু সঠিক ঠাইত লাগিব। অকণমান হেৰ-ফেৰ হ’লেই লাগি যাব পাৰে হুলস্থূল। তেওঁৰ কাপোৰ-কানি ধুই ইস্ত্ৰি কৰি আলনাত থ’ব লাগিব। তেওঁ হাত মেলোতেই ঘড়ী, পাৰ্চ, ফোন সকলো পাব লাগিব। নীৰাই সেইবছৰ হাইস্কুল শিক্ষান্ত পৰীক্ষাত অৱতীৰ্ণ হ’ব। এইটো বছৰ জীৱনৰ যথেষ্ট গুৰুত্বপূৰ্ণ বছৰ। বন্যা পঢ়া-শুনাত ভাল। স্কুলখনে তাইৰ পৰা ভাল ফলাফল এটা আশা কৰিছে। গতিকে এনেকুৱা সময়ত নিজৰ কথা চিন্তা কৰি গুৱাহাটীলৈ যাবলৈ তেওঁৰ মনে নক’লে।\nৰাতিবোৰ চিন্তাত পাৰ নোহোৱা হৈছিল। বন্যা আৰু মাকে ওচৰ-পাজৰে পোৱা প্ৰায় সকলো ডাক্তৰকেই দেখুৱালে। কিন্তু সৰু সৰু ঠাইবোৰত ইউৰোলজিষ্ট বা নেফ্ৰ’লজিষ্ট পোৱা নাযায়। যিজন ডাক্তৰকেই দেখুৱাইছিল তেৱেঁই মাত্ৰ অতি সোনকালে গুৱাহাটী লৈ গৈ ভাল ডাক্তৰ এজনক দেখুৱাবলৈ কৈছিল। দেৰি কৰি থাকিলে পিছত ডাঙৰ বিপদ হ’ব পাৰে বুলিও কৈছিল। মনত অহৰহ সংশয় লৈ বুকুৰ মাজেৰে পাৰ হৈছিল প্ৰতিটো উশাহ-নিশাহ। তাইৰ মাক যেন লেহুকা গছৰ ভাগি পৰো পৰোকৈ লাগি থকা ঠুনুকা ডাল এটা। ৰাতি বিচনাত বন্যা আৰু মাকে এইবোৰ কথাকে পাতি পাতি টোপনি গৈছিল। কথাবোৰে লতাৰ দৰে পাক খাই খাই আৰু বেছি জয়াল কৰি পেলাইছিল নিমাওমাও ৰাতিবোৰক। বন্যা শুই যোৱাৰ পিছতো বহু সময়লৈকে মাকৰ টোপনি নাহিছিল। বন্যাই কিতাপ-পত্ৰ বান্ধি নি তাতো যেনে-তেনে পঢ়িব বুলি মাকক আশ্বাস দিছে। তাইৰ মতে মাকৰ চিকিৎসাৰ বাবে তাইৰ এটা বছৰ নষ্ট হ’লেও তাইৰ একো আপত্তি নাই। বন্যাৰ কথাবোৰত মাকে সাহস পায়। এই অকণমানি ছোৱালীজনীয়ে যেনেকৈহে কথাবোৰ কয় তাই যেন সকলো জানে, সকলো চম্ভালিব পাৰে! কিন্তু বন্যাৰ দেউতাক! তেওঁ বেমাৰ সংক্ৰান্তীয় কিবা কথা ওলাব পাৰে বুলি কিছুদিনৰ পৰা বেছ গহীন হৈ আছে আৰু ব্যস্ততাৰ অজুহাতেৰে এই সকলো কথা-বতৰাৰ পৰা কৌশলেৰে আঁতৰি আছে। এনেকুৱা সময়বোৰতে নিজকে বৰ অসহায় যেন লাগে। অনবৰতে সাহস দি থকা বন্যাজনী আছে বাবেই যেন তেওঁ যেন জীয়াই আছে। নহ’লে চাগে এটি মৃত প্ৰতিমা আৰু তেওঁৰ মাজত একো পাৰ্থক্য নাথাকিলে হেতেন। বন্যাই তেওঁক সেইবোৰ সপোন দেখুৱাই যিবোৰ তেওঁ কলেজত পঢ়ি থকাৰ সময়ত দেখিছিল। সাগৰ দেখা, বৰফ চোৱা, পাহাৰ বগোৱা, বিমানত উঠি যাত্ৰা কৰা ইত্যাদি ইত্যাদি। মাকে জানে বন্যা তেওঁৰ দৰে নহয়, দেউতাকৰ দৰেও নহয়। বন্যা সাহসী,স্বাভিমানী আৰু নিজৰ প্ৰাপ্য আদায়ৰ বাবে যুঁজিব পৰা মানসিকতাৰ। তাই আনকি মাকৰ হৈ দেউতাকৰ লগতো তৰ্ক কৰে।\nএদিন হঠাতে মাক বিদ্যালয়তে অচেতন হৈ ঢলি পৰিল। ততাতৈয়াকৈ মাকক চহৰৰ নাৰ্চিংহোম এখনত ভৰ্তি কৰোৱা হ’ল। কিন্তু তাত ডাক্তৰে অতি সোনকালে গুৱাহাটীলৈ লৈ যাবলৈ ক’লে। এম্বুলেন্স এখন ভাড়া কৰি বন্যাই মাকক লৈ গুৱাহাটীলৈ যাত্ৰা আৰম্ভ কৰিলে। অনিশ্চয়তাৰে ভৰা গোটেই বাটছোৱা যেন দীঘল দীঘল হৈ হৈ শেষ নহ’বই কাহানিও…..সমুখৰ বাট ধুঁৱলী-কুঁৱলী….একোকে মণিব নোৱাৰি।\nচাই থাকোঁতেই আন্ধাৰে পোহৰক খেদি নি আছে। বন্যাই বহাৰ পৰা উঠি গৈ খিৰিকীবোৰ জপাই দি ঘৰৰ ভিতৰৰ লাইট দুটামান জ্বলাই দিলে। পাকঘৰলৈ সোমাই অহা দুৱাৰ খনত এতিয়াও লাগি আছে মাকক ডাক্তৰে দিয়া ডায়েট লিষ্টখন —\nখাব পৰা: স্কোৱাচ, অমিতা, লাও…..\nখাব নোৱাৰা: নিমখ, বিলাহী,শাক ,নেমু…..\nমাজে-মাজে খাব পৰা: …….\nবগা কাগজখন মলিয়ন হৈ পৰিছে। সেই কাগজখনৰ প্ৰয়োজনো নাই এতিয়া ঘৰত। কিন্তু এৰুৱাই পেলাবলৈও সত নাযায়। মাকৰ তেনেকুৱা কিমান যে বস্তু ঘৰখনত আছে! বন্যাই সকলোবোৰ আগৰ ঠাইতে থৈ দিছে। যেন কোনোবাই সদায় আহি ব্যৱহাৰ কৰে সেইবোৰ। মাকে হেণ্ড এক্সাৰচাইজ কৰা স্পঞ্জৰ বলটো, দৰব থোৱা মৰমলগা অকণমানি বাকচটো আৰু আধা খোৱা দৰৱবোৰ, মাকৰ পানী বটলটো, স্কুললৈ নিয়া বেগটো সকলোবোৰ আগৰদৰেই থোৱা আছে। বহুতে পেলাই দিবলৈ কোৱাৰ পিছতো তাই পেলাব পৰা নাই। আনকি যিমানে দিন পাৰ হৈ গৈছে সেই বস্তুবোৰৰ প্ৰতি এক অনামী মোহ বাঢ়ি গৈছে। মানুহৰ মতে মাকে ব্যৱহাৰ কৰা বস্তুবোৰ দেখি থাকিলে বন্যাৰ মাকলৈ মনত পৰি থাকিব। কিন্তু তাইৰ মতে মাকৰ গোন্ধ ঘৰখনৰ প্ৰতিটো বস্তুতেই লাগি আছে। মাকে ৰুই থৈ যোৱা ফুল গছবোৰত, মাকে তাইক দিয়া উপহাৰবোৰত, মাক আৰু তাই মিলি কিনা ঘৰ-সজোৱা বস্তুবোৰত, মাকে নিজৰ নাম লিখি থোৱা কিতাপবোৰত, ডায়েৰীৰ পৃষ্ঠাত থকা মাকৰ আখৰবোৰত।\nমাক ঢুকুৱাৰ পিছৰ সময়খিনিত তাই বাৰে মাকৰ ডায়েৰীৰ পৃষ্ঠাবোৰ পঢ়িছে, আখৰবোৰ চুই চাইছে। মাকৰ কাপোৰবোৰ হেঁপাহ পলুৱাই গুন্ধিছে। মাকৰ ফটোখনলৈ তাই আজিও ভালদৰে চাব নোৱাৰে। তাইৰ ফটোখনলৈ খং উঠে। এই ফটোখনেই তাইক সোঁৱৰাই থাকে মাকৰ অনুপস্থিতিৰ বিষয়ে।\nতাই যেন আজিও মানি ল’ব নোৱাৰে মাক নাই বুলি। ডাঙৰ বিচনাখনৰ যিখিনি ঠাইত মাক শুইছিল তাই সেইখিনিত গাৰু দুটা দি মানুহ এজনীৰ দৰে কৰি লয়। কেতিয়াবা নিজৰ মনটোক ফুচুলাই ৰাখিবলৈকে বহু অৰ্থহীন কামো কৰিবলগীয়া হয়। এৰা! মনটোক বুজাই ৰখা বৰ কঠিন। মনটোক বুজাই ৰাখিবলৈকে এক ধৰণৰ অপেক্ষাৰ বৰ প্ৰয়োজন। কেতিয়াবা সেই অপেক্ষা মূল্যহীন আৰু নিৰৰ্থকো হ’ব পাৰে। বন্যাই নাজানে তাইৰ এই অপেক্ষা কাৰ বাবে, কিহৰ বাবে। কিন্তু এই অপেক্ষাৰ অবিহনে তাই তেনেই অসহায় যেন অনুভৱ কৰে। এই অপেক্ষাই তাইক জীয়ন দি ৰাখিছে।\nবন্যাই মাকৰ হস্পিতেলৰ কাগজ-পত্ৰবোৰ এটা ফাইলত ধুনীয়াকৈ সামৰি ৰাখিছে। ডাক্তৰ, ফাৰ্মাচী আৰু বেজী দিবলৈ অহা মানুহ কেইজনৰ নম্বৰ এতিয়াও তাইৰ ফোনত চেফ হৈ আছে। এতিয়া যদিও অপ্ৰয়োজনীয় এইবোৰ….. তথাপি ডিলিট কৰা নহয়। কিয় কৰা নহয় বহু বাৰ ভাবিও তাই নিজৰ বাবে এটা উত্তৰ যোগাৰ কৰিব নোৱাৰে।\nঅকলশৰীয়া শীতৰ ৰিক্ত, শুকান গধূলিবোৰত বন্যা কেতিয়াবা অকলশৰে বাৰাণ্ডাখনত বহি থাকে। বন্যাই ফুলবোৰলৈ চাই– মাকে ফুলবোৰ বৰ যতনেৰে ৰুই থৈ যোৱা। ফুলবোৰক জীয়াই ৰাখিবলৈ তাই বৰ চেষ্টা কৰে। এইবোৰ কামত তাই একেবাৰেই পাকৈত নহয়। কিন্তু মাকৰ স্মৃতিবোৰ মচ খাই যোৱাৰ ভয়তে তাই যিমান পাৰে সিমান চেষ্টা কৰে গছবোৰক সাৰ-পানী দি জীয়াই ৰাখিবলৈ।\nহস্পিতেলত মাকৰ লগত পাৰ কৰা সময়ছোৱাৰ স্মৃতিয়ে ৰাতি ৰাতি বন্যাক হেঁচা মাৰি ধৰেহি। বন্যাই বহু যত্ন কৰে কথাবোৰ মনলৈ নানিবলৈ। কিন্তু দুচকু জপাই দিয়াৰ লগে লগে তাইৰ সমুখলৈ হস্পিতেলৰ ৰোগীসকলৰ মুখবোৰ এখন এখনকৈ আহিবলৈ ধৰে। এফালে ৰোগীসকলৰ যন্ত্ৰণা আৰু কেবিনৰ বাহিৰত ৰোগীৰ আত্মীয়সকলৰ অন্তহীন অপেক্ষা….। অনিশ্চয়তাৰে ভৰি থকা থকা মুখবোৰেও মাজে-মাজে হাঁহে….বাতৰি কাকত এখন কিনি লৈ দেশৰ খবৰ লয়। নতুনকৈ হস্পিতেলত ভৰ্তি হোৱা ৰোগী এজনৰ যদি কিবা চিকিৎসা নোহোৱা দুৰাৰোগ্য বেমাৰ ধৰা পৰে, তেওঁলোকে বহুদিনলৈ মানিবই নিবিচাৰে সঁচা বুলি। লাহে-লাহে সত্যটোক স্বীকাৰ কৰিবলৈ বাধ্য হৈ পৰে আৰু সত্যক মানি লোৱাৰ পিছতে বুকুৰ মাজত গছ এজোপাৰ দৰে বাঢ়িবলৈ ধৰে এক আশা….আশা মানেই অপেক্ষা…। হস্পিতেলৰ কাষৰ মন্দিৰবোৰলৈ মানুহবোৰৰ সঘন অহা-যোৱা আৰম্ভ হয়। বন্যাৰ মাকৰ দৰে নাস্তিক মানুহেও শেষত চাৰি-পাঁচটা আঙঠি আৰু কঁকালত তাবিজ বান্ধিছিল। হস্পিতেলৰ প্ৰতিটো সৰু সৰু চুকতে মানুহে ভগৱানৰ ফটো আঁৰিছিল, চাকি জ্বলাইছিল।\nমাজনিশাও কেতিয়াবা কান্দোনত গোটেই হস্পিতেলখন কঁপি উঠিছিল। বন্যাৰ মনত পৰে ডায়লাইচিচ কৰিবলৈ পত্নীৰ সৈতে এজন মানুহ আহিছিল। তেওঁলোকৰ লগত কেতিয়াবা অকণমানি ছোৱালীজনীও আহে। মানুহজনৰ পত্নীৰ লগত তাই কথা পাতিছিল। মানুহজনৰ অৱস্থা দিনে দিনে বেয়ালৈ গৈ আছে। সোনকালেই কিডনী সংৰোপনৰ ব্যৱস্থা নকৰিলে তেওঁৰ জীয়াই থকাৰ আশা ক্ষীণ। ডাক্তৰে হেনো খুব বেছি আৰু এমাহ সময় দিছে। ইফালে মানুহঘৰৰ থকা ঘৰটোৰ বাহিৰে আন একো সম্পত্তি নাই। সাঁচতীয়া টকাকেইটা ডায়লাইচিচৰ নামতে শেষ। প্ৰতি সপ্তাহত দুবাৰকৈ ডায়লাইচিচ কৰিব লাগে। কিন্তু যেনে-তেনে এবাৰ কৰিবলৈও টান পৰে। মানুহজনে ডায়লাইচিচ কৰি আহি জীয়েকৰ গালত হাত বুলাই মৰম কৰে। লাহে-ধীৰে তিনিও ঘৰলৈ খোজ ধৰে। বন্যাই নেদেখা হোৱালৈকে চাই থাকে তেওঁলোকক। তাৰ পিছত আৰু তেওঁলোকৰ কি হ’ল একো খবৰ নাপালে তাই। এনেকুৱা কিমান যে আধৰুৱা কাহিনী বন্যাৰ মনৰ মাজত শুই আছে নীৰৱে।\nঅপেক্ষা কেৱল অপেক্ষা নহয়। ই কেতিয়াবা জীয়াই থকাৰ অজুহাত। অৰ্থহীন…. অন্তহীন অপেক্ষা কিছুমানেৰে মানুহে নিজৰ মনটোক ফুচুলাই ৰাখিব পাৰে। মনৰ পৰা নাইকিয়া কৰি পেলাবলৈ সাহস নহয় বন্যাৰ এই অপেক্ষাক। এই অপেক্ষা মানুহৰ মাজত জীয়াই থাকে নে– নে এই অপেক্ষাই মানুহক জীয়াই ৰাখে? উদাস ৰাতিবোৰত, উমাল দিনবোৰত, জাৰত, জহত, সফলতা, বিফলতাত আৰু বেছি তীব্ৰ হৈ উঠে এই অপেক্ষা। গভীৰ অসহায়বোধে আৱৰি ধৰে। তাই আকাশখনলৈ চাই– নিজৰ ক্ষুদ্ৰ অস্তিত্বক অনুভৱ কৰে। মাকে যে হস্পিতেলৰ বিচনাত থাকোঁতে কৈছিল —\n” মৃত্যু জীৱনৰ চৰম সত্য। ইয়াৰ বাহিৰে জীৱনৰ আন প্ৰতিশ্ৰুতি নাথাকে। এজন মানুহ মূহুৰ্ততে নাই, নাই মানে নায়েই আৰু….”\nপৰহিলৈ বন্যাৰ মাকৰ জন্মদিন। মাকে চাকৰি কৰা স্কুলখনতে মাকৰ জন্মদিনটো পাতিবলৈ ঠিক কৰা হৈছে। মাকৰ স্কুলখনত প্ৰায় এটা বছৰে ভৰি দিয়া নাই তাই। পৰহিলৈ তাই তালৈ যাব লাগিব। কথাটো ভাবোতেই বুকুখন মোচৰ খাই তাইৰ। কেনেকৈ ইমানবোৰ স্মৃতিৰ মুখামুখি হ’ব তাই! শীততকৈ চেঁচা, পৰ্বততকৈ গধুৰ আৰু আকাশতকৈও শূণ্যতাৰে ভৰা এই সময়। তাৰ মাজতে এধানমান মনেসজা পোহৰ…. অপেক্ষা……।\nTikendra jeet das February 3, 2021 At 9:38 pm\nমন পৰশা লিখনি। আগবাঢ়ি যোৱা আৰু।


written by Khatabook | December 28, 2021\nপ্ৰত্যক্ষ আৰু পৰোক্ষ ব্যয় কি বুজো আহক\nব্যৱসায় এটা চলালে উৎসাহৰ সৈতে , অপ্ৰত্যাশিত ব্যয়, দায়িত্ব আৰু অসুবিধাৰো আমি সন্মুখীন হ'ব লাগে। অৱশ্যে, ফাৰ্মটোৰ পৰা কিমান টকা ওলাইছে আৰু কিমান টকা আহি আছে সেয়া জনাটো হৈছে ব্যৱসায়ৰ প্ৰথম ক্ৰম। যিকোনো ব্যৱসায়ৰ উদ্দেশ্য হ'ল দিনটোৰ শেষত লাভ কৰা। এনে কৰিবলৈ, আপুনি কোম্পানীয়ে এৰি দিয়া সকলো ধন ট্ৰেক কৰিব লাগিব, পেৰোল আৰু ইউটিলিটি বিলৰ দৰে সামান্য ব্যয়ৰ পৰা ভাড়া আৰু উৎপাদন গোটৰ দৰে গুৰুত্বপূৰ্ণ ব্যয়লৈ।সেয়েহে, আপুনি প্ৰথমে ব্যৱসায়ৰ লাভৰ দিশলৈ যোৱাৰ আগতে ব্যৱসায়ৰ ব্যয়ৰ প্ৰকাৰ আৰু সেইবোৰৰ হিচাপ কেনেদৰে কৰিব লাগে আৰু বেলেন্স শ্বীট আৰু লাভ আৰু লোকচানৰ বিবৃতিৰ হিচাপ কেনেদৰে চম্ভালিব লাগে বুজিব লাগিব।\nপ্ৰত্যক্ষ আৰু পৰোক্ষ ব্যয়\nপ্ৰতিটো ব্যৱসায়ত দুটা শ্ৰেণীৰ ব্যয় আছে: প্ৰত্যক্ষ আৰু পৰোক্ষ ব্যয়।\nসেয়েহে, কোনবোৰ ব্যয় কোনটো শীৰ্ষকৰ অধীনত যায় জনাটো গুৰুত্বপূৰ্ণ কিয়নো ই একাউণ্টিং প্ৰভাৱিত কৰে আৰু কৰ্তন আৰু কৰ সঞ্চয়ত সহায় কৰিব পাৰে।\nযেতিয়া আপুনি ব্যৱসায় এটা স্থাপন কৰে, আপুনি ইয়াক মাটিৰ পৰা আঁতৰাবলৈ কিছু পুঁজি বিনিয়োগ কৰিব লাগিব। কোম্পানীটো আৰম্ভ হোৱা আৰু পৰিচালনা কৰাৰ পিছত, নিয়মীয়া ব্যয়দৈনিক, সাপ্তাহিক, মাহিলী বা আনকি বাৰ্ষিক ভিত্তিত পূৰণ কৰিব লাগিব। যদিও কিছুমান ব্যয় পুনৰাবৃত্তি হয়, কিছুমান অপ্ৰত্যাশিত ব্যয় থাকিব পাৰে যাৰ বাবে আপুনি বাজেট কৰা নাই বা ব্যৱসায়িক পৰিকল্পনাৰ পৰিৱৰ্তনৰ ফলত উদ্ভৱ হোৱা ব্যয় হ'ব পাৰে।\nকেতিয়া আৰু ক'ত ব্যয়ৰ প্ৰয়োজন হ'ব বুজি পোৱা প্ৰয়োজন যাতে একাউণ্টিং প্ৰক্ৰিয়া তৎক্ষণাৎ আৰম্ভ কৰিব পাৰি। ব্যৱসায়িক সংস্থাবোৰৰ ব্যৱসায়ৰ সময়ত উদ্ভৱ হ'ব পৰা যিকোনো অপ্ৰত্যাশিত ব্যয় পূৰণ কৰাৰ বাবে জৰুৰীকালীন পুঁজি ও থাকিব লাগে। কোম্পানী এৰি অহা ধনৰ ক্ষেত্ৰত এইবোৰ আটাইতকৈ গুৰুত্বপূৰ্ণ বিবেচনা।\nপ্ৰত্যক্ষ ব্যয় কি?\nবাক্যাংশটোৱে বুজাইছে, "প্ৰত্যক্ষ" ব্যয়বোৰ পোনপটীয়াকৈ কোম্পানী এটাৰ প্ৰাথমিক ব্যৱসায়িক কাৰ্যকলাপৰ সৈতে বান্ধি ৰখা হয় আৰু আৱণ্টন কৰা হয়। তেওঁলোক বেছিভাগ সামগ্ৰী আৰু সেৱাৰ অধিগ্ৰহণ আৰু উৎপাদনৰ সৈতে চিন্তিত। পোনপটীয়া ব্যয় হৈছে কোম্পানী এটাৰ মুখ্য ব্যয় বা বিক্ৰী হোৱা সামগ্ৰী আৰু সেৱাৰ ব্যয়ৰ এক উপাদান\nপ্ৰত্যক্ষ ব্যয় বোৰ বিক্ৰী কৰা সামগ্ৰী ৰ নিৰ্মাণ বা সম্পাদন কৰা সেৱাৰ সৈতে পোনপটীয়াকৈ বান্ধি ৰখা হয়, আৰু সেইবোৰ ব্যৱসায়ৰ প্ৰকাৰৰ ওপৰত নিৰ্ভৰ কৰি পৃথক হয়, যেনে উৎপাদন, নিৰ্মাণ, বা সেৱা। এইবোৰ এটা ব্যৱসায়ৰ বিত্তীয় বিবৃতি ৰেকৰ্ডৰ এটা উপাদান যাক ইয়াৰ ব্যয়ৰ হিচাপ বজাই ৰাখিবলৈ ব্যৱহাৰ কৰা হয়। এই ব্যয়বোৰ সামগ্ৰী বা সেৱাৰ মূল্য নিৰ্ধাৰণ কৰিবলৈ নিৰন্তৰ ব্যৱহাৰ কৰা হয়।\nএই ব্যয়বোৰ উৎপাদনৰ গতিৰ সৈতে উঠা-নমা কৰে, কিন্তু সেইবোৰ উৎপাদনৰ প্ৰতিটো এককৰ বাবে সামঞ্জস্যপূৰ্ণ আৰু সাধাৰণতে বিভাগৰ মেনেজাৰে পৰিচালনা কৰে। এইটো ব্যৱসায়ৰ ওপৰত নিৰ্ভৰ কৰে যিয়ে নিজৰ সামগ্ৰী আৰু সেৱা প্ৰস্তুত কৰে সেইবোৰ পোনপটীয়া ব্যয় হিচাপে বিক্ৰী কৰাৰ হাৰ বাছনি কৰিবলৈ। এই ব্যয়বোৰ কোম্পানীৰ মুঠ লাভ গণনা কৰিবলৈ ব্যৱহাৰ কৰা হয়। সামগ্ৰী এটাৰ গুৰুত্বপূৰ্ণ ব্যয় নিৰ্ধাৰণ কৰিবলৈ এই ব্যয়বোৰৰ প্ৰয়োজন। এইবোৰ বিভাগবোৰত ব্যয়ৰ শ্ৰেণীবিভাজন আৰু পৰিচালনা কৰিবলৈ ব্যৱহাৰ কৰা হয়।\nপ্ৰত্যক্ষ ব্যয় উদাহৰণ- কেঁচা সামগ্ৰীৰ ব্যয়, মজুৰি, ইন্ধন, কাৰখানাৰ ভাড়া ইত্যাদি।\nপৰোক্ষ ব্যয় বোৰ কি?\nপৰোক্ষ ব্যয়বোৰ তৎক্ষণাৎ কোম্পানী এটাৰ প্ৰাথমিক ব্যৱসায়িক কাৰ্যকলাপৰ সৈতে বান্ধখাই ৰখা নহয় আৰু দায়ী কৰা হয়। ফাৰ্ম এটা কঢ়িয়াই ৰাখিবলৈ পৰোক্ষ ব্যয় গুৰুত্বপূৰ্ণ, কিন্তু সেইবোৰ ব্যৱসায়ৰ প্ৰাথমিক ৰাজহ উৎপাদক সামগ্ৰী বা সেৱাৰ ব্যয়ৰ সৈতে তৎক্ষণাৎ সম্পৰ্কিত কৰিব নোৱাৰি।\nব্যৱসায় এটাৰ দৈনন্দিন কাৰ্যকলাপত হোৱা ব্যয়বোৰক পৰোক্ষ ব্যয় বুলি কোৱা হয়। বিক্ৰী হোৱা বস্তুবোৰৰ সৈতে তেওঁলোকৰ কোনো সম্পৰ্ক নাই। বহুক্ষেত্ৰত, পৰোক্ষ ব্যয় কোনো এটা অঞ্চলত আৱণ্টন কৰা নহয়। প্ৰশাসনিক মাচুল, যেনে ভাড়াৰ ক্ষেত্ৰত এয়া বিশেষভাৱে সঁচা।\nপ্ৰত্যক্ষ ব্যয়বোৰে ব্যয় বহন কৰাৰ সময়ত নিৰ্মাণ কৰা সামগ্ৰীবোৰক প্ৰভাৱিত কৰে। পৰোক্ষ ব্যয় সামগ্ৰীৰ মূল্যত যোগ কৰিব নোৱাৰি। বিক্ৰী মূল্যৰ ওপৰত ইয়াৰ কোনো প্ৰভাৱ থাকিব নালাগে। পৰোক্ষ ব্যয়বোৰ আৰু দুটা প্ৰকাৰত পৃথক কৰা হয়: স্থিৰ পৰোক্ষ ব্যয় আৰু পুনৰাবৃত্তি পৰোক্ষ ব্যয়।\nপ্ৰকল্প এটাৰ ম্যাদৰ বাবে নিৰ্ধাৰিত পৰোক্ষ ব্যয়ক স্থিৰ পৰোক্ষ ব্যয় বুলি কোৱা হয়।\nনিয়মীয়াকৈ পৰিশোধ কৰা পৰোক্ষ ব্যয়ক পুনৰাবৃত্তি পৰোক্ষ ব্যয় বুলি কোৱা হয়।\nপৰোক্ষ ব্যয় উদাহৰণ-টেলিফোন বিল, মুদ্ৰণ আৰু ষ্টেচনৰী, দৰমহা ইত্যাদি।\nঅধিক পঢ়ক:গেলামাল দোকানৰ ওপৰত জি এচ টিৰ প্ৰভাৱ\nপ্ৰত্যক্ষ আৰু পৰোক্ষ ব্যয়ৰ গুৰুত্ব\nআপুনি লাভজনক ব্যৱসায় এটা পৰিচালনা কৰিবলৈ পৰ্যাপ্ত আৰু শুদ্ধ বিত্তীয় ৰেকৰ্ড ৰাখিবলৈ সক্ষম হ'ব লাগিব। সেইকাৰণে প্ৰত্যক্ষ আৰু পৰোক্ষ ব্যয় বজাই ৰখাৰ প্ৰাসংগিকতা বুজি পোৱাটো গুৰুত্বপূৰ্ণ।\nসঠিক বিত্তীয় ৰেকৰ্ড বজাই ৰখাটোৱে আপোনাৰ কোম্পানীক আইনৰ প্ৰয়োজন অনুসৰি কৰ অনুসৰণ কৰাত সহায় কৰে।\nউপযুক্ত স্থানত আপোনাৰ পৰোক্ষ ব্যয় প্ৰবিষ্ট কৰাটো গুৰুত্বপূৰ্ণ।\nকিছুমান সুবিধা আৰু কৰ কৰ্তন কিছুমান পৰোক্ষ ব্যয়ৰ বাবে ব্যৱসায়ৰ মালিকসকলৰ বাবে উপলব্ধ।\nকিছুমান পৰোক্ষ ব্যয়, যেনে আপোনাৰ ব্যৱসায় চলাই ৰখাৰ বাবে প্ৰয়োজনীয় উপযোগিতাবোৰ আপোনাৰ কৰৰ পৰা কৰ্তন কৰিব পাৰি। এইটো বিশেষকৈ উদ্যোগীসকলৰ বাবে যিয়ে তেওঁলোকৰ ঘৰৰ পৰা তেওঁলোকৰ ব্যৱসায় চলায়।\nযেতিয়া বিনিয়োগকাৰীসকলক আকৰ্ষিত কৰাৰ সময় আহে, আপোনাৰ বিত্তীয় ৰেকৰ্ডৰ শুদ্ধতা আৰু আপুনি আপোনাৰ ব্যৱসায় যি দক্ষতাৰে চলায় সেয়া গুৰুত্বপূৰ্ণ হ'ব।\nআপোনাৰ বিত্তীয় ৰেকৰ্ডবোৰে এটা সফল ফাৰ্মৰ প্ৰমাণ হিচাপে কাম কৰে। দুটা প্ৰকাৰৰ ব্যয়ৰ মাজৰ পাৰ্থক্য বুজি পোৱাটো গুৰুত্বপূৰ্ণ, বিশেষকৈ আপোনাৰ সামগ্ৰীৰ মূল্য নিৰ্ধাৰণ কৰোঁতে। যদি আপুনি সামগ্ৰী নিৰ্মাণৰ সঠিক ব্যয় সম্পূৰ্ণৰূপে বুজি পায় তেন্তে আপুনি আপোনাৰ সামগ্ৰীৰ বাবে অধিক প্ৰতিযোগিতামূলক মাচুল ল'ব পাৰে।\nপ্ৰত্যক্ষ আৰু পৰোক্ষ ব্যয়ৰ মাজত মুখ্য পাৰ্থক্য\nনিম্নলিখিত তালিকাখনে প্ৰত্যক্ষ আৰু পৰোক্ষ ব্যয়ৰ মাজৰ পাৰ্থক্য দেখুৱায় -\nপ্ৰত্যক্ষ ব্যয় হৈছে সামগ্ৰী এটা উৎপাদন বা সেৱাৰ ব্যৱস্থাৰ সময়ত হোৱা ব্যয়।\nদৈনন্দিন ব্যৱসায়িক কাৰ্যকলাপৰ সৈতে পৰোক্ষ ব্যয় কৰা হয়।\nপ্ৰত্যক্ষ সামগ্ৰী আৰু পোনপটীয়া দৰমহাৰ উপৰিও, প্ৰত্যক্ষ ব্যয়বোৰ এক নিৰ্দিষ্ট স্থান, গ্ৰাহক, সামগ্ৰী, চাকৰি বা প্ৰক্ৰিয়াৰ সৈতে সম্পৰ্কিত হ'ব পাৰে।\nপৰোক্ষ ব্যয় হৈছে ব্যয় যাক ব্যয় বস্তু, কাম বা ব্যয় এককত স্পষ্টভাৱে চিনাক্ত বা আৱণ্টন কৰিব নোৱাৰি কিন্তু ব্যয় বস্তুএটাৰ দ্বাৰা বিভাজন আৰু শোষণ কৰিব পাৰি।\nপ্ৰত্যক্ষ ব্যয়ৰ প্ৰশ্নৰ ব্যয় পোনপটীয়াকৈ সামগ্ৰী বা ব্যয় গোটলৈ আৱণ্টন কৰিব পাৰিপ্ৰত্যক্ষ ব্যয়ৰ প্ৰশ্নৰ ব্যয় পোনপটীয়াকৈ সামগ্ৰী বা ব্যয় গোটলৈ আৱণ্টন কৰিব পাৰি।\nপৰোক্ষ ব্যয় বোৰ সামগ্ৰী, সেৱা বা বিভাগৰ দৰে ব্যয়ৰ বস্তুৰ বাবে আৱণ্টন কৰা হয়।\nপ্ৰত্যক্ষ ব্যয় মুখ্য ব্যয়ৰ অংশ\nপৰোক্ষ ব্যয়ক সাধাৰণতে ওপৰৰ ব্যয় হিচাপে গণ্য কৰা হয়।\nবিক্ৰী হোৱা সামগ্ৰীৰ মূল্য গণনা কৰোঁতে পোনপটীয়া ব্যয়বিবেচনা কৰা হয়।\nবিক্ৰী হোৱা সামগ্ৰীৰ মূল্য গণনা কৰোঁতে পৰোক্ষ ব্যয় অন্তৰ্ভুক্ত কৰা নহয়।\nট্ৰেডিং একাউণ্টত পোনপটীয়া ব্যয় সাধাৰণতে ট্ৰেডিং একাউণ্টৰ ডেবিট ফালে ৰেকৰ্ড কৰা হয়।\nলাভ আৰু লোকচান একাউণ্টত পৰোক্ষ ব্যয় লাভ আৰু লোকচান একাউণ্টৰ ডেবিট ফালে নথিভুক্ত কৰা হয়।\nপ্ৰত্যক্ষ ব্যয় অনিবাৰ্য আৰু সামগ্ৰী বা সেৱা প্ৰদান অব্যাহত ৰাখিবলৈ ব্যয় কৰিব লাগিব।\nযদিও পৰোক্ষ ব্যয় অনিবাৰ্য, পৰোক্ষ মাচুলৰ সামগ্ৰিক ব্যয় হ্ৰাস কৰিবলৈ সেইবোৰ হ্ৰাস কৰা বা তাৰে কেইটামান একত্ৰিত কৰা সম্ভৱ।\nব্যৱসায়ৰ মুঠ লাভ জানিবলৈ এইটো গণনা কৰা হয়।\nব্যৱসায়ৰ শুদ্ধ লাভ জানিবলৈ এইটো গণনা কৰা হয়।\nউৎপাদনৰ প্ৰকৃত ব্যয় বুজি পোৱাটো গুৰুত্বপূৰ্ণ\nব্যৱসায়ৰ উপাৰ্জনৰ বিবৃতি বুজি পোৱাটো গুৰুত্বপূৰ্ণ।\nপ্ৰত্যক্ষ ব্যয়ৰ উদাহৰণ- শ্ৰমিকৰ মজুৰি, কেঁচা মালৰ ব্যয়, কাৰখানাৰ ভাড়া ইত্যাদি।\nপৰোক্ষ ব্যয়ৰ উদাহৰণ- প্ৰিণ্টিং আৰু ষ্টেচনৰী বিল, টেলিফোন বিল, আইনী মাচুল ইত্যাদি।\nকোনো খৰচ নকৰাকৈ ফাৰ্ম চলোৱাটো প্ৰায় অসম্ভৱ। এইটো সঁচা যে আপুনি টকা উপাৰ্জন কৰিবলৈ টকা খৰচ কৰিব লাগিব। সেয়েহে, আপুনি পৰোক্ষ আৰু প্ৰত্যক্ষ ব্যয় সঠিকভাৱে আৱণ্টন কৰিব লাগিব। ই আপোনাক দীৰ্ঘম্যাদী সময়ত ধন ৰাহি কৰাত সহায় কৰিব, বিশেষকৈ যদি আপুনি উৎপাদন ব্যয় হ্ৰাস কৰাৰ প্ৰয়োজন হয়। নিজৰ ব্যৱসায়ৰ প্ৰকৃতিৰ ওপৰত আধাৰিত কৰি ব্যয়বোৰ কেনেদৰে বিভক্ত কৰা হয় বুজি পোৱাটো সদায়ে গুৰুত্বপূৰ্ণ। ব্যৱসায় এটাই সময়ৰ আগতে পৰোক্ষ আৰু প্ৰত্যক্ষ ব্যয়ৰ এখন তালিকাও প্ৰস্তুত কৰিব লাগে।\nআপুনি আপোনাৰ ব্যৱসায়ৰ আৰ্হি নিৰ্মাণ কৰা আৰম্ভ কৰাৰ আগতে, নিশ্চিত হ'ব যে আপুনি ব্যৱসায়ত অন্তৰ্ভুক্ত সকলো প্ৰত্যক্ষ আৰু পৰোক্ষ ব্যয় বুজি পাইছে।\nআমি আশা কৰোঁ যে প্ৰবন্ধটোৱে আপোনাক বিভিন্ন ব্যয় আৰু সেইবোৰকেনেদৰে প্ৰত্যক্ষ আৰু পৰোক্ষ ব্যয়ত বিভক্ত কৰা হয় আৰু লগতে বিভিন্ন প্ৰত্যক্ষ আৰু পৰোক্ষ ব্যয়ৰ উদাহৰণ বুজাই দিব পাৰিলেহেঁতেন। লগতে, ই আপোনাক ট্ৰেডিং একাউণ্টত প্ৰত্যক্ষ ব্যয়ৰ চিকিৎসা আৰু লাভ আৰু লোকচান একাউণ্টত পৰোক্ষ ব্যয়ৰ চিকিৎসা সম্পৰ্কে তথ্য প্ৰদান কৰিব।\nঅধিক তথ্যৰ বাবে Khatabook এপ্পটো ডাউনলোড কৰক।\n1. বেলেন্স শ্বীট/লাভ আৰু লোকচানত প্ৰত্যক্ষ ব্যয় কেনেদৰে দেখুওৱা হয়?\nট্ৰেডিং একাউণ্টত পোনপটীয়া ব্যয় সাধাৰণতে ডেবিট ফালে ৰেকৰ্ড কৰা হয়।\n2. লাভ আৰু লোকচানৰ হিচাপত, আমি পৰোক্ষ ব্যয় ক'ত ৰাখিম?\nলাভ আৰু লোকচান একাউণ্টত পৰোক্ষ ব্যয় ডেবিট ফালে ৰেকৰ্ড কৰা হয়।\n3. আমি ব্যৱসায়ত মজুৰিক প্ৰত্যক্ষ বা পৰোক্ষ ব্যয় হিচাপে কেনেদৰে গণ্য কৰোঁ?\nআমি মজুৰিক পোনপটীয়া ব্যয় হিচাপে লওঁ।\n4. কোম্পানীৰ মুঠ লাভ গণনা কৰিবলৈ কোন প্ৰকাৰৰ ব্যয় ব্যৱহাৰ কৰা হয়?\nকোম্পানীৰ মুঠ লাভ জানিবলৈ পৰোক্ষ ব্যয় গণনা কৰা হয়।\n5. কোম্পানীৰ মুঠ লাভ গণনা কৰিবলৈ কোন প্ৰকাৰৰ ব্যয় ব্যৱহাৰ কৰা হয়?\nকোম্পানীৰ মুঠ লাভ জানিবলৈ পোনপটীয়া ব্যয় গণনা কৰা হয়।\n6. প্ৰত্যক্ষ ব্যয়ৰ উদাহৰণ কি?\nপ্ৰত্যক্ষ ব্যয়ৰ উদাহৰণ হৈছে কেঁচা মালৰ ব্যয়, শ্ৰমৰ মজুৰি, ইন্ধন ইত্যাদি।\n7. পৰোক্ষ ব্যয়ৰ উদাহৰণ কি?\nপৰোক্ষ ব্যয়ৰ উদাহৰণৰ ভিতৰত আছে টেলিফোন ব্যয়, মুদ্ৰণ আৰু ষ্টেচনৰী ব্যয়, কাৰ্যালয় প্ৰশাসনৰ ব্যয় ইত্যাদি।


Eze 8 | AsmULB | STEP | ষষ্ঠ বছৰৰ ষষ্ঠ মাহৰ পঞ্চম দিনা, মোৰ ঘৰত মই বহি থাকোঁতে, আৰু যিহূদাৰ বৃদ্ধ-বিলাক মোৰ আগত বহি থাকোঁতে, সেই ঠাইত প্ৰভূ যিহোৱাৰ হাত মোৰ ওপৰত অৰ্পিত হ’ল।\n1ষষ্ঠ বছৰৰ ষষ্ঠ মাহৰ পঞ্চম দিনা, মোৰ ঘৰত মই বহি থাকোঁতে, আৰু যিহূদাৰ বৃদ্ধ-বিলাক মোৰ আগত বহি থাকোঁতে, সেই ঠাইত প্ৰভূ যিহোৱাৰ হাত মোৰ ওপৰত অৰ্পিত হ’ল। 2তেতিয়া মই চাই অগ্নি যেন এক মুৰ্ত্তি দেখিলোঁ; তেওঁৰ কঁকাল যেন বস্তুটোৰ পৰা তলৈ অগ্নি যেন দেখা গ’ল, আৰু কঁকালৰ পৰা ওপৰলৈ দীপ্তি যেন, উজ্জ্বল ধাতু যেন দেখা গ’ল।\n3পাছে তেওঁ হাত যেন বস্তুটো মেলি মোৰ মূৰৰ একোচা চুলিত ধৰিলে, আৰু আত্মাই মোক দাঙি, ঈশ্বৰীয় দৰ্শনত যিৰূচালেমলৈ অন্তৰ্জ্বালাজনক অন্তৰ্জ্বালা-মুৰ্ত্তি স্থাপিত হোৱা, ভিতৰ-চোতালৰ উত্তৰ ফালৰ বাট-চৰাৰ দুৱাৰমুখলৈ পৃথিৱী আৰু আকাশৰ মাজেদি মোক লৈ গ’ল। 4আৰু মই দেখিলোঁ, উপত্যকাত দৰ্শনত দেখা বস্তুটোৰ দৰে ইস্ৰায়েলৰ ঈশ্বৰৰ গৌৰৱ তাত আছিল।\n5তেতিয়া তেওঁ মোক কলে, হে মনুষ্য সন্তান, তুমি চকু তুলি উত্তৰ ফাললৈ চোৱা। তাতে মই উত্তৰ ফাললৈ চকু তুলি চাই যজ্ঞ-বেদিৰ বাট-চৰাৰ উত্তৰফালে প্ৰৱেশস্থানত সেই অন্তৰ্জ্বালা-মুৰ্ত্তি দেখিলোঁ। 6পাছে তেওঁ মোক কলে, হে মনুষ্য সন্তান, লোকবিলাকে কি কৰিছে তাক তুমি দেখিছা নে? মোৰ পবিত্ৰস্থানৰ পৰা মই আঁতৰ হ’বৰ নিমিত্তে ইস্ৰায়েল-বংশই যিবোৰ বৰ বৰ ঘিণলগীয়া কাৰ্য্য কৰিছে, সেইবোৰ তুমি দেখিছা নে? কিন্তু তুমি ইয়াতকৈয়ো আৰু বৰ ৰব ঘিণলগীয়া কাৰ্য্য দেখিবলৈ পাবা;\n7এই বুলি তেওঁ মোক চোতালৰ বাট-চৰাৰ দুৱাৰৰ ভিতৰলৈ লৈ গ’লত, মই চাই দেৱালত এটা বিন্ধা দেখিলোঁ।\n8তেতিয়ে তেওঁ মোক কলে, হে মনুষ্য সন্তান, দেৱাল খানা; তাতে মই দেৱাল খানিলত এখন দুৱাৰ দেখিলোঁ। 9তেওঁ মোক আৰু কলে, তুমি ভিতৰলৈ গৈ তেওঁবিলাকে তাত কৰা ঘিণলগীয়া দুষ্কৰ্ম্মবোৰ চোৱা।\n10তাতে মই ভিতৰলৈ গৈ চাই দেখিলোঁ, সকলোবিধ উৰগ জন্তুৰ আৰু ঘিণলগীয়া পশুৰ প্ৰতিমূৰ্ত্তি, আৰু ইস্ৰায়েল বংশৰ প্ৰতিমাবোৰ চাৰিওফালে দেৱালত কটা আছে; 11আৰু সেইবোৰৰ আগত ইস্ৰায়েল বংশৰ বৃদ্ধবিলাকৰ সত্তৰজন পুৰুষ আৰু তেওঁবিলাকৰ মাজত চাফনৰ পুতেক যাজনিয়া থিয় হৈ আছে, প্ৰতিজনৰ হাতত এটা এটা ধূপৰ পাত্ৰ; আৰু ধূপৰ সুগন্ধযুক্ত ধোঁৱা ওপৰলৈ উঠিছে।\n12তেতিয়া তেওঁ মোক কলে, হে মনুষ্য সন্তান, ইস্ৰায়েল-বংশৰ বৃদ্ধবিলাকে দেৱালত মুৰ্ত্তি কটা নিজ নিজ কোঁঠালিত আন্ধাৰত কি কৰিছে তাক তুমি দেখিছা নে? তেওঁবিলাকে কয়, যিহোৱাই আমাক দেখা নাপায়, যিহোৱাই পৃথিৱী ত্যাগ কৰিলে। 13তেওঁ মোক আৰু কলে, তুমি আকৌ তেওঁবিলাকে কৰা ইয়াতকৈয়ো আৰু বৰ বৰ ঘিণলগীয়া কাৰ্য্য দেখিবলৈ পাবা।\n14পাছে তেওঁ যিহোৱাৰ গৃহৰ উত্তৰফালৰ বাট-চৰাৰ দুৱাৰমুখলৈ মোক নিলত, মই দেখিলোঁ, সেই ঠাইত তিৰোতাবোৰে বহি তম্মুজৰ নিমিত্তে কান্দি আছে। 15তেতিয়া তেওঁ মোক কলে, হে মনুষ্য সন্তান, তুমি দেখিছা নে? তুমি এইবোৰতকৈয়ো আৰু বৰ বৰ ঘিণলগীয়া কাৰ্য্য দেখিবলৈ পাবা।\n16পাছে তেওঁ মোক যিহোৱাৰ গৃহৰ ভিতৰ চোতাললৈ নিলত, মই দেখিলোঁ, যিহোৱাৰ মন্দিৰৰ দুৱাৰমুখত, বাৰাণ্ডা আৰু যজ্ঞ-বেদিৰ মাজত যিহোৱাৰ মন্দিৰৰ ফাললৈ পিঠি দি, আৰু পূৱফাললৈ মুখ কৰি পঞ্চাশজন মান মানুহে সূৰ্য্যৰ আগত প্ৰণিপাত কৰিছে।\n17তেতিয়া তেওঁ মোক কলে, হে মনুষ্য সন্তান, তুমি ইয়াক দেখিছা নে? ইয়াত যিহূদা বংশই যি যি ঘিণলগীয়া কাৰ্য্য কৰিছে, সেই সকলো কাৰ্য্য জানো তেওঁবিলাকলৈ লঘূ বিষয়? কিয়নো তেওঁবিলাকে দেশ অত্যাচাৰেৰে পূৰ কৰিলে, আৰু মোক বেজাৰ দিবৰ নিমিত্তে পুনৰায় ঘূৰিছে; আৰু চোৱা, তেওঁবিলাকে ডালবোৰ নাকত লগাইছে। এই হেতুকে ময়ো কোপেৰে কাৰ্য্য কৰিম, কৃপাদৃষ্টি নকৰিম; আৰু দয়াও নকৰিম; আৰু তেওঁবিলাকে বৰ মাতেৰে মোৰ কাণত কাতৰুক্তি কৰিলেও, মই তেওঁবিলাকৰ কথা নুশুনিম।\nযিৰূচালেম-নিবাসীবিলাকক বধ কৰাৰ দৰ্শন।


ঘৰত বহিয়েই আপোনাৰ মোবাইলৰ দ্বাৰা আপুনি ল'ব পাৰে ২লাখ টকাৰ ঋণ!– News18 assam\nযদি আপুনি Paytm ব্যৱহাৰ কৰে, তেন্তে আপোনাৰ বাবে ভাল খবৰ ! আপুনি এতিয়া ঘৰত বহিয়েই লাভ পৰিব পাৰিব ২ লাখ টকা !\nযদি আপুনি পে টি এম (Paytm) ব্যৱহাৰ কৰে, তেন্তে আপোনাৰ বাবে এটা অত্যন্তই ভাল খবৰ।\nযদি আপুনি পে টি এম (Paytm) ব্যৱহাৰ কৰে, তেন্তে আপোনাৰ বাবে আছে এটা অত্যন্তই ভাল খবৰ । পে টি এমে (Paytm) এতিয়া ইয়াৰ ব্যৱহাৰকাৰীসকলৰ বাবে যথেষ্ট সুবিধা প্ৰদান কৰিছে । পে টি এমে (Paytm) এতিয়া ইয়াৰ গ্ৰাহকসকলক ২ লাখ টকা পৰ্যন্ত ঋণ আগবঢ়োৱাৰ সিদ্ধান্ত লৈছে । ইয়াৰ বাবে কোনো বিশেষ অসুবিধা নোহোৱাৰ লগতে আপোনাক প্ৰয়োজন নহয় অধিক নথি পত্ৰৰো ।\nপে টি এমে (Paytm) ইয়াৰ লাখ লাখ গ্ৰাহকক সহজ চৰ্ততে ২ লাখ টকালৈকে ঋণ প্ৰদান কৰি আছে । কোম্পানীটোৱে শেহতীয়াকৈ ইয়াৰ তাৎক্ষণিক ব্যক্তিগত ঋণ সেৱা আৰম্ভ কৰিছে। কোম্পানীটোৱে ঋণ আবেদনৰ বাবে গোটেই প্ৰক্ৰিয়াটো ডিজিটেল কৰাৰ লগতে ইয়াৰ বাবে বেংকলৈ গৈ কোনো নথিপত্ৰ দাখিল কৰাৰো কোনো প্ৰয়োজন নাই, গ্ৰাহকসকলে মিনিটতে ঋণ ল'ব পাৰিব । সেয়েহে জানি লওঁ আহক ইয়াৰ প্ৰক্ৰিয়াৰ বিষয়ে ...\nঘৰতে লাভ কৰিব ঋণ -\nপে টি এমে (Paytm) ঋণৰ এই সমগ্ৰ প্ৰক্ৰিয়াটো সম্পূৰ্ণৰূপে অনলাইন কৰা হৈছে । গ্ৰাহকসকলে ঋণ লাভ কৰিবলৈ ঘৰৰ বাহিৰলৈ যোৱাৰ প্ৰয়োজন নাই । ঘৰত বহিয়েই আপোনাৰ ম’বাইলৰ পৰা ঋণ লাভৰ বাবে আবেদন কৰিব পাৰিব । ঋণ লাভৰ এই সম্পূৰ্ণ প্ৰক্ৰিয়াটো হৈছে মাত্ৰ ২ মিনিটৰ । প্ৰক্ৰিয়াটোৰ কেইমিনিটমানৰ ভিতৰতে আপুনি একাউন্টত লাভ কৰিব ঋণৰ টকাখিনি ৷\nঋণ লাভৰ বাবে এনেদৰে আবেদন কৰক -\nতাৎক্ষণিক ব্যক্তিগত ঋণ লাভ কৰিবলৈ, গ্ৰাহকে পে টি এমে (Paytm) এপলৈ যাব লাগিব আৰু বিত্তীয় সেৱা বিকল্পত ব্যক্তিগত ঋণ(Personal Loan) টেবত ক্লিক কৰি আবেদন কৰিব লাগিব। তাৰ পিছত বিচৰা তথ্যসমূহ প্ৰদান কৰিব লাগিব আপুনি আৰু আপোনাৰ যোগ্যতা নিৰীক্ষণ কৰা হ’ব আৰু পিছৰ পৰ্যায়ত টকা একাউণ্টলৈ স্থানান্তৰ কৰা হ'ব। পে টি এমে (Paytm) ইতিমধ্যে ৪০০ ৰো অধিক গ্ৰাহকক ব্যক্তিগত ঋণ বিতৰণ কৰিছে ৷ কোম্পানীটোৱে বিত্তীয় বৰ্ষৰ শেষৰ ফালে ১ নিযুত লোকক ব্যক্তিগত ঋণ প্ৰদান কৰা লক্ষ্য হাতত লৈছে।\nFirst published: April 10, 2021, 14:46 IST\nbusiness newsLoanPaytmPaytm Mobile Wallet